މޮނީލިއޭސިސް / ކެންޑިޑިއޭސިސް (Candidiasis / Moniliasis) | ބަލިތައް | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ބަލިތައް މޮނީލިއޭސިސް / ކެންޑިޑިއޭސިސް (Candidiasis / Moniliasis)\nމޮނީލިއޭސިސް އަކީ ކޮބާ؟\nއަންހެނުންގެ ޖިންސީ ގުނަވަނަށް (ވެޖައިނާ) ޖެހޭ ބަލިތަކުގެ ތެރެއިން އެންމެ އާންމު އެއްބައްޔަކީ މޮނީލިއޭސިސް އެވެ. މިއީ ފަންގަސްގެ ވައްތަރެއް ކަމުގައިވާ ''ކެންޑިޑާ އަލްބިކަންސް''(Candida albicans)ގެ ސަބަބުން ޖެހޭ ބައްޔެކެވެ. މިއީ ޖިންސީ ގުޅުމުން ވެސް ފެތުރޭ ބައްޔެކެވެ.\nބޮޑުގޮހޮރުގެ ތެރޭގައި އިންސާނާއަށް އެއްވެސް އުދަގުލެއް އެއިން މެދުވެރި ކުރުވުމަކާއި ނުލައި ''ކެންޑިޑާ'' ދިރިއުޅެއެވެ. އެހެން ނަމަވެސް ފުރަގަސްފަރާތު ދޮރާއި، ކުރިމަތީ ފަރާތު ދޮރު ތަބީއީގޮތެއްގައި ހުންނަލެން ކައިރިކަމުން ފުރަގަސްފަރާތުން ކުރިމަތިފަރާތަށް ''ކެންޑިޑާ'' ވާސިލްވުމަކީ އެކަށީގެންވާ ކަމެކެވެ. ގެއްލުމެއް ނުލިބޭ މިންވަރަކަށް އަންހެނުންގެ ޖިންސީ ގުނަވަނުގެ ތެރޭގައި ވެސް ''ކެންޑިޑާ'' ދިރިއުޅެއެވެ.\nވެޖައިނާއިން ބޭރުވާ ދިޔައިގެ އެސިޑް އެކުލެވޭ މިންވަރު ސާބިތުކަންމަތީ ހުރެއްޖެ ނަމަ އިސްވެ ބަޔާން ކުރެވުނު ދެހާލަތުގައި (ފުރަގަސްފަރާތުން ކުރިމަތި ފަރާތަށް ކެންޑިޑާ ވާސިލްވުން / އަންހެނުންގެ ޖިންސީ ގުނަވަނުގައި ކެންޑިޑާ ހުރުން) ވެސް މޮނީލިއޭސިސް އަލާމާތެއް ނުފެންނާނެއެވެ. އެއީ އެސިޑިޓީ ގެ ސަބަބުން ކެންޑިޑާ ފެތުރުމަށް ހުރަސް އަޅާތީއެވެ. ނަމަވެސް އެއާއިޚިލާފަށް އެސިޑިޓީ ދަށްވެއްޖެނަމަ ނުވަތަ ހަށިގަނޑުގެ ދިފާޢީ ބާރު ދަށްވެއްޖެ ނަމަ އަންހެނާގެ ޖިންސީ ގުނަވަން ތެރޭގައި ކެންޑިޑާ ފެތުރި، މޮނީލިއޭސިސްގެ އަލާމާތްތައް ފެންނަށް ފަށައެވެ.\nމޮނީލިއޭސިސް ޖެހުމުން ފެނިދާނެ އަލާމާތްތަކަކީ ކޮބާ؟\nވެޖައިނާއިން ބޭރުވާ ދިޔައިގެ މިންވަރު އިތުރުވެ، އޭގެ ކުލަ، އަދި ވަސް ބަދަލުވެފައިވާ ކަން ފާހަގަވާނެއެވެ. މިދުވަސްވަރު ބޭރުވާ ދިޔަ ހުންނަނީ ބޯކޮށް ހުދުކުލައިގައެވެ. ނުވަތަ ކިރު ޔޯގަޓް ހުންނަ ކުލައަށެވެ. ވެޖައިނާ ހިމެނޭ ހިސާބުގައި ދިލަނެގުން، ހިރުވައި ކެހުން، އަދި ފަރުޖުގެ ހަންގަޑު ރަތްވެ، ފާރުވުން މިއީ ފެނިދާނެ ބައެއް އަލާމާތްތަކެވެ. ކުޑަކަމުދާތަކެތި ހިގާހޮޅި އަށް ބަލީގެ އަސަރު ފޯރައިފިނަމަ ކުޑަކަމުދެވޭ މިންވަރު އިތުރުވެ، އަދި ކުޑަކަމުދާއިރު ދިލަނަގައި ރިއްސާގޮތް ވެއެވެ. ފަރުޖު ގައި ހިރުވައި ކެހޭގޮތްވަނީ އިންފެކްޝަން\nއާއި ފަރުޖުގެ ޓިޝޫތަކާއި ނުގުޅޭ އަސަރު ނުވަތަ އެލާރޖީ ކުރިމަތިވާތީ އެވެ. ބައެއް އަންހެނުންނަށް މިކަން ފާހަގަނުވެ ހިގައިދާނެއެވެ. އެއީ އެކިމީހުންނަށް މޮނީލިއޭސިސްގެ ސަބަބުން އަލާމާތްތައް ފެންނަ ގޮތާއި މިންވަރު ތަފާތުވާތީ އެވެ.\nއަންހެނުންނަށް ޖެހޭބީދައިން ފިރިހެނުންނަށް މޮނީލިއޭސިސް ޖެހުމަކީ ނާދިރުކަމެކެވެ. އެއީ ފިރިހެނުންގެ ފުރަގަސްފަރާތު ދޮރާއި، ޖިންސީ ގުނަވަން ދުރުގައި ވާތީއެވެ. ފިރިހެނުންނަށް މޮނީލިއޭސިސް ޖެހެނީ ބަލިޖެހިފައިވާ އަނބިމީހާގެ ކިބައިންނެވެ. ޚިތާނުނުކޮށް ތިބޭ ފިރިހެނުންނަށް ފަސޭހައިން މޮނީލިއޭސިސް ޖެހޭގޮތް ވެއެވެ. އެއީ ޚިތާނުނުކޮށް ހުންނައިރު ފިރިހެންހަށީގެ ކުރީކޮޅުގައިވާ އޮޅިފައިވާ ހަންގަޑުގެ ދަށުގައި ފަސޭހަކަމާއި އެކު ކެންޑިޑާ އޭގެ ހިޔާވަހިކަން ހޯދާތީއެވެ. ހަކުރު ބަލި ޖެހިފައި ތިބޭމީހުންނަށް މޮނީލިއޭސިސް ޖެހުމުގެ ފުރުސަތު ބޮޑުކަމުގައި ފާހަގަކުރެވިފައި ވެއެވެ.\nއަންހެނުންނާއި އަޅާ ބަލާއިރު ފިރިހެނުންނަށް ފެންނަ އަލާމާތްތައް ކުޑައެވެ. އެންމެ އާންމު އަލާމާތަކީ ފިރިހެންހަށީގައި (ކުރިމަތި ފަރާތުގައި) ކެހުން ހުރުމެވެ. ބައެއް ފަހަރު ކުޑަކަމުދާތަކެތި ހިގާހޮޅިގައި އިންފްލެމޭޝަން އުފެދި ސާފު ދިޔައެއް ކުރިމަތި ފަރާތުން ބޭރުވެއެވެ. އަނެއްބައިފަހަރު އެއްވެސް އަލާމާތެއް ނުފެނިވެސް ހިގައިދެއެވެ. މިފަދަ ހާލަތުގައި އަނބިމީހާއަށް ބަލި ވާސިލްވެއެވެ.\nމޮނީލިއޭސިސް ޖެހެނީ ކިހިނެއް؟\nކެނޑިޑާ ދިރިއުޅެނީ އެސިޑީޓީގެ އަސަރު ކުޑަ ހޫނު ތެތް ތަންތަނުގައެވެ. އެހެންކަމުން ވެޖައިނާ އަކީ ކެންޑިޑާ އަށް އެންމެ އެކަށޭނަ ވެއްޓެއްނޫނެވެ. ނަމަވެސް ބައެއް ކަހަލަ ކަންކަމުގެ ސަބަބުން ވެޖައިނާގެ ތަބީއަތު ބަދަލުވެ އެއީ ކެންޑިޑާ ދިރިއުޅެން އެކަށޭނަ ވެއްޓަކަށް ވެގެންދެއެވެ. މިބުނި ކަންތައްތަކުގެ ތެރޭގައި ބްރޯޑް ސްޕެކްޓްރަމް އެންޓިބަޔޮޓިކް ފަދަ ބޭސްތައް ބޭނުންކުރުން ހިމެނެއެވެ. ނަތީޖާއެއްގެ ގޮތުން ވެޖައިނާގައި އެކުލެވޭ ފައިދާހުރި ޖަރާސީމްތައް ނެތިގޮސް ނުރައްކާތެރި ޖަރާސީމްތައް އަށަގަތުމަށް މަގުފަހިވެގެން ދެއެވެ. މޮނީލިއޭސިސް ޖެހިފައި ހުރިމީހަކާއި ޖިންސީ ގުޅުން ހިންގުމުން ވެސް ބަލި ޖެހިދާނެއެވެ.\nހަކުރުބަލި ޖެހިފައިވާ ފިރިމީހާގެ ފަރާތުން އަނބިމީހާ އަށް މޮނީލިއޭސިސް ނަގުލުވުން\nމޮނީލިއޭސިސް އެކަކު ގައިން އަނެކަކުގެ ގަޔަށް އަރަނީ ޖިންސީގުޅުމުގެ ޒަރީޢާއިންނެވެ. އެހެން ކަމުން ބަލިޖެހިފައިވާ މީހަކާއި އެކު ޖިންސީ ގުޅުން ހިންގައިފިނަމަ ސަލާމަތުން ހުރިމީހާއަށް މޮނީލިއޭސިސް ޖެހެއެވެ. ހަމަމިހެން ބަލިޖެހިފައިވާ ފިރިހެނާގެ ކިބައިން ވެސް ސަލާމަތުން ހުރި އަންހެނަކަށް މިބަލި ފޯރާފާނެއެވެ. ޚާއްސަކޮށް ހަކުރު ބަލިޖެހިފައި ތިބޭ މީހުން ފަރުވާހޯދަމުން ދާ ދުވަސްވަރު އެމީހުންނާއި އެކު އެއްދާން ކުރުމަކީ ރަގަޅު ކަމެއްނޫނެވެ. އެއީ ހަކުރުބަލީގެ އަހުލުވެރި ފިރިހެނުންނަށް މޮނީލިއޭސިސް ޖެހޭ މިންވަރު އިތުރުކަން ސާބިތުވެފައި ވާތީއެވެ.\nދޭތެރެދުރުކުރުމަށް ބޭނުންކުރާ ބޭސް:\nދޭތެރެދުރުކުރުމަށް ދޭ ގުޅަބޭސް ބޭނުންކުރުމަކީ މޮނީލިއޭސިސް ޖެހުމަށް މެދުވެރިވާ ކަމެކެވެ. މިގޮތުން މަތީ ނިސްބަތަކަށް އެސްޓްރޯޖެން ހޯރމޯން އެކުލެވޭ ބޭސް ބޭނުންކުރުމުން ހަށިގަނޑުގައި އެސްޓްރޯޖެން ހޯރމޯންގެ މިންވަރު މަތިވެ،ޖައިނާއިން ބޭރުވާ ދިޔައިގައި ގްލައިކޯޖެން އެކުލެވޭ މިންވަރު ވެސް އިތުރުވެގެން ދެއެވެ. ގްލައިކޯޖެން އަކީ ހަކުރު ކޮންމެވެސް ވަރަކަށް އެކުލެވޭ ނުވަތަ ހަކުރާއި އެއްގޮތް ގޮތެއް ހުންނަ މާއްދާއަކަށް ވެފައި، އަދި ކެންޑިޑާ އޭގެ ޒާތުގައި ހަކުރުން މުއްސަދިވެފައިވާ ވެއްޓަށް ގަޔާވާ މައިކްރޯބަކަށް ވުމުން މޮނީލިއޭސިސް ޖެހުމަށް މެދުވެރިވަނީ އެވެ. މާބަނޑު ދުވަސްވަރު މޮނީލިއޭސިސް ޖެހެނީ މިބީދައިންނެވެ. ހަމަމިހެން މާބަނޑު ދުވަސްވަރު އެހެނިހެން ބައެއް މައިކްރޯބްތަކާއި ދެކޮޅަށް މަސައްކަތްކުރުމުގެ ދިފާއީ ބާރު ކުޑަވުމުން ވެސް މޮނީލިއޭސިސް ޖެހޭގޮތްވެއެވެ.\nހަމައެކަނި ޕްރޯޖެސްޓީރޯން ހޯރމޯން އެކުލެވޭ ގުޅަބޭސް (މިނީ ޕިލްސް) ބޭނުންކުރުމަކުން ގްލައިކޯޖެންގެ މިންވަރު އިތުރެއް ނުވެއެވެ. މިހާލަތުގައި މޮނީލިއޭސިސް ޖެހެނީ ވެޖައިނާއިން ބޭރުވާ ދިޔައިގެ ނިސްބަތް އިތުރުވެ، ވަށައިގެންވާ ހިސާބުގެ ތެތްކަން ގަދަވެގެންދާތީއެވެ. އެހެން ކަމުން މޮނީލިއޭސިސް ކުރިމަތިވާނަމަ ދޭތެރެދުރުކުރުމަށް ދޭ ގުޅަ ބޭސް ބޭނުންކުރުމަކީ އެދެވިގެންވާ ކަމެއް ނޫނެވެ.\nދޭތެރެދުރުކުރުމަށް ރަހިމަށްލައްވާ ލޫޕުބޭނުންކުރުން\nދޭތެރެދޫކުރުމަށް ލޫޕް ބޭނުންކުރުމަކީ ބައެއް ފަހަރު ގުޅަބޭސް ބޭނުންކުރުމަށްވުރެ ނުރައްކާތެރި ކަމަކަށް ވެއެވެ. އެއީ ލޫޕް ބޭނުންކުރުން އަންހެނާގެ ޖިންސީގުނަވަނުގައި އާންމުގޮތެއްގައި އިންފެކްޝަން އުފެދޭގޮތް ވެއެވެ. އެއީ ލޫޕުގައި ވާ ހިމަރޮދިފަށް ރަހިމުގެ ކަރުން ބޭރުވުމުން ރޮދިފަށުގެ އެހީގައި މައިކްރޯބްތައް ރަހިމާއާއި ހަމައަށް ދަތުރުކުރާތީއެވެ.\nޙައިޟުގެ ކުރީގައި އޮންނަ ދުވަސްވަރު ބައެއްމީހުންނަށް މޮނީލިއޭސިސް ކުރިމަތިކުރުވައެވެ. އެއީ މިދުވަސްވަރު ފަރުޖުގައި އެކުލެވޭ އެސިޑިޓީގެ ނިސްބަތް ދަށްވެގެންދާތީއެވެ. ބައެއް ފަހަރު ފަރުޖުގެ ދޮރުގައި ތެތްކަން އުފެދުމުގެ ކުރިން ޖިންސީގުޅުން ހިންގަން ފެށުމުން ވެސް މޮނީލިއޭސިސް ޖެހޭގޮތްވެއެވެ. ފަރުޖުގައި ތެތްކަމެއް ނެތްހާލުގައި ޖިންސީގުޅުން ހިންގުމަކީ އަންހެނާއަށް ތަދާއި ވޭން ލިއްބައިދޭ ކަމެކެވެ. ހަމަމިހެން ބައެއް ފަހަރު ހަންގަޑު މެށި އެހިސާބުގައި އިންފްލެމޭޝަން އުފެދޭގޮތްވެއެވެ. ބައެއް ފަހަރު ފިރިހެނުންގެ މަނަވީހައިވާން އެކުލެވޭ ދިޔައިގައި އަލްކަލައިންގެ ނިސްބަތް އާންމުކޮށް ހުންނަވަރަށްވުރެ މަތިވެގެން ދެއެވެ. މިފަދަ ހާލެއްގައި ވަނިކޮށް ޖިންސީގުޅުން ހިންގައިފިނަމަ ފަރުޖުން ބޭރުވާ ދިޔައިގެ އެސިޑިޓީގެ ނިސްބަތް ދަށްވެ އިންފެކްޝަން ކުރިމަތިވާގޮތް ވެއެވެ.\nގަޔަށްބާރު ޖީންސް ފަދަ އަންނައުނު ބޭނުންކުރުން\nބައެއް ކަހަލަ އަންނައުނުގެ ސަބަބުން ކެންޑިޑާއަށް އެކަށޭނަ ވެއްޓަކަށް ފަރުޖު އެކުލެވޭ ހިސާބު ވެގެން ދެއެވެ. މިސާލަކަށް އުނަގަޑަށް ބާރު ޖީންސް، ހަރުވާޅު ނުވަތަ ބެލްސް ފަދަ އެއްޗެތި ހިމެނެއެވެ. މިފަދަ އަންނައުނު ބޭނުންކުރުމުން ފަރުޖު އެކުލެވޭ ހިސާބުގެ ވައިބަދަލުވުމަށް ހުރަސް އެޅި، ދާހިއްލުން އިތުރުވެ، ހޫނުވާގޮތް ވެއެވެ. މިބުނި ކަންތައްތަކަކީ ކެންޑިޑާ ބޮޑުވެ އިތުރުވުމަށް ލިބޭ ބާރެކެވެ. ހަމަމިހެން ނައިލޯނުން އުފައްދާފައި ހުންނަ ޖަގިޔާ ބޭނުންކުރުމަކީ ވެސް ރަގަޅު ކަމެއް ނޫނެވެ. އެއީ މިވައްތަރުގެ އަންނައުނު ބޭނުންކުރުމުން ހަށިގަނޑުން ބޭރުވާ ދާ އެއަށް ދެމުމަށް ހުރަސް އެޅޭތީއެވެ. އެހެންކަމުން ހެދުން އެޅުމުގައި އެންމެ ރަގަޅު ގޮތަކީ ކޮޓަނުން ފަހާފައި ހުންނަ ގަޔަށްދޫ ހެދުން ބޭނުންކުރުމެވެ.\nބައެއް ވައްތަރުގެ ސާބޯނި އަދި ކެމިކަލްތައް\nސާފުވުމަށް ބޭނުންކުރެވޭ ސާބޯނި، ޝޭމްޕޫ، ފަދަ ބާވަތްތަކުގައި އެކުލެވޭ އެކިބާވަތުގެ ކެމިކަލްތަކުގެ ސަބަބުން ބައެއް ފަހަރު ފަރުޖު ގެ ޓިޝޫތަަކަށް ގެއްލުން ލިބި ހަލާކުވާގޮތް ވެއެވެ. ނަތީޖާއެއްގެ ގޮތުން ފަރުޖުން ބޭރުވާ ދިޔައިގެ ތަބީއަތު ބަދަލުވެ، މޮނީލިއޭސިސް ކުރިމަތިކުރުވައެވެ.\nނަފްސާނީ މައްސަލަތައް އަދި ރަގަޅަށް ނުކެއުން\nނަފްސާނީ ފިއްތުންތަކާއި، އަދި ރަގަޅުކާނާ ބޭނުން ނުކުރުމަކީ ވެސް މޮނީލިއޭސިސް އަށް މަގުފަހި ވާކަމެކެވެ. ހިތްހަމަނުޖެހުން، ހާސްވެ ކަންބޮޑުވެ، ފިކުރުބޮޑުވުން ފަދަ ކަންތައްތައް އަދި ރަގަޅު ކާނާ ބޭނުން ނުކުރުމުގެ ސަބަބުން ހަށިގަނޑު ނިކަމެތިވެ ދިއުމުން ބަލިތަކާއި ދެކޮޅަށް ހަށިގަނޑު ދިފާއު ކުރުމުގެބާރު ވެސް ކުޑަވެގެން ދެއެވެ. ނަތީޖާއެއްގެ ގޮތުން ކެންޑިޑާ ފަދަ ފަންގަސްތައް ހަށިގަނޑާއި ދެކޮޅަށް ހަރަކާތްތެރިވާން ފަށައެވެ.\nބައެއް ފަހަރު ކެއުމުގައި ގެންގުޅެވޭ ނުރަގަޅު އާދަތަކުގެ ސަބަބުން ވެސް މޮނީލިއޭސިސް ޖެހޭގޮތް ވެއެވެ. މިސާލަކަށް ހަކުރު އެކުލެވޭ ފޮނިކާނާ މާގިނައިން ބޭނުންކުރުމުން މޮނީލިއޭސިސް ޖެހުމަށް މަގުފަހިވެއެވެ. އެއީ ކެންޑިޑާގެ މައިގަނޑު ކާނާ އަކީ ހަކުރުގިނައަދަދަކަށް އެކުލެވޭ މާއްދާތަކަށް ވާތީއެވެ.ހަކުރުބަލީގެއަހުލުވެރިން ނަށް މޮނީލިއޭސިސްގެ އަސަރު ކުރުން އިތުރުވަނީ މިސަބަބާއި ހުރެއެވެ. އެހެނީ ހަކުރުބަލި ޖެހުމުން ލޭގައި ހަކުރު ހުރި ނިސްބަތް މަތިވެ، ފަރުޖުން ބޭރުވާ ދިޔައިގައި ގްލައިކޯޖެންގެ މިންވަރު ވެސް މަތިވެގެން ދެއެވެ. ހަމަމިހެން ކުޑަކަމުދާތަކެއްޗާއި އެކު ހަކުރު ހަށިގަނޑުން ބޭރުވުމުން ވެސް މޮނީލިއޭސިސް ޖެހުމުގެ ފުރުސަތު އިތުރުކުރެއެވެ. އެއީ ކުޑަކަމުދާތަކެތި ބޭރުވާ މަގާއި ފަރުޖުގެ ދޮރު ކައިރިކައިރީގައި ހުންނާތީއެވެ.\nމޮނީލިއޭސިސް އާއި ގުޅިގެން ކުރިމަތިވެދާނެ އެހެނިހެން ބައެއް އުދަގޫތައް\nމޮނީލިއޭސިސް އަކީ އާދައިގެ ބައްޔެކެވެ. ނަމަވެސް ފަރުވާ ނުކޮށް ދޫކޮށްލައިފިނަމަ ޖިންސީގުނަވަނުގެ ވަށައިގެންވާ ހިސާބުތަކަށް ބަލި ފެތުރި ނުތަނަވަސް ކަން ގެނުވައެވެ. އާންމުކޮށް ކުރިމަތިވާ ބޮލުގައި ރިހުން، ހަޖަމު ގޯސްވުން، އަދި ކަރުތެރެ ދުޅަވުން ފަދަ ކަންކަމުގެ އަސްލަކީ ބައެއް ފަހަރު މޮނީލިއޭސިސް ކުރިމަތިވެފައިވުން ކަމުގައި ބެލެވެއެވެ. ބައެއް ފަހަރު ވަގުތީގޮތުން ދަރިން ނުލިބޭގޮތް މެދުވެރިކުރުވައެވެ.\nމޮނީލިއޭސިސް އިން ރައްކާތެރިވާނީ ކިހެނެއް؟\nއަންނަނިވި ކަންތަކަކީ މޮނީލިއޭސިސް އިން ރައްކާތެރިވުމަށް ކުރެވިދާނެ ކަންތައްތަކެވެ.\n- އުނަގަނޑަށް ބާރު ޖަގިޔާ ޖިންސް ފަދަ ތަކެތި ބޭނުން ނުކުރުން: މިފަދަ ތަކެތި ބޭނުންކުރުމުން އެހިސާބުގެ ވައިބަދަލުވުމަށް ހުރަސް އެޅި، ހޫނުވެ، ދާހިއްލައި، ހިރުވާގޮތް ވެއެވެ. ނަތީޖާއެއްގެ ގޮތުން ބަލިޖެހުމަށް ފަސޭހަ ވެގެން ދެއެވެ. ނައިލޯނުން ހަދާފައި ހުންނަ ޖަގިޔާ ބޭނުންކުރުމަކީ ރަގަޅު ކަމެއް ނޫނެވެ. އެއީ ގައިން ހިއްލާ ދާ އެއަށް ނުދަމާތީއެވެ. އެންމެ އެދެވޭ ގޮތަކީ ކޮޓަނުން ފަހާފައި ހުންނަ ގަޔަށްދޫ އަންނައުނު ބޭނުންކުރުމެވެ.\n- ފަރުޖާއި ޖިންސީ ގުނަވަން ސާފުކުރުމަށް ފާޑުފާޑުގެ ސާބޯނި ފަދަތަކެތި ބޭނުން ނުކުރުން: މިފަދަ ތަކެތިން ހަށިގަނޑުގެ އެހެން ހިސާބުތަކަށް ގެއްލުން ނުލިބުނަސް ޖިންސީ ގުނަވަން ހިމެނޭ ހިސާބަށް ގެއްލުން ކުރިމަތި ކުރުވައެވެ. އެއީ އެލާރޖީ ވާތީއެވެ. އެހެންކަމުން ސާފުކުރުމުގައި އެންމެ އެދެވިގެންވަނީ އެއްވެސް ކެމިކަލް އެކުލެވޭ މާއްދާއެއް ބޭނުންކުރުމަކާއި ނުލައި، ސާފު ތާފަނާ ފެނުން ސާފުކުރުމެވެ.\n- ފެންވެރުން: ބޮޑަށް ރަގަޅުވާނީ މާގަނޑު ބޭނުންކޮށްގެން ފެންވެރުމެވެ. އެއީ ތަފާތު ވައްތަރުގެ ކެމިކަލް ބޭނުންކޮށްގެން ހަދައިފައި ހުންނަ ޝަވަރޖެލް ފަދަ ތަކެތި ޓަބަށް އަޅައިގެން އެއަށް އެރި ފެންވެރުމުން ބައެއް ފަހަރު ޖިންސީގުނަވަން ހިމެނޭ ހިސާބުގައި އިންފްލެމޭޝަން އުފެދޭގޮތް ވާތީއެވެ.\n- ޖިންސީ ގުޅުން ހިންގުން: ޖިންސީގުޅުން ހިންގަން ފަށަންވާނީ ފަރުޖުން ތެތް އޮލަ ދިޔައެއް ނިކުންނަށް ފެށުމުންނެވެ. އެއީ ހިކިފައިވަނިކޮށް ޖިންސީގުޅުން ހިންގަން ފަށައިފިނަމަ އަންހެނާއަށް ވޭންލިބި، އިންފެކްޝަން ކުރިމަތިވުމަށް މަގުފަހިވެއެވެ. ނަފްސާނީކަމެއްގެ ސަބަބުން ނުވަތަ އެނޫން ކަމެއްގެ ސަބަބުން ވިޔަސް ފަރުޖުގައި ތެތްކަން ނެތްނަމަ ޖިންސީ ގުޅުން ހިންގަން ފެށުމުގެ ކުރިން ބޭބީ އޮއިލް ފަދަ ތެލެއް ބޭނުން ކުރެވިދާނެއެވެ. ޣައިރު ޝަރުއީ ގުޅުންތަކާއި ދުރުހެލިވެ، ދީނީ ހަމަތަކުގެ މަތީން ޖިންސީގުޅުން ހިންގުމަކީ ބަލިން ރައްކާތެރިވުމަށް އެޅޭ ރަގަޅު ފިޔަވަޅެކެވެ.\n- ދޭތެރެ ދުރުކުރުމަށްދޭ ގުޅަ ބޭސް، ލޫފް،ފަދަ ތަކެތި ބޭނުންކުރުމާއި ދުރުހެލިވުން


Edhumathi Vefaivaa 20 Dharivarakah ARC In Edhu Hadhiyaa Kohffi އެނދުމަތި ވެފައިވާ 20 ދަރިވަރަކަށް އާރކްއިން އެނދު ހަދިޔާކޮށްފި – Huvadhoo News Edhumathi Vefaivaa 20 Dharivarakah ARC In Edhu Hadhiyaa Kohffi Huvadhoo News\nއެނދުމަތި ވެފައިވާ 20 ދަރިވަރަކަށް އާރކްއިން އެނދު ހަދިޔާކޮށްފި\nހުޅުމާލޭގައި ހުންނަ ގާޒީ ސްކޫލްގެ ދަރިވަރަކަށް އެނދު ހަވާލުކުރުމުގެ ތެރެއިން\nއެނދުމަތި ވެފައިވާ 20 ދަރިވަރަކަށް، އެޑްވޮކޭޓިން ދަ ރައިޓްސް އޮފް ޗިލްޑްރެން (އާރކް) އިން ހޮސްޕިޓަލް އެނދު ހަދިޔާކޮށްފިއެވެ.\nއާރކްއިން ބުނީ، ރާއްޖޭގެ އެކި ކަންކޮޅުތަކުގައި އެނދުމަތިވެފައިވާ 20 ދަރިވަރަކަށް ހޮސްޕިޓަލް އެނދުތައް އެޑިއުކޭޝަން މިނިސްޓްރީއާ ހަވާލުކޮށްފައިވާ ކަމަށާއި، އެ އެނދުތައް ހަދިޔާކޮށްފައިވަނީ އިންޓަރނޭޝަނަލް ޑޭ އޮފް ޕާރސަންސް ވިތް ޑިސްއެބިލިޓީސް ފާހަގަ ކުރުމުގެ ހަރަކާތުގެ ތެރެއިން ކަމަށެވެ.\nއާރކްއިން ބުނީ، އެ އެނދުތަކުގެ ސަބަބުން ނުކުޅެދުންތެރިކަން ހުންނަ ދަރިވަރުންގެ ދިރިއުޅުމުގެ ހާލަތު ރަނގަޅުވެ، ގޭގެއަށްގޮސް އެކުދިންނަށް ކިޔަވައިދިނުމުގައި މިހާރަށްވުރެ ފަސޭހަކޮށް އަދި ރަނގަޅަށް ކިޔަވައިދިނުމުގެ މަގު ފަހިވެގެން ދާނެ ކަމަށެވެ.\nARC donates 20 hospital beds to @MoEdumv on #IDPWD2021 to distribute to bedridden students who live across Maldives.ARC hopes this will enhance their lives & contribute towards better facilitation of their right to education by teachers who do home visits https://t.co/w6FUSmSGBy pic.twitter.com/wPlARyjnBv\n— ARC (@ARC_maldives) December 3, 2021\nހުޅުމާލޭ ޤާޒީ ސްކޫލްގެ ދަރިވަރަކަށް އެނދު ހަވާލުކުރުމަށް މިއަދު ކުރިއަށްދިޔަ ރަސްމިއްޔާތުގައި ވާހަކަ ދައްކަވަމުން، އެޑިއުކޭޝަން މިނިސްޓްރީގެ ޑެޕިއުޓީ މިނިސްޓަރ މުހައްމަދު އިހްސާން ވަނީ، އާރކް އިން ކުޑަކުދިން އަދި ހާއްސައެހީއަށް ބޭނުންވާ މީހުންގެ ހައްގުތައް ރައްކާތެރިކަން ކަށަވަރު ކުރުމަށް ކުރަމުންގެންދާ މަސައްކަތް ފާހަގަކޮށް އެކަމަށް ޝުކުރު ދަންނަވާފައެވެ.\nއެޑްވޮކޭޓިން ދަ ރައިޓްސް އޮފް ޗިލްޑްރެން (އާރކް)


އަބޫ ޚައިޘަމާގެ ވާހަކަ – Ilm\nއަބޫ ޚައިޘަމާގެ ވާހަކަ\nލަޝްކަރުގެ މީސްތަކުން ހަށި ފަސޭހަކުޅައުމަށް ތަބޫކަށް ފައިބާ، އަދި ހަމަނުޖެހިގެން އުޅެނިކޮށް އަބޫ ޚައިޘަމާ ވަޑައިގެން މިލަޝްކަރާއި ގުޅިވަޑައިގެންފިއެވެ. މިކަލޭގެފާނުންގެ ވާހަކައީ، މިކަލޭގެފާނަކީ މަދީނާގެ މުއްސަނދި މާތް ބޭކަލެކެވެ. އެކަމަކު މިކަލޭގެފާނަކީވެސް މުދާވެރިކަމާހުރެ، މިހަނގުރާމަޔަށް ނުދެވި ފަސްޖެހިފައި ހުރެވުނު މީހެކެވެ.\nރަސޫލާ ޞައްލަﷲ ޢަލައިހި ވަސައްލަމް ހަނގުރާމަޔަށް ނުކުމެ ވަޑައިގަތުމަށްފަހު އެއްދުވަހަކު މިކަލޭގެފާނުން ވަޑައިގެން މިކަލޭގެފާނުގެ ބޮޑު ބަގީޗާއަށް ވެންނެވިއިރު، މިބަގީޗާގެތެރޭގައި މިކަލޭގެފާނުގެ ދެ އަނބީން، ރޯ ގަސްގަހުގެ ފަތުން ވަރަށް ރީތިކޮށް، ކޮންމެ މީހަކު ކުޑަގެޔެއް ހަދައިގެން، މައްޗަށް ފެން އުކާ ތެއްމައިގެން، ވަރަށް ރަނގަޅު ކާނާ ތައްޔާރުކޮށްގެން ވަރަށް އަރާމުގައި އުޅެއުޅެ ތިއްބެވެ.\nމިބައިމީހުން މިކަލޭގެފާނު ވަޑައިގަންނަވާތީ ދެކެގެން ކޮންމެ މީހަކު ނުކުމެ މިގެޔަށް ވަޑައިގަންނަވާށޭ، އަޅުގަނޑުގެ ގެޔަށް ވަންނަވާށޭ، ކިޔައި ގޮވާން ފަށައިފިއެވެ. މިކަލޭގެފާނުން އިރުކޮޅަކު ހުންނަވައިފައި ވިދާޅުވިޔޭ، އާނ! އާނ! ރަނގަޅޭ ރަނގަޅޭ. ރަސޫލާ ޞައްލަﷲ ޢަލައިހި ވަސައްލަމް މިފަދަ ހޫނުގައި ހަނގުރާމަޔަށް ދަތުރު ކުރައްވަނިކޮށް އަބޫ ޚައިޘަމާ ތިޔަބައިމީހުންގެ ކައިރީގައި ތިޔަފަދައިން އަރާމުކުރާން އިންނަނީއެވެ. ފިނިގެޔަކާއި، ފިނިކޮށްފައިހުރި ފެނާއި، މީރު ޒާތްޒާތުގެ ކާނާއާއި، ރީތި ނަލަ ހީހީ އިންނަ ޅަ ޒުވާން އަންހެނަކާއި އެބަހުއްޓެވެ. ތޔައީ ރަނގަޅު އިންސާފެއްތާއެވެ. ތިޔަހަރީ ވާނޭ ކަންތަކެއް ނޫނެވެ. އަވަހަށް އެ އޮތް ޖަމަލުގެ މައްޗަށް ދަތުރުގެ ކާނާ އަރުވައިފައި، މަގޭ ދަހަނާއާއި، ކަނޑިއާއި، ލޮންސިއާ ގެންނާށެވެ. ފަހެ، މި ދެއަނބިން ނިކަން އަވަހަށް މިކަން ތައްޔާރުކޮށްލައިފޫއެވެ. ކުއްލިއަކަށް މިކަލޭގެފާނު ޖަމަލުމައްޗަށް ސަވާރުވެ، ދަތުރުކުރައްވާ ވަޑައިގެން، އިތުރު އެކަލޭގެފާނާއި ބައްދަލުކުރެއްވުނީ އިތުރު އެކަލޭގެފާނު ލަޝްކަރާއިގެން ތަބޫކަށް ފައިބައިވަޑައިގަންނަވަނިކޮށެވެ.\n(ޙުސައިން ޞަލާޙުއްދީންގެ ކީރިތި ރަސޫލާގެ ސިޔަރަތުން)


Reethi Lavathah Himey "Riya"Ge Amilla Raagu Album Nerefi - Vaguthu\nރީތި ލަވަތައް ހިމެނޭ "ރިޔާ"ގެ އަމިއްލަ ރާގު އަލްބަމް ނެރެފި\n"އެރޭ ނިދިން" މި ލަވައަކީ ގިނަ ދިވެހިންގެ ޕްލޭލިސްޓުގައިވާ ލަވައެކެވެ. އެ ލަވައިގެ އަސްލު ވެރިޔާގެ އަޑުން އެ ލަވަ މިހާރު އިވޭނެއެވެ. އޭނާއަކީ އެ ލަވައިގެ އަސްލު ވެރިޔާއެވެ. އެ ލަވައިގެ ޅެން ތައްޔާރުކުރީވެސް އޭނާއެވެ. އަދި ރާގުވެސް އޭނާ ހެދިއިރު، އެންމެ ފުރަތަމަ އޭނާ އެ ލަވަ ކިޔުއްވަން ދިނީ މޮޅު ލަވަކިޔުންތެރިއެއްގެ އަތަށެވެ.\nނަމަވެސް މިހާރު މުހައްމަދު (ކުޑަ ބޮރިސް) ރިޔާޒްގެ އަޑުން އެ ލަވަ އިވުމުގެ ފުރުސަތު ލިބިއްޖެއެވެ. އޭނާގެ އަމިއްލަ މަސައްކަތް އޭނާގެ އަމިއްލަ ވަންތައް ގޮތަކަށް އަނެއްކާވެސް ބަދަލުކޮށްގެން މި ވަނީ އެ ލަވަ އެހުންތެރިންނާއި ހަމައަށް ގެނެސްފައެވެ.\n"ހާސިލް"ގެ ނަމުގައި އޭނާ ދާދި ފަހުން ނެރުނު އަލްބަމްގައި އެ ލަވަ ހިމެނެއެވެ. މީގެ 10 އަހަރު ކުރިން ފެށިގެން އޭނާ ކުރި މަސައްކަތުގެ ފޮނި ރަހަ އެ ލިބުނީ، މިދިޔަ ޑިސެންބަރު މަހުގެ 22 ވަނަ ދުވަހުއެވެ.\nއަމިއްލަ ރާގު ހެދުމާއި ޅެން ހެދުމުގެ ޝައުގުވެރިކަން ހުންނަ ރިޔާޒް ނެރުނު "ހާސިލް" އަލްބަމްގައި ހަތް ލަވަ ހިމެނެއެވެ. އޭގައި ހުރި ހުރިހާ ލަވައެއްވެސް ކިޔާފައި ވަނީވެސް ރިޔާޒްއެވެ. އެ ލަވަތަކުގެ ތެރޭގައި އައްޑޫ ބަހުން ކިޔާފައިވާ ލަވައެއްވެސް ހިމެނެއެވެ.\nރިޔާޒް ބުނިގޮތުގައި، މި އަލްބަމްގެ މަސައްކަތް އޭނާ ކުރަމުން އަންނަތާ ވަރަށް ގިނަ އަހަރުތަކެއް ވެދާނެއެވެ. އޭނާއަށް އެހާ ގިނަ ދުވަހުން މި ލަވަ އަލްބަމް ނިމުނީ، ފައިސާގެ ދަތިކަމާއި ހެދިކަން ފާހަގަކުރިއެވެ.\n"މި އަލްބަމްގައި ހުންނާނީ އަޅުގަނޑުގެ އަމިއްލަ ރާގުތައް. އަޅުގަނޑުގެ އަމިއްލަ ޅެންތައް. އަދި އަޅުގަނޑުގެ އަޑުން ކިޔާފައިވެސް އިންނާނީ". އޭނާ ބުންޏެވެ.\nރިޔާޒް ބުނިގޮތުގައި، އޭނާގެ އެ ލަވަ އަލްބަމަށް މިއުޒިކް ހަދާފައި އިންނާނީ، ހާޑީ، ޓްރޯ އަދި ފަތޯއެވެ.\nރިޔާޒްގެ އަމިއްލަ މަސައްކަތް ވަރަށް ރަނގަޅަށް ފެނިގެންދާނެ މި އަލްބަމް މިހާރު ލަވަފޮށިން ލިބެން ހުންނާނެއެވެ. އަދި ދިރާގު އުރީދޫ މައިޓޯންވެސް ލިބޭނެ ގޮތް ހެދުމުގެ މަސައްކަތްތައްވެސް އޭނާ ދަނީ ކުރަމުންނެވެ.\nއެ އަލްބަމްގެ މަސައްކަތް ނިމި މިހާރުވެސް އޭނާގެ އަމާޒު ހުރީ އިތުރު ލަވަތަކެއްގެ މަސައްކަތް ކުރުމަށެވެ. އެ މަސައްކަތް މިހާރުވެސް ކުރިއަށްގެންދާކަން އޭނާ ފާހަގަކުރިއެވެ.\nރިޔާޒްއަކީ ލަވަކިޔާ މީހެއްކަން ގިނަބަޔަކަށް ނޭގިދާނެއެވެ. އެހެން ނަމަވެސް އޭނާއަކީ އެކަމަށް އާ މީހެއް ނޫނެވެ. ލަވަކިޔުމާއި ގުޅުންހުރި ކަރޯކޭ ޖެއްސުމާއި، ޑީޖޭ ޖެއްސުމަކީވެސް އޭނާ ކުރަމުން އަންނަ މަސައްކަތެކެވެ.\nއަދި އޭނާގެ އަޑުން ނެރުނު ހަތް ލަވަ ގިނަ ބަޔަކަށް ކަމުގޮސްފައިވާކަމަށް ފާހަގަކޮށްލަން ޖެހެއެވެ. ލަވަތައް ރީތިކަމުން އޭނާއަށް ތައުރީފް ކުރެއެވެ. އަދި ކުރިއަށް އޮތްތަނުގައި އޭނާ ރަނގަޅު ކުރަންވީ ކަންކަންވެސް ދަނީ ބުނެދެމުންނެވެ.\nއަޝްފާ ތޭރަ ސިފަކުރީ މިސްޓަރ ޕާފެކްޓުގެ ގޮތުގައި!\nމަޢާފަށް އެދެމުން، "ޒިޕްސް" ވެސް މިއުޒިކް ދޫކޮށްލައިފި\nމޯލްޑިވިއަން އައިޑޮލްގެ ތަރި އިޝާން ލަވަކިޔުން ހުއްޓާލައިފި


Mi aharu tourism fulhaakuran4sarahahdheh kandaalhaifi\nމިއަހަރު ޓޫރިޒަމް ފުޅާކުރާނެ ހަތަރު ސަރަހައްދެއް ކަނޑައަޅައިފި\nއިސްކަން ދީފައިވަނީ ޓޫރިޒަމް ނެތް އަތޮޅުތަކަށް\nއަމާޒަކީ ފަސް އަހަރުން 50 ރިސޯޓް ހުޅުވުން\nމިހާރު ވެސް 25 ރިސޯޓެއްގެ މަސައްކަތް ކުރޭ\nމިއަހަރުގެ ތެރޭގައި ރާއްޖޭގެ ހަތަރު އަތޮޅެއްގައި ޓޫރިޒަމް ތަރައްގީ ކުރުމަށް ހާއްސަ އިސްކަމެއް ދިނުމަށް ޓްއަރިޒަމް މިނިސްޓްރީ އިން ނިންމައި އެކަމުގެ މަސައްކަތްތައް ފަށައިގެންފި އެވެ.\nޓޫރިޒަމްގެ ޑެޕިއުޓީ މިނިސްޓަރު ހުސެއިން ލިރާރު ވިދާޅުވީ ޓްއަރިޒަމް ތަރައްގީ ކުރުމަށް މިނިސްޓްރީ އިން ކުރާ މަސައްކަތުގައި އެންމެ ބޮޑު އިސްކަމެއް މިއަހަރު ދޭނީ ހއ، ހދ ލ އަދި ގއ، ގދ އަށް ޓޫރިޒަމް ގެންދިޔުމަށް ކަމަށެވެ. ލިރާރު ވިދާޅުވީ ޓޫރިޒަމް ފުޅާކުރުމުގެ ގޮތުން އެ ސަރަހައްދުތަކަށް ހާއްސަކޮށްގެން ޓޫރިޒަމްގެ މަޝްރޫއުތައް ގެންދިޔުމާއި ރާއްޖޭގެ ޓޫރިޒަމަށް އިންވެސްޓް ކުރަން އަންނަ ފަރާތްތަކަށް އެ އަތޮޅުތަކުގެ މައުލޫމާތު ދޭނެ ކަމަށް އޭނާ ވިދާޅުވި އެވެ.\nމީގެ އިތުރުން އިންވެސްޓަރުންނަށް ހާއްސަކޮށްގެން ޓޫރިޒަމް މިނިސްޓްރީ އިން ކުރިއަށް ގެންދާ އެކި ފެއާތަކާއި އެހެން ވެސް އެފަދަ ބައްދަލުވުންތަކުގައި އެެ އަތޮޅުތަކަށް އިންވެސްޓަރުން ގެންދިޔުމަށް މަސައްކަތްތަކެއް ކުރެވޭނެ ކަމަށް އޭނާ ވިދާޅުވި އެވެ.\nރާއްޖޭގައި މިހާރު ވެސް 25 އަކަށް ރިސޯޓް އަންނަނީ ހަދަމުންނެވެ. ލިރާރް ވިދާޅުވީ ޓޫރިޒަމް ފުޅާކުރުމުގައި އެ އަތޮޅުތަކަށް އިސްކަން ދޭން ނިންމީ އެއީ އެންމެ ކުޑަކޮށް ޓޫރިޒަމްގެ މަންފާ ލިބޭ އަތޮޅުތައް ކަމަށް ފާހަގަ ވާތީ ކަމަށެވެ. އަދި އެ އަތޮޅުތަކަށް ޓޫރިޒަމް ގެންދިޔުމުގެ ސަބަބުން ވަޒީފާތަކާއި އެހެން ވެސް ދިވެހިންގެ މަސައްކަތްތެރިކަމަށް އިތުރު ބާރެއް ލިބިގެން ދާނެ ކަމަށް އުންމީދު ކުރެވޭ ކަމަށް ލިރާރް ވިދާޅުވި އެވެ.\n"ޓްއަރިޒަމް ނެތް ސަރަހައްދުތަކަށް އިސްކަން ދީގެން މި އަތޮޅުތަކެއް މި ކަނޑައެޅީ. މިއަހަރުގެ ތެރޭގައި ގިނަ ޓޫރިޒަމްގެ މަޝްރޫއުތަކެއް ގެންދިޔުމަށް އަޅުގަނޑުމެން މަސައްކަތް ކުރާނަން،" ލިރާރު ވިދާޅުވި އެވެ.\nއޭނާ ވިދާޅުވީ، ސަރުކާރުގެ އަމާޒަކީ ފަސް އަހަރުގެ ތެރޭގައި 59 ރިސޯޓް މާކެޓަށް ނެރުން ކަމަށެވެ. އަދި މިއަހަރުގެ ތެރޭގައި ވެސް ގިނަ ރިސޯޓްތަކެއް ހުޅުވޭނެ ކަމުގެ ޔަގީންކަން ބޮޑު ކަމަށް ވިދާޅުވި އެވެ. އަދި 50 ރިސޯޓްގެ ލަނޑުދަޑި ހާސިލްކުރުމަށް ގިނަ މަސައްކަތްތަކެއް މިނިސްޓްރީ އިން ކުރާނެ ކަމަށް ވެސް ވިދާޅުވި އެވެ.


India in 50,000 HCQ beys gulha hadhiyaa kohfi\nއިންޑިއާ އިން 50،000 އެޗް.ސީ.ކިއު ބޭސްގުޅަ ހަދިޔާކޮށްފި\nމި ބޭހަކީ ކޮވިޑް-19 އަަށް ފަރުވާދިނުމުގައި ޕްރޮފިލެކްޓިކެއްގެ ގޮތުގައި ދުނިޔޭގެ އެކި ގައުމުތަކުގައި ބޭނުން ކުރެވެމުންދާ ބޭހެއް\nދިވެހި ސަރުކާރުން އެދިގެން އިންޑިއާއިން 50،000 ހައިޑްރޮކްސީކްލޮރޯކްއީން (އެޗް.ސީ.ކިއު) ބޭސްގުޅަ ހަދިޔާ ކޮށްފިި އެވެ.\nއެޗް.ސީ.ކިއު އަކީ ދުނިޔޭގައި ހަލުވިކަމާއިއެކު ފެތުރެމުންދާ ކޮވިޑް-19 ބަލިމަޑުކަމަށް ފަރުވާދިނުމުގައި ޕްރޮފިލެކްޓިކެއްގެ ގޮތުގައި ދުނިޔޭގެ އެކި ގައުމުތަކުގައި ބޭނުން ކުރެވެމުންދާ ބޭހެކެވެ. ދިވެހިރާއްޖޭގައި އެޗް.ސީ.ކިއު ބޭހުގެ ބޭނުންކުރެވޭނީ ދިވެހި ސިއްހީ މާހިރުންގެ އިރުޝާދުގެ ދަށުންނެވެ.\nއިންޑިއާ ހަައިކޮމިޝަނުން މިއަދު ނެރުނު ބަޔާނެއްްގައި ބުނީ އެޗް.ސީ.ކިއު ބޭހުގެ މި ކޮންސައިންމެންޓް ރާއްޖެ ގެނެސްފައިވަނީ ކޮރޯނާ ވައިރަސްއާއެކު ރާއްޖޭގެ ސިއްހީ ދާއިރާއަށް ހުރި ގޮންޖެހުންތަކާ ގުޅޭގޮތުން ބޮޑުވަޒީރު ނަރެންދުރަ މޯދީ އާއި ރައީސް އިބްރާހިމް މުހައްމަދު ސޯލިހު މަޝްވަރާކުރެއްވުމަށް ފަހު އެވެ.\nމި ބޭސް ސަޕްލައިގެ 70 އިންސައްތަ އުފައްދާ ގައުމަކީ އިންޑިއާ އެވެ. ލުޕަސް އަދި ރޫމަޓޮއިޑް އާތުރައިޓިސް ގެ ފަރުވާއަށްވެސް ބޭނުންކުރެވޭ މި ބޭސް އިންޑިއާގައި އުފައްދާ އެންމެބޮޑު ދެ ކުންފުންޏަކީ ޒައިޑަސް ކެޑިލާ އަދި އިޕްކާ ލެބްސް އެވެ. އިންޑިއާގެ ބޭސް އުފައްދާ ކުންފުނިތަކުން ވަނީ މިދަނޑިވަޅުގައި ޑިމާންޑް ފުރިހަމަ ކުރުމުގެ ގޮތުން ޕްރޮޑަކްޝަން އިތުރުކޮށްފަ އެވެ.\nއިންޑިއާގެ ބޮޑުވަޒީރު ނަރެންދުރަ މޯދީ އާ ރައީސް މަޝްވަރާކުރެއްވިތާ ކުޑަވަގުތުކޮޅެއްގެ ތެރޭގައި އެޗް.ސީ.ކިއު ބޭހުގެ ސަޕްލައި ރާއްޖެއަށް ފޯރުކޮށްދެވުމަކީ ދެ ގައުމުގެ މެދުގައިވާ ގުޅުމުގެ ހެއްކެއް ކަމަށް އިންޑިއާ ހައިކޮމިޝަނުން ބުނެ އެވެ. އަދި މިއީ އިންޑިއާގެ 'ނެއިބަހުޑް ފަސްޓް' ޕޮލިސީއާއި ދިވެހިރާއްޖޭގެ 'އިންޑިއާ ފަސްޓް' ޕޮލިސީގެ ބަދަހިކަމުގެ ރަމްޒެއްގެ ގޮތުގައި އިންޑިއާ ހައިކޮމިޝަނުން ވަނީ ސިފަކޮށްފަ އެވެ.


Maalee thauleem dhinumuge kureegai Shafeeg\nޝަފީގު: މާލީ ތައުލީމް ފެތުރުމުގައި ކުރިޔަށް\nއިގްތިސާދު ފުޅާވެ، ތަރައްގީ ވަމުންދާއިރު އިގްތިސާދީ އިލްމު މިވަނީ ފަތުރަން ޖެހިފަ އެވެ. މި ދާއިރާއިން މީހުން ބިނާ ކުރަން މަޖުބޫރެވެ. އެކަމަށް ބޭނުންވަނީ ތަޖުރިބާހުރި މީހުންނެވެ. މިއީ ކަމަށް ފޫގަޅާލައިގެން ހުންނެވި މަސައްކަތްތެރިއެކެވެ. ހައުސިން ޑިވޮޕޮޕްމަންޓް ފައިނޭންސް ކޯޕަރޭޝަން (އެޗްޑީއެފްސީ) ގެ ހެޑް އޮފް ފައިނޭންސް އެންޑް ބިޒްނަސް ޑިވްލޮޕްމަންޓުގެ މަގާމު ފުރަމުން ގެންދާ މުހައްމަދު ޝަފީގު ހުންނެވީ މި މަސައްކަތަށް ނުކުންނަވަ އެވެ.\n"އަބަދު ވެސް ޓްރެއިން ދީ، މީހުން ބިނާ ކުރަން ބޭނުން ވޭ. އެހެންވެ އެންމެ ކުރިން ފެށިގެންވެސް ކިޔަވައި ދިނުމުގައި އުޅެނީ. އެންމެ އުފާވަނީ އެނގިފައި ހުރި އެއްޗެއް އެހެން މީހަކަށް އުގަންނައި ދެވުނީމަ،" ޝަފީގު ވިދޅުވި އެވެ.\nޝަފީގު ސްކޫލް ދައުރު ފުރިހަމަ ކުރެއްވީ އަހުމަދިއްޔާ ސްކޫލުންނެވެ. އޭގެ ފަހުން އެސްއީސީއައި މަތީ ސާނަވީއަށް ކިޔަވާ ވިދާޅުވި އެވެ. އޭގެ ފަހުން ތައުލީމް ހާސިލް ކުރެއްވީ ފެކަލްޓީ އޮފް މެނޭޖުމަންޓް ކޮމްޕިއުޓިންގަ އެވެ. އަދި އެއަށްފަހު މަތީ ތައުލީމު ހާސިލް ކުރައްވަން ބޭރަށް ވަޑައިގެންނެވި އެވެ.\nމެލޭޝިޔާގެ ހެލްޕް ޔުނިވާސިޓީ ކޮލެޖުގައި ޔުނިވާސިޓީ އޮފް އީސްޓް ލަންޑަންގެ ޕްރޮގްރާމެއް ކަމަށްވާ، އެކައުންޓިން އަދި ފައިނޭންސް ދާއިރާގެ ޑިގްރީ އެއް ފުރިހަމަ ކުރައްވައި އޭގެ ފަހުން މާސްޓާސް ފުރިހަމަ ކުރެއްވި އެވެ. އަދި މެލޭޝިޔާގައި އެސޯސިއޭޝަން އޮފް ޗާޓެޑް ސެޓިފައިޑް އެކައުންޓެންޑް (އޭސީސީއޭ) ފުރިހަމަ ކުރެއްވި އެވެ.\nޝަފީގުގެ ފުރަތަމަ ވަޒީފާ އޮތީ ސޮސައިޓީ އޮފް ހެލްތް އެޑިއުކޭޝަން (ޝީ) ގަ އެވެ. އެތަނުގެ އެސިސްޓެންޓް ފައިނޭންސް އޮފިސަރު ކަމާއި ފައިނޭންސް ޑައިރެކްޓަރުކަން ފުރިހަމަ ކުރެއްވައި އޭގެފަހުން، ވަޒީފާ އަދާ ކުރަން ފެއްޓެވީ ރާއްޖޭގެ ފައިނޭންސް ދާއިރާގައި އެންމެ ފުންނާބު އުސް އެއް ކުންފުނި ކަމަށްވާ، އެޗްޑީއެފްސީގަ އެވެ. މި ކުންފުނީގެ ވަޒީފާ އަށް ނުކުންނެވީ 2009 ވަނަ އަހަރު އެވެ. ފުރަތަމަ އަދާކުރެއްވީ ކުންފުނީގެ އެކައުންޓެންޓެއްގެ ވަޒީފާ އެވެ. އޭގެފަހުން އެ ކުންފުނީގެ އެކި ވަޒީފާތަކުގައި ގޮސް މިހާރު އަދާކުރައްވަމުން ދަނީ އެޗްޑީއެފްސީގެ ފައިނޭންސް ހެޑްގެ މަގާމުގަ އެވެ.\nޝަފީގުގެ ޝައުގުވެރިކަން ހުއްޓިފައިވާ ދާއިރާއަކީ ތައުލީމް ދިނުމެވެ. ހާއްސަކޮށް މާލީ ދާއިރާގެ އެކި ކޯސްތައް ފަރުމާކޮށް ހިންގުމަކީ ކުރާ ކަމެކެވެ. މިގޮތުން ޝަފީގުއަކީ ގައުމީ ޔުނިވާސިޓީގެ ލެކްޗަރާއެއްގެ އިތުރުން ރާއްޖޭގެ އެންމެ ގިނަ ކުދިން ކިޔަވަމުން ގެންދާ އަމިއްލަ ކޮލެޖު ކަަށްވާ ވިލާ ކޮލެޖުގައި ވެސް އޭނާ ދަނީ މާސްޓާސް ޕްރޮގްރާމްތައް ހިންގަމުންނެވެ. މި ކޯސްތަކުގައި އޭނާ ކިޔަވައި ދެއްވަނީ ބޭރުގެ ބޮޑެތި ޔުނިވާސިޓީތައް ގަބޫލުކުރާ މީހެއްގެ ގޮތުގަ އެވެ. ޝަފީގަކީ މެލޭޝިޔާގެ އޯޕަން ޔުނިވާސިޓީ އާއި އިނގިރޭސިވިލާތުގެ ޔޫއީ ޔުނިވާސިޓީގެ އިތުރުން އޮސްޓްރޭލި އަން އިންސްޓިޓިއުޓް އޮފް މެނޭޖުމަންޓް ގަބޫލުކުރާ ލެކްޗަރާ އެކެވެ.\nވިލާ ކޮލެޖުގައި މާސްޓާސް ކޯސްތައް ފެށި ދުވަހުން ފެށިގެން މިއަދާ ހަމައަށް ވެސް ހުއްޓުމެއް ނެތި ކިޔަވައިދެއްވަ އެވެ. މީގެ އިތުރުން ފައިނޭންސް ދާއިރާ އިން ކުންފުނިތަކާއި ރިސޯޓުތަކަށް މުހިންމު ގިނަ ތަމްރީން ތަކެއް ވެސް ދެއްވަ އެވެ. އަދި މީހުން ބިނާ ކުރަން އިންޑިވިވިޖުއަލް ތަމްރީންތައް ދެއްވަ އެވެ. އޭނާ ވަނީ ރާއްޖޭގައި ބޭއްވި ފުރަތަމަ ފްރެންޗައިޒް ޝޯ، "މޯލްޑިވިއަން އައިޑޮލް" ގެ ތަރިންނަށްގެ ސެލްފް ޑިވްލޮޕްމަންޓް މުހިންމު ތަމްރީންތަކެއް ވެސް ދެއްވާފަ އެވެ.\n"ހަމައެކަނި ފައިނޭންސެއް ނޫން. މީގައި އިންނާނެ ދެ ގޮތެއް. އެއް ގޮތަކީ މީހާ އިފެކްޓިވް މީހަކަށް ވާން. މޯލްޑިވިއަން އައިޑޮލްގައި ވެސް އެފަދަ ތަމްރީންތަކެއް ދިނީ. މޯލްޑިވިއަން އައިޑޮލްގައި ދިނީ ޕްރޮފެޝަނަލް ސްކިލްސް ދިނުން. މި ޒަމާނުގައި އެންމެ މުހިންމު އެއް ކަމަކީ ނެޓްވޯކްއިން. މިކަމުގައި ރެޕިއުޓޭޝަން މެއިންޓެއިން ކުރާނެ ގޮތް އައިޑޮލްގެ ކުދިންނަށް ކިޔަވައި ދެވިފައިވާނެ،" އެޗްޑީއެފްސީގައި އުޅެމުން ދާތާ 10 އަހަރު ފުރެން ކައިރިވެފައިވާ ޝަފީގު ވިދާޅުވި އެވެ.\n"އެންމެ އުފާވަނީ އެނގުނު ނޮލެޖެއް އެހެން ބަޔަކަށް ނޫނީ މީހަކަށް ފޯރުކޮށްދެވޭތީ. މި ދާއިރާއަކީ އެންމެ މަސައްކަތް ކުރާ ހިތްވާ އެއް ދާއިރާ."\nޝަފީގު ގަބޫލު ކުރައްވާ ގޮތުގައި ފައިނޭންސް ދާއިރާއަކީ މިހާރު ރާއްޖެ އަށް އެންމެ ގިނަ މީހުން ބޭނުންވާ އެއް ދާއިރާ އެވެ. މީގެ ސަބަބެއް ކަމަށް ވަނީ މި ދާއިރާގައި ގިނަ އަދަދެއްގެ ބޭރު މީހުން ވަޒީފާތަކުގައި އުޅުމެވެ.\n"މި ތިބެނީ ކޮންމެ ވެސް މިތާ ކައިރި ގައުމެއްގެ ބަޔަކު. އެހެންވެ ހިތައް އެރީ މިއީ ވަރަށް ރަނގަޅު ދާއިރާއެކޭ މީހުން ތަމްރީން ކުރަން،" ރާއްޖޭގައި އޮޑިޓް ކުރުމުގެ ލައިސަންސް ވެސް އޮތް،" ޝަފީގު ވިދާޅުވި އެވެ.\n"ރާއްޖޭގައި ފަންޑުތައް ވެސް ވަރަށް މަދު. ވަރަށް ފަހުން ޓެކްސް ވެސް އޮޓިޑިންގެ ތެރެ އަށް ދިވެހިން ވަންނަނީ. ނަމަވެސް މިހާރު ދިވެހިން ވެސް މީގެ ތެރެއަށް ވަރަށް ގިނައިން ވަދޭ. މުސްތަގުބަލުގައި ބައިވަރު ވަރަށް ގިނަ ވަޒީފާ ތަކެއް އުފެދިގެން ދާނެ."\nޝަފީގު އެންމެ ހިތްހަމަ ޖެހި ވަޑައިގަންނަވަނީ އޭނާ ކިޔަވައިދެއްވާ ދަރިވަމުން ރަން ވަނަތައް ހޯދާ ތަން ފެނިވަޑައިގެންނެވުމުންނެވެ. އެކަން ދަނީ ފުރިހަމަ ވަމުންނެވެ.\nޝަފީގު މި ހިސާބަށް ވަޑައިގެންނެވުމުގެ ސިއްރަކީ ޝައުގުވެރިކަމާއެކު މަސައްކަތް ކުރެއްވުމެވެ. ޝަފީގަކީ އަބަދު ވެސް އެނގޭ އެއްޗެއް އެހެންމީހުންނަށް އުގަންނައިދޭން އިސްކަން ދެއްވާ ބޭފުޅެކެވެ.


BREAKING NEWS: Kulli Gothakah Niyaavi Hinnavaru Meehaku Covid Ah Test Kuranee - Vaguthu\nކޮވިޑް-19: އަތޮޅުތަކުގެ އަދަދު މައްޗަށް - 19 ގަޑިއިރު ކުރިން\n4 މަސް ކުރިން ( މާޗް 28, 2021 )\nޅ. ހިންނަވަރުން މީހަކު ކުއްލި ގޮތަކަށް ނިޔާވުމުން އޭނާ ކޮވިޑް-19 އަށް ޓެސްޓް ކުރަން ފަށައިފިއެވެ.\n"ވަގުތަށް" އެނގިފައިވާ ގޮތުގައި ނިޔާވެފައި ވަނީ އުމުރުން 63 އަހަރުގެ ފިރިހެނެކެވެ. އެމީހާ ނިޔާވެފައި ވަނީ ނޭވާލާން އުނދަގޫވެގެން ނައިފަރަށް ގެންގޮސް، ޅ. އަތޮޅު ހޮސްޕިޓަލްގައި ފަރުވާ ދެމުން ދަނިކޮށް މިއަދުގެ ވަގުތެއްގައެވެ.\nހިންނަވަރަކީ ރާއްޖޭގެ ރަށްތަކުގެ ތެރެއިން ކޮވިޑް މިހާރު ފެތުރިފައި އޮތް ކަމަށް ބެލެވޭ އެއް ރަށެވެ. އެއީ ހިންނަވަރުގައި ކަރަންޓީންގައި ނެތް މީހަކު އިއޔްެ ކޮވިޑް-19 އަށް ފައްސިވުމާ ގުޅިގެންނެވެ. އެމީހާ އަށް ބަލި ޖެހުމާ ގުޅިގެން ރަަށް އޮތީ މޮނިޓަރިން ހާލަތުގައެވެ.\nހިންނަވަރަށް އަރައި ފޭބުން މަނާކޮށް ކޮންޓެކްޓް ޓްރޭސިން ހެދުމުގެ މަސައްކަތް ދަނީ ކުރަމުންނެވެ. ހިންނަވަރުން ކޮވިޑް-19 އަށް ފައްސިވީ ރޯގާގެ އަލާމާތްތައް ހުރެގެން ޓެސްޓް ކުރި މީހެއް ކަމަށް ހެލްތު ޕްރޮޓެކްޝަން އެޖެންސީ (އެޗްއީއޯސީ) އިން ހާމަކުރެއެވެ.\nހިންނަވަރަށް އަރާއި ފޭބުން މަނާކުރިއިރު މިވަގުތު އެއަތޮޅު ނައިފަރާއި ފެލިވަރު ވެސް އޮތީ މޮނިޓަރިން ހާލަތުގައެވެ. ރާއްޖޭގައި މިވަގުތު ކޮވިޑް-19 ގެ ބިރުވެރިކަން ބޮޑުވެފައި ވަނީ ބައެއް ރަށްރަށުގައެވެ. އެގޮތުން މިވަގުތު 10 އަށް ވުރެ ގިނަ ރަށް އޮތީ މޮނިޓަރިން ހާލަތުގައެވެ.\nރާއްޖެ އިން މިހާތަނަށް 23،000 އަށް ވުރެ ގިނަ މީހުން ކޮވިޑަށް ފައްސިވެ 66 މީހުން ވަނީ ނިޔާވެފައެވެ.\nކާށިދޫގެ ހާލަތު ނުރައްކާ: އޮޅުވާލުމާއި، ދެކޮޅުހެދުމާއި އުސޫލުތަކާއި ހިލާފުވާ މައްސަލަތަކެއް!\nޗައިނާގެ ވެކްސިން ފުރިހަމަ ކުރި މީހުންނަށް ބޫސްޓާ ޑޯޒެއް ދޭން ވިސްނަނީ\nހިންނަވަރު ކަޅު ބަބުރު\nމާޗް 28, 2021 15:46\nއާދެސްކޮށްފަ މި ބުނަނީ ވަޅުލުމުގެ ކުރިން ޓެސްޓް ކޮށްފައި ޕޮޒިޓިވް ކުރޭ، ވަޅުލީމަ ނެގެޓިވް ކޮށްލާ އެއީ އެޗް.ޕީ.އޭގެ ފައްކާ ތަންކޮޅަކީ ، އާއިލާއިން މައްސަލަ ޖެއްސީމަ ބުނޭ އެރޯ އެރީޔޭ 🙆\nމާޗް 28, 2021 15:52\nކީއްވެތަ އޮއްބާލަން އުޅެނީ؟ ކޮވިޑް19 ވެކްސިން ޖެހިފަހުން ރާއްޖޭގައި ކުއްލިމަރު ގިނަވެއްޖެ. މިކަން ބަލާނެ މުއައްސަސާއެއް ނެތީތަ!!!!؟\nކައިވެންޏަށް ދެއަހަރު ފަހުން މިއާ ޚަލީފާ ވަރިވެއްޖެ


Europe Gai Kulhey Woo Lee Aky Raajje Ah Kurimathivaane Bireh - Vaguthu\nމުޅި ދުނިޔެއަށް ބޮޑު ރޯގާއެއް ފެތުރިދާނެ ކަމުގެ އިންޒާރު - 21 ގަޑިއިރު ކުރިން\nޔޫރަޕްގައި ކުޅެމުން އަންނަ ވޫ ލީ އަކީ ރާއްޖެ ޓީމަށް ކުރިމަތިވާނެ ބިރެއް\nމިރޭ ރާއްޖެ ގަޑިން 20:00 ގައި ވޯލްޑްކަޕް އަދި އޭޝިއަން ކޮލިފިކޭޝަންގެ މެޗެއްގައި ރާއްޖެ އާއި ޗައިނާ ބައްދަލުކުރާ މެޗަކީ ގިނަ ބައެއްގެ ލޯ އަމާޒުވެފައިވާ މެޗެކެވެ. އަމިއްލަ ފަސްގަނޑުގައި ރާއްޖެ ޓީމުން މީގެ ކުރިން އޭޝިއާގެ ބޮޑެތި ބާރުތަކާއި ކުޅެ ރަނގަޅު ނަތީޖާތަކެއް ނެރެފައިވާއިރު މިރޭގެ މެޗުގައި ވެސް ދިވެހިން އުއްމީދު ކުރަނީ އެފަދަ ނަތީޖާ އަކަށެވެ.\nދުނިޔޭގެ ތާރީޚުވެސް ދުށް އެންމެ މޮޅު އެއް ކޯޗު ކަމަށްވާ މާސެލޯ ލިއްޕީގެ އިރުޝާދުގެ ދަށުން ދޮންވެ ފައްކާވެފައި އޮތް ޗައިނާގެ ވަރުގަދަ ޓީމާ ދެކޮޅަށް ރާއްޖެ ނުކުންނަ އިރު އެ ޓީމުގެ ފަރާތުން ރާއްޖެ ޓީމަށް ކުރިމަތިވާނެ އެންމެ ބޮޑު އެއް ދުއްތުރާ އަކަށްވާނީ ސްޕެއިންގެ އެސްޕާންޔޮލް އަށް ކުޅެމުން އަންނަ ތަޖުރިބާކާރު އަދި އެހާމެ ހުނަރުވެރި ފޯވަޑް ވޫ ލީ އެވެ.\nޗައިނާ ގައުމީ ޓީމުގައި ހިމެނޭ އެއް ކުޅުންތެރިޔަކު ފިޔަވާ އެހެން ހުރިހާ ކުޅުންތެރިންނަކީ ވެސް ޗައިނީސް ލީގުގައި ކުޅޭ ކުޅުންތެރިންނެވެ. ގައުމުން ބޭރު ލީގެއްގައި ކުޅޭ ހަމައެކަނި ކުޅުންތެރިޔަކީ ފޯވާޑް ވޫ ލީއެވެ. އޭނާ ވަނީ މިހާތަނަށް ގައުމީ ޓީމަށް 63 މެޗު ކުޅެދީ 15 ގޯލު ޖަހާފައެވެ.\nއުމުރުން 27 އަހަރުގެ ލީ އަކީ 2005 ވަނަ އަހަރު ޖެންބާއޮ ފުޓްބޯޅަ އެކަޑަމީން ތަމްރީން ލިބިގެން ޕްރޮފެޝަނަލް ފުޓްބޯޅަ އަށް ނޭވާލި ކުޅުންތެރިއެކެވެ. ޖެހިގެން އައި އަހަރު ޗައިނީސް ސުޕާ ލީގުގެ ޝަންގްހާއީ އެސްއައިޕީޖީ އަށް ކުޅެން ފެށި ލީ ވަނީ އެޓީމްގައި 13 އަހަރު ހޭދަކޮށްފަ އެވެ. 250 އަށްވުރެ މެޗު ކުޅެދީ 169 ލަނޑު ޖަހައި ކްލަބުގެ ތާރީޚުގައިވެސް އެންމެ ގިނަ ލަނޑު ޖެހި ކުޅުންތެރިއާ އަކީ މުޅި ޗައިނީސް ލީގުންވެސް ފާހަގަކޮށްލެވުނު އެންމެ މޮޅު އެއް ކުޅުންތެރިއާ އެވެ. އޭނާ އަކީ އެ ލީގުގައި ދެވަނަ އަށް އެންމެ ގިނަ ލަނޑު ޖަހާފައިވާ ކުޅުންތެރިއާކަންވެސް ފާހަގަކޮށްލެވެ އެވެ.\nޝަންގްހާއީ ޓީމާއެކު ކެރިއަރުގެ ބޮޑުބައެއް ހޭދަކުރުމަށްފަހު މިދިޔަ އަހަރުގެ ޖެނުއަރީ މަހު ލީ ސްޕެއިން އަށް ބަދަލުވި އެވެ. ތިން އަހަރުގެ ކޮންޓްރެކްޓް އެއްގެ ދަށުން ލީ ކްލަބް އެސްޕާންޔޮލް އަށް ބަދަލުވީ ދެ މިލިއަން ޕައުންޑްގެ ފީއެއްގަ އެވެ.\nލީ ފާހަގަކުރެވިފައިވަނީ ކޮއްޓަން މޮޅު، ގޯލާއި ރައްޓެހި އަދި ދަނޑުމަތީގެ މޫވްމެންޓް ވަރަށް ރަނގަޅު ކުޅުންތެރިއެއްގެ ގޮތުގަ އެވެ. ޔޫރަަޕްގަ އާއި ދުނިޔޭގައިވެސް ފާހަގަކޮށްލެވޭ މޮޅެތި ކުޅުންތެރިންނާއި ކުރިމަތިލައި ތަޖުރިބާ ހޯދާފައިވާ ލީ ކޮންޓްރޯލް ކުރުމަކީ މިރޭ ދިވެހި ޑިފެންޑަރުންނަށް ކުރިމަތިވާނެ އުނދަގުލަކަށްވާނެ އެވެ. އޭނާ އަކީ ހަލުވި އަދި ''އޮފްދަ ބޯލް'' ގައި ޗައިނާ ޓީމްގައި އެފަދަ ދެވަނަ އެއް ނެތް ތޫނުފިލި ފޯވަޑް އެކެވެ.\nރާއްޖެ އާއި ޗައިނާގެ މެޗު މިރޭ ފަށާއިރު މި މެޗަކީ ކޮލިފައިންގައި ކުރިއަށް ދިއުމަށް ދެޓީމަށްވެސް މުހިއްމު މެޗެކެވެ. ކޮލިފިކޭޝަންގެ ފުރަތަމަ މެޗުގައި ޗައިނާ ނުކުންނާނީ ސީދާ މޮޅަކަށް ކަމަށް އެޓީމުގެ ތަޖުރިބާކާރު ކޯޗު ލިއްޕީ ވަނީ ބުނެފަ އެވެ. ކޮންމެ ގޮތެއްވިޔަސް ރާއްޖެ މި ނުކުންނަނީ ގަލޮޅު ދަނޑުގައި ފެންނާނެ އެންމެ މޮޅު ކޯޗުގެ އިރުޝާދާއެކު މޮޅު ކުޅުންތެރިންތަކެއް ހިމެނޭ ޓީމަކާއި ދެކޮޅަށެވެ. އުނދަގޫ ވާނެކަން ޔަގީނެވެ.\nއެންމެ ބޮޑު އިސްކަމެއްދޭނީ ރައްޔިތުންގެ ސަލާމަތާއި ރައްކާތެރިކަމަށް- ޗައިނާ ރައީސް\nކޮވިޑް-19 އާއި ގުޅިގެން ޗައިނާއިން ތިން ނޫސްވެރިޔަކު ބޭރު ކޮށްފި\nކޮވިޑް-19: ޗައިނާގައި ބާއްވާ ބޮޑެތި މުބާރާތްތައް ފަސްކޮށްފި\nސެޕްޓެމްބަރު 10, 2019 14:55\nއަޅުގަނޑު ވަރައް އުފާވާނެ ޗައިނާ ތަފޯބޮކޮން ރާްްޢްޖެކޮޅައް 14 ވަރައް ގޯލުޖަހާ މެޗެއް ކުޅެން ދެން ނުކެރޭވަރައް ލަދުގަންނަވާލައިފިޔާ! ދިވެހިންނައް މިހާރުދެއް ނުވެއޮތް ކަމަކީ ވޯލްކަފައް އޮލިފައިވުންތޯ؟ ފުޓުބޯލަޔަކީ މިގައުމުގަ ދައުލަތައް އެއްވެސްޗެއްލިބޭ ކަމަކައް ނުވާއިރު، ބޮޑުހަދެއްކޮގެން ތިފަދަ މުބާރާތް ތަކުގަ ބައިވެރި ވުމަކީ އިސްރާފުކުރުން ކަމުގަދެކެން! އަހަރެމެނަކީ މުސްލިމުނައް ވާއިރު ތިފަދަ އިސްރާފުތަކާ ދުރުވުން ބުއްދިވެރި!\nސެޕްޓެމްބަރު 10, 2019 14:56\nސެޕްޓެމްބަރު 11, 2019 06:26\nސެޕްޓެމްބަރު 11, 2019 06:31


Dhaaimee natheejaa maadhamaa rey iulaanukuran fashanee\nމި މަހުގެ 10ވީ ހޮނިހިރު ދުވަހު ކުރިއަށް ގެންދިޔަ ލޯކަލް ކައުންސިލްތަކާއި އަންހެނުންގެ ތަރައްގީއަށް މަސައްކަތްކުރާ ކޮމެޓީތަކުގެ އިންތިހާބުގެ ދާއިމީ ނަތީޖާ މާދަމާ ރޭ އިއުލާނު ކުރަން ފަށާނެ ކަމަށް އިލެކްޝަންސް ކޮމިޝަނުން ބުނެފި އެވެ.\nއިންތިހާބުގެ ވަގުތީ ނަތީޖާ އިއުލާނުކޮށް ނިމިފައިވަނީ މި މަހުގެ 17 ވަނަ ދުވަހު އެވެ.\nއިލެކްޝަންސް ކޮމިޝަންގެ ރައީސް އަހުމަދު ޝަރީފް އާދަމް ވިދާޅުވީ މާދަމާ ރޭ ދާއިމީ ނަތީޖާ އިއުލާނު ކުރަަން ފެށި ނަމަވެސް އެކަން މުޅީން ނިންމާލެވޭނީ ތިން ދުވަސް ފަހުން ކަމަށެވެ. ޝަރީފް ވިދާޅުވީ މިރޭގެ ނިޔަލަށް 97 ޕަސެންޓްގެ ނަތީޖާ ވެރިފައި ކުރެވިފައިވާ ކަމަށެވެ.\nއީސީން ވަނީ 11 ވޯޓް ފޮއްޓެއް އަލުން ގުނަން ނިންމާފައެވެ. އަދި ދެ ރަށެއްގައި އަލުން ވޯޓްލުން ކުރިއަށް ގެންދާށެވެ. އެއީ ތ. ގާދިއްފުއްޓާއި ލ. މާވަށެވެ.


Michelle Obama Raees kamah vaadha kuravvaffaane baa? | Mihaaru\nއެމެރިކާގެ ކުރީގެ ފަސްޓް ލޭޑީ މިޝޭލް އޮބާމާ. --ފޮޓޯ:އޭއެފްޕީ\nމިޝޭލް އޮބާމާ ރައީސް ކަމަށް ވާދަކުރައްވަފާނެ ބާ؟\n11 އޯގަސްޓް 2019 - 13:425comments\nވޮޝިންޓަން (އޮގަސްޓް 11) - އެމެރިކާގެ ކުރީގެ ފަސްޓް ލޭޑީ މިޝޭލް އޮބާމާ އެ ގައުމުގެ ރައީސްކަމުގެ މަގާމަށް ވާދަކުރެއްވުމަކީ ވަރަށް ގިނަ ބަޔަކު އެކަމަނާގެ އަރިހުން އެދި އާދޭސް ކުރަމުންދާ ކަމެކެވެ. އެކަމަކު އެ ކަމުގައި އެކަމަނާގެ ޖަވާބު ވަރަށް ސާފެވެ.\nމިޝޭލް އަށް އިންތިޚާބު ކާމިޔާބު ކުރުމުގެ ފުރުސަތު ބޮޑު ކަމަށް ގިނަ ބަޔަކު ބުނަމުން ދިޔަ ނަމަވެސް އެކަމަނާގެ ޖަވާބަކީ "ގައުމަށް ޚިދުމަތް ކޮށްދެވޭނެ އެހެން ދާއިރާތައް އެބަހުރި" ކަމަށެވެ.\n"މި ގައުމު އިތުރަށް ރަނގަޅުކޮށް ދުނިޔެއަކީ މިއަށް ވުރެ ރަނގަޅު ތަނަކަށް ހެދޭނެ އެތައް ގޮތެއް އެބަހުރި. އަޅުގަނޑު މިދަނީ އެ މަސައްކަތް ކުރަމުން. މިސާލަކަށް ސިއްހީ ގޮތުން ރަނގަޅު ދިރިއުޅުމެއް އުޅޭނެ ގޮތް ކިޔައިދެމުން މިދަނީ. އެކަމަކު އޯވަލް އޮފީހުގައި މޭޒެއްގެ ކައިރީގައި އިނދެގެން މި މަސައްކަތެއް ނުކުރެވޭނެ،" މިޝޭލް ވިދާޅުވި އެވެ.\nކުރީގެ ރައީސް އޮބާމާ އާއި މިޝޭލް. --ފޮޓޯ:އޭއެފްޕީ\nރައީސް ކަމަށް ވަޑައިގަތުމަށް މިޝޭލް ތަކުރާރުކޮށް ދެކޮޅު ހެއްދެވި ނަމަވެސް އެތައް ބަޔަކު އެކަމަނާގެ އަރިހުގައި ވަނީ އަލުން ވިސްނައިވަޑައިގަތުމަށް އެދިފަ އެވެ. އެމެރިކާގެ ފިލްމު އުފެއްދުންތެރިޔާ މައިކަލް މޫއަ ބުނެފައިވާ ގޮތުގައި މިހާރުގެ ރައީސް ޑޮނަލްޑް ޓްރަމްޕް ރިޔާސީ އިންތިޚާބުގައި ބަލި ކުރެވޭނެ ހަމައެކަނި ފަރާތަކަށް ހުރީ މިޝޭލް ކަމަށެވެ.\n"ބަހުސްގައި ވެސް އެކަމަނާ ޑްރަމްޕް ބަލިކުރާނެ،" މޫއަ ބުނެފައިވެ އެވެ. "ސްޓޭޖަށް އަރައިވަޑައިގެންފި ނަމަ މިޝޭލް އަކީ ވަރަށް ބާރުގަދަ ބޭފުޅެއް."\nއިތުރު ލިޔުންތައް އެމެރިކާ ރިޔާސީ އިންތިހާބު މިޝެލް އޮބާމާ


Iran ah birudhakkan Americage manavareh medhuirumahchah fonuvaifi\nދުނިޔެ - އިރާން-އެމެރިކާ\nއީރާނަށް ބިރުދައްކަން އެމެރިކާގެ މަނަވަރެއް މެދުއިރުމައްޗަށް ފޮނުވައިފި\nމިހާރު ފޮނުވާފައިވަނީ ޔޫއެސްއެސް އަރލިންގޓަންގ\nކ. މާލެ 11 މެއި 2019 | ހޮނިހިރު 19:39 4,246\nުޔޫއެސްއެސް އަބްރަހަމް ލިންކަން މިހާރުވަނީ ސުއޭޒްކެނަލް ހުރަސްކޮށް ރަތްކަނޑަށް ނުކުމެފައި - އެމްއެންޑީއެފް\nއީރާނާ އެމެރިކާއާދެމެދު ނުތަނަވަސްކަން ބޮޑުވަމުންދަނިކޮށް އެމެރިކާއިން ޕެޓްރިއަޓް މިސައިލް ޑިފެންްސް ބެެޓެރީއާއި ހަނގުރާމަމަތީ އިތުރު މަނަވަރެއް މެދުއިރު މައްޗަށް ފޮނުވުމަށް އެމެރިކާއިން ނިންމައިފިއެވެ.\nސީއެންއެންއިން ބުނެފައިވާ ގޮތުން ބުރާސްފަތި ދުވަހު ސުއޭޒް ކެނަލް ހުރަސްކޮށް ރެޑްސީގައި މިހާރު ދަތުރުކުރަމުންދާ އެެމެރިކާގެ މަތިންދާ ބޯޓް އުފުލާ މަނަވަރު، ޔޫއެސްއެސް އަބްރަހަމް ލިންކަންއާއި ގުޅުމަށް ޔޫއެސްއެސް އަރލިންގޓަން މިހާރު ދަނީ ދަތުރު ކުރަމުންނެވެ.\nޔޫއެސްއެސް އަރލިންގޓަން ގައި ކަނޑުގެ ސިފައިންގެ އިތުރުން އެއްގަމާއި ކަނޑުގައި ބޭނުންކުރެވޭ ވެހިކަލާއި ރޮޓަރީ މަތިންދާ ބޯޓް އަދި ޕޭޓްރިއަޓް މިސައިލް ގެންދެއެވެ.\nއެމެރިކާއިން ބުނީ ސަރަހައްދަށް އަސްކަރީ ބަރު ހަތިޔާރު ގެންދަނީ އިރާނުން ހަމަލާއަކަށް ތައްޔާރުވެފައި އޮތް އޮތުމަށް ރައްދު ދިނުމަށް ކަމަށެވެ.\nޕޭޓްރިއަޓް މިސައިލް ސިސްޓަމަކީ މިސައިލުން ދިފާއުވާ ނިޒާމެއް ކަމަށްވާއިރު މި ނިޒާމުން، މަތިންދާ ބޯޓާއި،ޑްރޯންއާއި،ކްރޫޒް މިސައިލާއި،އަދި ބެލަސްޓިކް މިސައިލުން ދިފާއު ކޮށްދޭނެއެވެ. މިހާތަނަށް ބަހްރެއިނާއި އުރުދުންއާއި ކުވެއިތާއި ޤަތަރާއި އަދި ޔުނައިޓްޑް އަރަބް އެމިރޭޓްސްއިން ވަނީ އެ ނިޒާމް ގާއިމް ކޮށްފައެވެ.\nއެމެރިކާގެ ދިފާއީ ވުޒާރާ ޕެންޓަގަންއިން ބުނީ ޔޫއެސްއެސް އަރލިންގޓަންއާއި ޕޭޓްރިއަޓް ޕޭޓްރިއަޓް ބެޓެރީ އެމެރިކާގެ ސެންޓްރަލް ކޮމާންޑް ބޭނުން ކުރުމުގެ ހުއްދަ އެކްޓިންގް ޑިފެންސް ސެކްރެޓަރީ ދެއްވާފައިވާ ކަމަށެވެ.\nމިދިޔަ ހަފްތާގެ ތެރޭގައި އެމެރިކާގެސިފައިންގެ ބޮންއަޅާ ޓާސްކްފޯސް ބީ-52 ގެ މަތިންދާ ބޯޓާއި އެކުގައި ގޮސްފައިވާ ކަމަށް ބުނެފައިވެއެވެ.


ސުޕްރީމް ކޯޓުގެ ބަޔާނާ މެދު ކަންބޮޑުވޭ – Maldivian Democratic Party\nސުޕްރީމް ކޯޓުގެ ބަޔާނާ މެދު ކަންބޮޑުވޭ\nދިވެހިރާއްޖޭގެ ސުޕްރީމް ކޯޓުން 2015 ސެޕްޓެމްބަރު 29 ވަނަ ދުވަހު ސަލާމަތީ ޚިދުމަތްތަކުގެ މައްޗަށް ދިވެހިރާއްޖޭގެ ސުޕްރީމް ކޯޓުން އަމްރު މަޢުރޫފު ހިންގާނެކަމަށް ބަޔާންކޮށް ޝާއިޢުކޮށްފައިވާ ނޫސް ބަޔާނާމެދު ދިވެހިރައްޔިތުންގެ ޑިމޮކްރެޓިކް ޕާޓީން ކަންބޮޑުވުން ފާޅުކުރަމެވެ.\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ ދަށުން، ދިވެހިރާއްޖޭގެ އެންމެހައި ބާރުތައް، އިސްތިސްނާއެއް ނެތި، ހިންގަންވާނީ ޤާނޫނުއަސާސީގައިވާ ގޮތުގެ މަތިންކަމަށް ޤާނޫނުއަސާސީގައި ބަޔާންކޮށްފައިވެއެވެ.\nދިވެހިރާއްޖޭގެ މިނިވަންކަމާއި ސިޔާދަތު ރައްކާތެރިކުރުމާއި ދިވެހިރާއްޖޭގައި އުޅޭ އެންމެހައި މީހުން ޙިމާޔަތްކޮށްދީ އެމީހުންގެ މުދަލާއި ގެދޮރު ރައްކާތެރިކޮށްދިނުމާއި، ޤައުމުގެ އަމަންއަމާންކަމާއި ޞުލްޙަވެރިކަން ދެމެހެއްޓުމަކީ ސަލާމަތީ ޚިދުމަތްތަކުން ކަށަވަރުކުރަންވާނޭ ކަމެއް ކަމަށް ޤާނޫނުއަސާސީން ކަނޑައަޅައި ސަލާމަތީ ޚިދުމަތްތަކުގެ އެންމެ މަތީ ވެރިޔަކީ ދިވެހިރާއްޖޭގެ ރައީސުލްޖުމްހޫރިއްޔާކަމުގައިވީހިނދު ދިވެހިރާއްޖޭގެ ސުޕްރީމް ކޯޓުން ޝާއިޢުކޮށްފައިވާ ނޫސް ބަޔާނުގައި ސަލާމަތީ ޚިދުމަތްތަކުގެ މައްޗަށް ދިވެހިރާއްޖޭގެ ސުޕްރީމް ކޯޓުން އަމްރު މަޢުރޫފު ހިންގާނެކަމަށް ބަޔާންކުރުމަކީ ކަނޑައެޅިގެން ޤާނޫނުއަސާސީއާ ޚިލާފަށް ޢަދުލު އިންޞާފު ޤާއިމުކުރުމުގެ ބާރުން ވެރިކަން ހިންގުމުގެ ބާރަށް އަރައިގަތުންކަމުގައި ދިވެހިރައްޔިތުންގެ ޑިމޮކްރެޓިކް ޕާޓީން ދެކެމެވެ.\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީން ސުޕްރީމް ކޯޓަށް ލިބިދީފައިވާ ބާރުތަކުގެ ބޭނުން ކުރައްވާނެ ކަމުގައި ބަޔާނުގައި ވިދާޅުވެފައިވާއިރު ދައުލަތުގެ އެންމެ މަތީ ކޯޓުން މިފަދަ ހަރުކަށި ބަޔާނެއް ނެރުއްވި ސަބަބެއް ބަޔާންކުރައްވާފައި ނުވާކަން ފާހަގަ ކުރަމެވެ. ސުޕްރީމް ކޯޓުގެ ބަޔާނުން ދޭހަވަނީ ޤައުމުގެ އަމަން އަމާންކަން ގެއްލި ސުލްޙަ މަސަލަސްކަމަށް ބުރޫ އަރާ ފަދަ ޙަދިސާއެއް ހިނގައިގެން އުޅޭކަމަށެވެ.\nފަހުގެ ތާރީޙެއްގައި ދިވެހި ރައްޔިތުން ދުށް އެންމެ ނުރައްކާތެރި، ބިރުވެރި އަދި ހިތާމަވެރި އެއް ދުވަސްކަމުގައިވާ 2012 ފެބްރުއަރީ7ވަނަ ދުވަހު ޤާނޫނީ ވެރިކަން ބަޔަކު ނިކުމެ ވައްޓާލުމާ ގުޅިގެންވެސް މިފަދަ ބަޔާނެއް ސުޕްރީމް ކޯޓުން ނެރުއްވާފައިނުވާ ހިނދު ކުއްލި ގޮތަކަށް އެފަދަ އެއްވެސް ހަމަނުޖެހުމެއް ޤައުމުގައި ނެތް އިރެއްގައި މި ބަޔާން ނެރުއްވަން ޖެހިވަޑައިގަތް ސަބަބާ މެދު ކަންބޮޑުވެއެވެ.\nޤައުމުގައި ހިނގާ ޤާނޫނާ ޚިލާފް ކަންކަން ޙައްލުކުރާނެ ގޮތްތަކާ އަދި އެފަދަ ޙާލަތްތަކުގައި ދައުލަތުގެ އެކި މުވައްސަސާތަކުން ޢަމަލު ކުރާނެ ގޮތް ތަފްޞީލުކޮށް ޤާނޫނު އަސާސީއާއި އެކިއެކި ޤާނުނުތަކުގައި ވަނީ ބަޔާންކޮށްފައެވެ. ޤާނޫނު އަސާސީގެ 299 ވަނަ މާއްދާގައި ބަޔާންކޮށްފައިވަނީ ވެރިކަން ހިންގާ ފަރާތުންނާއި ރައްޔިތުންގެ މަޖިލިހުންނާއި ޢަދުލު އިންޞާފް ޤާއިމުކުރުމުގެ ބާރުންނާއި މުސްތަޤިއްލު ކޮމިޝަންތަކުންނާއި މުސްތަޤިއްލު މަޤާމުތަކުގައި ތިބި މީހުންނާއި ދައުލަތުގެ މުއައްސަސާ ތަކުންނާއި ދައުލަތުގެ މަޤާމުގަކާ ޙާވާލުވެ ތިބި މީހުންނާއި އެންމެހައި ރައްޔިތުން މި ޤާނޫނު އަސަސީއަށް ޢަމަލުކުރާން ފެށުމާއެކު މި ޤާނޫނު އަސާސީގައިވާ އެންމެހައި ކަންތައްތަކަށް ފުރިހަމައަށް ކިޔަމަންވެ ޢަމަލުކުރަންވާނެ ކަމުގައެވެ. ޤަނޫނު އަސާސީގައި މިފަދައިން ބަޔާންކޮށްފައިވާއިރު ޤާނޫނުގެ ވެރިކަން ދެމެހެއްޓުމަށް ވަކި ޚާއްސަ ބާރެއް ސުޕްރީމް ކޯޓަށް ދީފައިނުވާކަން ހާމަވެއެވެ.\nއެހެންކަމުން އަންގާރަ ދުވަހު ސުޕްރީމް ކޯޓުން ނެރުއްވި ބަޔާނުން ދޭހަވަނީ ސަރުކާރާ ޚިޔާލު ތަފާތުވާ ފަރާތްތަކަށް ސީދާ ބިރު ދެއްކުމުގެ މަޤްޞާދުގައި ނެރުއްވާފައިވާ ބަޔާނެއް ކަމުގައެވެ.\nދައުލަތުގެ އެންމެ މަތީ ކޯޓުން ސިޔާސީ ކަންކަމުގެ ތެރެއަށް ވަންނަވައި ވަކި ފަރާތެއްގެ މަސްލަހަތު ހިމާޔަތްކުރުމަށާއި ސިޔާސީ މަޤްޞާދެއް ޙާސިލްކުރުމަށް ބަޔަން ނެރުއްވާ ހިސާބަށް ކަންކަން ދިއުމަކީ މިއަދު ދިވެހި ދައުލަތަށް ކުރިމަތިވެފައިވާ ބިރުވެރި ކަމެކެވެ. ޢަދުލު އިންސާފުގެ ބާރު ވެރިކަން ހިންގާ ބާރާ މަސްހުނިވެފައިވުމަކީ ރައްޔިތުންގެ އިތުބާރު މުޅި ޝަރުޢީ ދާއިރާއަށް ގެއްލިގެން ދާނެ ކަމެކެވެ. އެހެންކަމުން ދިވެހިރާއްޖޭގެ ސުޕްރީމް ކޯޓުން މިފަދަ ކަންކަމުން ދުރުވެ، ޤައުމަށް ކުރިމަތިވެފައިވާ ޢަދުލު އިންސާފުގެ ދާއިރާގެ ގޮންޖެހުންތައް ހައްލުކުރެއްވުމަށް ގޮވާލަމެވެ.


BREAKING NEWS: Insaaf Hoadhan Kuraa Masaiykaiy Huhtaeh Nulaanan - PPM - Vaguthu\nއިންސާފު ހޯދަން ކުރާ މަސައްކަތް ހުއްޓައެއް ނުލާނަން – ޕީޕީއެމް\nޕީޕީއެމްގެ ސަޕޯޓަރުންތަކެއް -ވަގުތު އިމޭޖްސް: އިބްރާހިމް ޝާބިލް\nއިންސާފު ހޯދަން ކުރާ މަސައްކަތް ހުއްޓައެއް ނުލާ ކުރިއަށް ގެންދާނެ ކަމަށް ވެރިކަންކުރާ ޕީޕީއެމް އިން ބުނެފިއެވެ.\nޕީޕީއެމް އިން މިހެން ބުނީ މިއަދު ސުޕްރީމް ކޯޓުން ކުރި ޙުކުމާއި ގުޅިގެން އެޕާޓީ އިން ބާއްވަމުންދާ ނޫސްވެރިންގެ ބައްދަލުވުމެއްގައެވެ.\nނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ޕީޕީއެމްގެ ނައިބު ރައީސް އަދި ރައްޔިތުން މަޖިލީހުގެ ފޮނަދޫ ދާއިރާގެ މެންބަރު އަބްދުލްރަހީމް އަބްދު (އަދުރޭ) ވިދާޅުވީ ސުޕްރީމް ކޯޓުގެ ޙުކުމަށް ޕީޕީއެމް އިހްތިރާމް ކުރައްވާ ކަމަށެވެ. "ޕީޕީއެމްގެ ސަޕޯޓަރުންނަށް ދަންނަވާލަން ބޭނުންވާ ވާހަކައަކީ އިންސާފު ހޯދަން ކުރާ މަސައްކަތް ހުއްޓައެއް ނުލާނަމޭ. މިއަދު ސުޕްރީމް ކޯޓުގެ ޙުކުމުން ވަނީ ވަރަށް މުހިންމު ދޮރެއް ހުޅުވިފައި. އެއީ ޖިނާޢީ މައްސަލަތައް ތަޙްޤީޤީ އިދާރާތަކަށް ހުށަހެޅުމުގެ ފުރުސަތު ވަނީ ފަހިވެފައި." އަދުރޭ ވިދާޅުވިއެވެ.\nއަދުރޭ ވިދާޅުވީ ސުޕްރީމް ކޯޓުގެ ޙުކުމުގެ ސަބަބުން "ޕީޕީއެމް އަށް ލިބުނީ އިތުރު ދިރުމެއް. އިތުރު ހިތްވަރެއް." ކަމަށެވެ.\nއަދުރޭ ވިދާޅުވީ ރައީސް ޔާމީން ހުންނާނީ ރައްޔިތުންނާއި އެކު ކަމަށް މިރޭ ވެސް ސަޕޯޓަރުންނާއި ރައްޔިތުންނަށް ދަންނަވާލަން ބޭނުންފުޅުވާ ކަމަށެވެ.\nއަދުރޭ ވިދާޅުވީ ކުރިއަށް އޮތްތަނުގައި ކޮންމެ ގޮތަކަށް ކަންތައްތައް ނިމިގެން ދިޔަ ނަމަވެސް ޒިންމާދާރު އިދިކޮޅު ޕާޓީއެއްގެ ގޮތުގައި ދެމިތިބޭނަން ކަމަށެވެ.\n"ރައީސް ޔާމިން ގަބޫލުފުޅު ކުރައްވާ ގޮތުގައި ދަތިތަކާއި ކުރިމަތިލައިގެން ކާމިޔާބު ހޯދުން އެއީ އެންމެ ބޮޑު އުފާލިބޭނެ ގޮތަކީ" އަދުރޭ ވިދާޅުވިއެވެ.\nއަދުރޭ ވިދާޅުވީ މަންޒަރުތަކާއި ކުލަ ބަދަލުވާނެ ކަމަށާއި ނަމަވެސް މިކުރާ މަސައްކަތައް ބުރުލެއް ނާރާނެ ކަމަށެވެ.\nޕީޕީއެމްގެ ނައިބު ރައީސް އަދި އިކޮނަމިކް މިނިސްޓަރ މުހައްމަދު ސައީދު ވިދާޅުވީ ޕީޕީއެމް އަކީ ޤާނޫނީ އިމުގެތެރޭގައި އަބަދުވެސް ކުރިއަށްދާ ޕާޓީއެއް ކަމަށެވެ.\n"ސިޔާސީ ޕާޓީތައް އުފެދިފައި މިއޮންނަނީ ރައްޔިތުންނަށް ޚިދުމަތް ކުރަން. ޕީޕީއެމް އިން އަބަދުވެސް މިދަނީ ރައީސް ޔާމީންގެ ލީޑާޝިޕްގައި މިކަން ދައްކަވަމުން. ރައީސް ޔާމީންގެ މަސައްކަތްޕުޅުގެ ސަބަބުން ވީރާނާ ވަމުން ދިޔަ އިޤުތިޞާދެއް އަލުން އިޔާދަ ކުރެވިފައި މިވަނީ." މިނިސްޓަރ ސައީދު ވިދާޅުވިއެވެ.\nމިނިސްޓަރ ސައީދު ވިދާޅުވީ ރިޔާސީ އިންތިޚާބަށް ފަހު ވެސް ރައީސް ޔާމީން އިސްކުރެއްވީ ޑިމޮކްރަސީގެ ނަމޫނާ ކަމަށެވެ. ދިމާވި ކަންތައްތަކާއި ބެހޭ ގޮތުން ކައުންސިލާއި މަޝްވަރާ ކުރެއްވި ކަމަށާއި ރައްޔިތުންގެ ޝަކުވާތަކަށް ހައްލެއް ހޯދަން ޤާނޫނީ އިމުގެ ތެރެއިން ކުރިއަށް ދާން ނިންމެވުމަކީ އެކަމުގެ މިސާލެއް ކަމަށެވެ.\n"އަޅުގަނޑުމެންނަކީ މަގުމަތި ހަރާބުކުރަން މަސައްކަތް ކުރާ ބައެއް ނޫން." މިނިސްޓަރ ސައީދު ވިދާޅުވިއެވެ.\nއިންސާފު ހޯދަން ކުރާ މަސައްކަތް ހުއްޓާނުލާނެ ކަމަށް ޕީޕީއެމް އިން ބުނި ނަމަވެސް އެކަމުގެ ތަފްސީލެއް އެޕާޓީއެއް މިރޭ ދެއްވާފައެއް ނުވެއެވެ.\nއޮކްޓޯބަރ 21, 2018 22:44\nޢެދެން ވަރަށް ސާފުކޮން އެނގޭ ކަމެއް ފަނޑިޔާރުންގެ ޖީބުތަށް ފުރާލަދެވިފައިވާކަން\nއޮކްޓޯބަރ 22, 2018 07:29\nމިހެން ނުބުނެބަ. ﷲ ދެނެވޮޑިގެންވޭ ކިހިނެއްކަން މިވަނީ\nއޮކްޓޯބަރ 21, 2018 23:33\nޕީޕީއެމް އިދުކޮޅު ޕާޓީއަކަށް ވީއެވެ. ހަމައެކަނި މިހާރުގެ ސަރުކާރަށް ހެޔޮ އެއްޗެއް ބުނެލާ ނޫހަކީ ވަގުތު ނޫހެވެ. ތިޔަ ކުރައްވާ މަސައްކަތުގައި ދެމިތިބޭށެވެ. ވަގުތު ނޫހަކީ ބެލެންސްޑް ނޫސްވެރިކަމެއް ކުރަމުންދާ ހަމައެކަނި ރާއްޖޭގައި އޮތް ނޫސްކަން ފާހަގަ ކުރަމެވެ.\nއޮކްޓޯބަރ 22, 2018 07:45\nކޮބާތަ އެއްކަލަ ގަދަފަދަ ޒުވާނުންތައް ނުހޮވުނީމަ ބެޗީ ދޯ\nއޮކްޓޯބަރ 22, 2018 07:51\nއިންސާފު ހޯދުމަށް ތިޔަ ކުރައްވާ މަސައްކަތައް ޕީޕީއެމްގެ ހުރިހާ ފަރާތްތަކަށް އައްސަރިބަހާ ސާބަސް، އެކަމަކު އިންސާފު ހޯއްދަވައިދެއްވަން ވާނީ އިދިކޮޅު ފަރާތްތަކަށް މިހާދުވަހު ބޭއިންސާފުން ކުރެވުނު ކަންތައްތަކަށް. އިންސާފު ހޯދަްންޖެހޭވަރުގެ އެހެން އިތުރު ކަމެއް ނުވެސް ނެތް. ބަލި ގަބޫލު ކުރެއްވުމާއި ނުކުރެއްވުން އެއީ ތިބޭފުޅުންގެ އަތްމަތީ އޮތް ކަމެއް. ވަރަށް ސަލާން\nމީގެ ކުރީގައި މީހުންގެ ޖީބުތައް އެކިއެކި ފަރާތްތަކުން ފުރާލަނުދޭހެއްޔެވެ ބައިވަރު މީހުންގެ ޖީބުތައް ފުރާލަދީފައި އެބަހުއްޓެވެ އަދިފަހުން އެގޭނެއެވެ\nއޮކްޓޯބަރ 22, 2018 09:56\nމާތްﷲ ހެޔޮ ރަޙްމަތްފުޅުން ޕީޕީއެމަށް ރައީސް ޔާމީނަށް ކާމިޔާބް ލިބޭނެ\nއޮކްޓޯބަރ 22, 2018 08:50\nއިންސާފޭ ކިޔައިގެން އަދުރޭ އަގަފުޅާ ކުރިމާ ކަލެއަކީ ވަރަށް ތަންދޮރު ނުދަންނަ މީހެއްކަން އެބަ ސާބިތުވޭ !\nއޮކްޓޯބަރ 22, 2018 08:54\nއަދުރޭމެން ހީއެއްނުކުރޭ މިދުވަސް އަންނާނެކަމަކަށް ؟ ދެން ތިހެންކިޔަކިޔާތިބެ.7އަހަރު ވެއްޖެ ބަޔަކު ތިވާހަކަ ދައްކާތާ ؟\nމިމައްސަލާގައި ސްޕްރީމްކޯޓުން ކުރާނޭ ޙުކުމް މާކުރިން ޤާސިމް ވަނީ ބުނެފައެވެ. އެގޮތަށް އެ ދިޔައީވެސް. ކޯޓުގެ ޙުކުމް އެގޮތަށް އަޔަސް ރައީސް ޔާމީންއަށް ރައްޔިތުން ދިން 140000 ވޯޓުގެތެރެއިން 44000 ވޯޓުވަނީ ފޭރި ކޯލިސަނަށް ބަދަލުކޮށްފައެވެ. މީގައި އެއްވެސް ޝައްކެތް ނެތެވެ. ރަގަޅުގޮތުގައި ދެމިހުންނާނީ ރަގަޅުން އުފެދުނު އެއްޗެކެވެ. ދޮގުން އުފެދުނު އެއްޗެއް ރަގަޅުގޮތުގައި ދެމިނޯންނާނެއެވެ.


Beynun vee PUBG Kulhen agu bodu phone eh, dhen fenunee dhanjehifa...\nލުއި ޚަބަރު - ޕަބްޖީ\nބޭނުންވީ ޕަބްޖީ ކުޅެން އަގު ބޮޑު ފޯނެއް، ދެން ފެނުނީ ދަންޖެހިފަ ހުއްޓައި\nދަންޖެހިގެން މަރުވީ 19 އަހަރުގެ ކުއްޖެއް\nކ. މާލެ3ފެބުރުއަރީ 2019 | އާދީއްތަ 05:55 7,071\nއޮންލައިން ގޭމް ޕަބްޖީ - މުހައްމަދު ޝަރުހާން\nޕްލޭޔާ އަންނޯން ބެޓަލް ގްރައުންޑް ( ޕަބްޖީ) ގޭމް ކުޅެން އާއިލާއިން އާ ފޯނެއް ގަނެ ނުދިނުމުން އިންޑިއާގެ މަހަރާޝްތްރާގެ 19 އަހަރުގެ މީހަކު ދަންޖެހިގެން މަރުވެއްޖެއެވެ.\nކުރިން ސޭލްސް އެކްޒެކެޓިވްއެއްގެ ގޮތުގައި މަސައްކަތް ކުރި ނަދީމް ޝެއިހް އޭނާގެ ބޭބެ ގާތު ޕަބްޖީ ކުޅެން 37،000 އިންޑިއަން ރުޕީސް (8025.47ރ) އަށް ދޭ ފޯނެއް ގަނެދިނުމަށް އެދުނެވެ.\nނަދީމްއާ ބޭބޭއާ ދެ މީހުން އަރާރުން ތަކެއް ވުމަށް ފަހު ބޭބެ އޭނާ އަށް ފޯނެއް ގަންނަން ދިނީ 20،000 ރުޕީސް ކަމަށް އިންޑިއާގެ ނޫސްތަކުން ރިޕޯޓްކުރެއެވެ.\nޕަބްޖީ ކުޅުމަށް ފޯރި ހުންނަ ނަދީމްގެ އާއިލާ މީހުން އެރޭ ނިދަންވެގެން ދިޔަ އިރުވެސް އޭނާ ހުރީ ގޭމް ކުޅޭށެވެ. ދަންވަރު ހަތަރެއް ޖެހިއިރު ނަދީމްގެ ބޭބެ ފާހާނާ އަށް ދާންވެގެން ބެލިއިރު ނަދީމް ހުރީ ފާހަނާގެ ސީލިންގްގައި ދަންޖެހިފަ އެވެ. އެ ހާދިސާ ހިނގައި ދިޔަގޮތް ބަލަމުންދާ ކަމަށް ފުލުހުން ވަނީ ބުނެފައެވެ.\nޕަބްޖީ ގޭމްގެ ސަބަބުން އިންޑިއާގެ ބައެއް ކޮލެޖްގެ އިތުރުން ޔުނިވާސިޓީގެ ކުދިންގެ މާކްސް ދަށްވެ ކުދިން ކިޔެވުމާއި ދުރަށް ދާތީވެ އެކުދިންގެ ބެލެނިވެރިން ވެސް ވަނީ ކަންބޮޑުވުން ފާޅުކޮށްފައެވެ.\nއިންޑިއާގެ ޓެމިލްނާޑުގެ ވެއްލޯރް އިންސްޓިޓިއުޝަން އޮގް ޓެކްނޮލޮޖީ(ވީއަޓީ)ގެ ފިރިހެން ކުދިންގެ ޕަބްޖީ ކުޅުން ވަނީ މުޅިން މަނާ ކޮށްފައެވެ. އެ ކޮލެޖުން ޕަބްޖީ ކުޅުން މަނާ ކޮށްފައިވަނީ އެ ގޭމްގެ ސަބަބުން ރޫމްގައި ތިބޭ އެހެން ކުދިންނަށް އުދަނގޫވާ ކަމުގެ ޝަކުވާ ލިބެމުންދާތީ ކަމަށް އެ ކޮލެޖުން ވަނީ ބުނެފައެވެ.\nޕަބްޖީގެ މަޝްހޫރުކަން އެ ގައުމުގެ ބޮޑު ވަޒީރު ނަރެންދްރަ މޮދީ އަށް ވެސް ވަނީ އެނގިވަޑައިގެންފައެވެ. ޖެނުއަރީ މަހު ބެލެނިވެރިންނަށް ހުޅުވައިލާއިގެން ސުވާލު ކުރުމަށް ބޭއްވި ''ޕަރިކްޝާ ޕެ ޗަރްޗާގައި'' ބެލެނިވެރިޔަކު އޭނާގެ ދަރިފުޅު އަބަދު އޮންލައިން ގޭމް ކުޅޭ ވާހަކަ ދެއްކުމުން މޯދީ އެމިހާ އާއި ކުރި ސުވާލަކީ ''ޕަބްޖީތަ؟ ނޫނީ ފޯޓް ނައިންޓް(އޮންލައިން ގޭމް) ތަ؟'' އެ އަށް ފަހު މޮދީ ވިދާޅުވީ، ޓެކްނޮލޮޖީ ބޭނުންކުރަން ކުދިންނަށް ދަސްކޮށްދޭން ޖެހޭނެ ކަމަށާއި، ނަމަވެސް އެކަން ކުރަން ޖެހޭނީ ވަކި އުސޫލެއްގެ މަތިން ކަމަށެވެ.\nދިރާސާތަކުން ދައްކާ ގޮތުގައި މިލިއަނެއްހާ އިންޑިއާ މީހުން ޕަބްޖީ ކުޅެއެވެ. އޭގެ ތެރެއިން ގިނަ މީހުން ގޭމު ކުޅެނީ ރޭގަނޑުގެ ވަގުތު ތަކުގައެވެ.


Ukraine ah baarugadha hathiyaaru dheyn America birun\nޔުކްރޭނަށް ބާރުގަދަ ހަތިޔާރު ދޭން އެމެރިކާ ބިރުން\nގްރޭ އީގަލް މަރުކާގެ އަންމޭންޑް އޭރިއަލް ވެހިކަލް (އަސްކަރީ ޑްރޯން) -- ޔުކްރޭނަށް ދޭނެ ކަމަކަށް ނުފެނޭ\nޔުކްރޭނަށް ހަނގުރާމަމަތީ "ގްރޭ އީގަލް" މަރުކާގެ ޑްރޯން ވިއްކަން ބައިޑަން ސަރުކާރުން ކުރިން ރޭވި ރޭވުން މަޑުޖައްސާލަން ނިންމައިފި އެވެ.\nރޮއިޓާސް ބުނާ ގޮތުން ވައިޓް ހައުސް އިން މިގޮތަށް ނިންމީ އެމެރިކާގެ ޒަމާނީ ހަތިޔާރުތައް ރަޝިއާ ޖަހައިގެންފާނެތީ އެވެ.\nރޮއިޓާސް އަށް މައުލޫމާތު ދިން އޮފިޝަލުން ބުނާ ގޮތުން ޔުކްރޭނަށް ބާރުގަދަ ހަތިޔާރު ފޯރުކޮށްދޭން އެމެރިކާ ވައުދުވި ނަމަވެސް، ހަތިޔާރުތަކާ ގުޅުން ހުރި ޓެކްނޮލޮޖީ ޔުކްރޭނަށް ފޯރުކޮށްދޭން ބޭނުމެއް ނުވެ އެވެ.\nއެމެރިކާ އިން ވިސްނަނީ ބާރުދަ ޒަމާނީ ޑްރޯން އާއި ޓެކްޮނޮލޮޖީ ފަދަ ސިއްރުކުރަން ޖެހޭ ހަތިޔާރުތައް އޮޕަރޭޓްކުރުމުގައި ޕެންޓަގަންގެ އޮފިޝަލުން ޝާމިލްވުން ކަމަށް ރޮއިޓާސްއަށް ސިއްރު މައުލޫމާތު ދިން އޮފިޝަލުން ބުނެ އެވެ.\nޔުކްރޭނަށް ބާރުގަދަ ހަތިޔާރު ދޭނަމަ އެއިން ބައެއް ބައިތައް އުނިކުރުމަކީ ވެސް އެމެރިކާ ކޮށްފާނެ ކަމެއް ކަމަށް އޮފިޝަލުން ބުނެ އެވެ. އެހެން ނަމަވެސް، އެއިން އެއްވެސް ގޮތެއް އަދި ނުނިންމާ ކަމަށް އޮފިޝަލު ބުންޏެވެ.\nޔުކްރޭނަށް ބާރުގަދަ ހަތިޔާރު ދިނުމަކީ ވަރަށް ބޮޑު ކަންބޮޑުވުމެއް ކަމަށް ރަޝިއާއިން ކުރިން ވެސް ވަނީ ބުނެފަ އެވެ. އެއީ އެ ހަތިޔާރުތަކުން ރަޝިއާއަށް ހަމަލާ ދީފާނެތި ބިރުން ނޫން ކަމަށް ރަޝިއާ ބުނެ އެވެ.\nއެކަމުގައި އޮތް ބިރުވެރި ކަމަކީ ޔުކްރޭން ސިފައިންގެ އަގުތައި ނުޖެހި ހަތިޔާރުތައް ބްލެކް މާކެޓަށް ލީކުވެދާނެތީ އެވެ. ޚަބަރުތައް ބުނާ ގޮތުން ހުޅަނގުން ޔުކްރޭނަށް ފޮނުވި ބައެއް ހަތިޔާރު ޝިޕްމަންޓްތައް ވަގު ބާޒާރުގައި ވިއްކައި ވަނީ ޚަލާސްކޮށްފަ އެވެ.\nރަޝިއާގެ ސިފައިންނަށް ހަމަލާ ދޭން ޔުކްރޭނުން މިހާރު ވެސް ބާރުގަދަ ހަތިޔާރު ބޭނުންކުރެ އެވެ. އެހެން ނަމަވެސް ރަޝިއާއިން ދޭ ރައްދު ހަމަލާތަކުގައި ބާރުގަދަ ހަތިޔާރުތައް އެކައްޗަކަށް ނުވާ ފަހަރު ވެސް އާދެ އެވެ.\nރޮއިޓާސް ބުނާ ގޮތުން ޔުކްރޭނަށް ހަތިޔާރު ފޮނުވަން ވަކި ގޮތެއް ނިންމަން އެމެރިކާ އެތައް ދުވަހެއް ނަގާނެ އެވެ. ދެތިން ހަތަރު މަސް ނެގުމަކީ ވެސް އެކަށީގެންވާ ކަމެއް ކަމަށް ޚަބަރުތައް ބުނެ އެވެ. ޔުކްރޭނަށް ޒަމާނީ ޓެކްނޮލޮޖީ ނުދިނުމަކީ ވެސް އެމެރިކާއަށް އޮތް އިޚުތިޔާރެކެވެ.\nއެމެރިކާ ރަޝިޔާ ޕޮލިޓިކްސް + ޔުކްރެއިން


Sih'hee Kulli Nurahkkaluge Haalathu Ge Muhdhathu Anehkkaa Ves Ithuru Koffi | Hathaavees\nނޮވެމްބަރު 5, 2020 ހަތާވީސް އޮންލައިން\nކޮވިޑް19 އާއި ދެކޮޅަށް މަސައްކަތް ކުރާ ފްރަންޓުލައިން ވޯކާއެއް ހުއްޓިލައިގެން: ފޮޓޯ / ހަތާވީސް\nކޮވިޑް19 އާއި ގުޅިގެން ރާއްޖޭގައި އިއުލާން ކޮށްފައިވާ ސިއްހީ ކުއްލި ނުރައްކަލުގެ ހާލަތުގެ މުއްދަތު އިތުރުކޮށްފިއެވެ.\nމީގެކުރިން އިއުލާން ކޮށްފައިވާ އޮތް ސިއްހީ ކުއްލި ނުރައްކަލުގެ ހާލަތުގެ މުއްދަތު މިއަދަށް ހަމަވާނެއެވެ. މިއީ އަލަށް އައްޔަން ކުރެއްވި ހެލްތު މިނިސްޓަރު އަހުމަދު ނަސީމް އެ މަގާމަށް އައްޔަން ކުރެއްވި ފަހުން ސިއްހީ ކުއްލި ނުރައްކަލުގެ ހާލަތުގެ މުއްދަތު އިތުރުކުރި ފުރަތަމަ ފަހަރެވެ.\nއެމަނިކުފާނު ސޮއި ކުރައްވާ މިއަދު ނެރުއްވި ގަރާރުގައި ވިދާޅުވީ ރާއްޖޭގައި މި ބަލި ފެތުރުމުގެ ނުރައްކާ އަދިވެސް އޮތް ކަމަށާއި، މިދިޔަ މާޗު މަހުގެ 12 ވަނަ ދުވަހު އިއުލާންކޮށްފައިވާ ސިއްހީ ކުއްލި ނުރައްކަލުގެ ހާލަތު ދެމި އޮތް ކަމަށެވެ.\nއަދި ބަލީގެ ނުރައްކާ ކުޑަކޮށް، ރައްޔިތުންގެ ސިއްހަތާއި ރައްކާތެރިކަން ކަށަވަރުކުރުމަށްޓަކައި ހާއްސަ ފިޔަވަޅުތަކެއް އަޅަންޖެހޭ ކަމަށް ޑިރެކްޓަރ ޖެނެރަލް އޮފް ޕަބްލިކް ހެލްތަށް ގަބޫލުކުރެވޭ ކަމަށް ލަފާދީފައިވާ ކަމަށެވެ.\nއެހެންކަމުން ރާއްޖޭގެ ހުރިހާ ސަރަހައްދެއްގައި އިއުލާންކޮށްފައިވާ އާއްމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތު އަންނަ މަހުގެ ފަސްވަނަ ދުވަހުގެ ނިޔަލަށް ދެމެހެއްޓުމަށް ނިންމާފައިވާ ކަމަށް ބުނެފައިވެއެވެ.\nPrevious އިމިގްރޭޝަނުގެ ސްޓްރެޓީޖިކް ޕްލޭން އިފްތިތާހުކޮށްފި\nNext ތަނބުރުދޫ ހިމާޔަތްކުރަން ސަރުކާރުން ނިންމައިފި


Dho?! Mashikolhu: Kuda Ibbe aai Abdullah ge madhaha album\nމަށިކޮޅު: ކުޑައިއްބެ އާއި އަބްދުﷲގެ މަދަހަ އަލްބަމް\nކުރިން ވެސް ވަރަށް ގިނަ މަދަހަތައް ކިޔާފައިވާ އަބްދުﷲ ރަޝީދު މަދަހަ އަލްބަމެއް ނެރުމުގެ މަސައްކަތް ކުރަމުން އަންނަތާ މިހާރު ވަރަށް ގިނަ ދުވަސް ވެއްޖެ އެވެ. އެކަމަކު އެކި ސަބަބުތަކާ ހުރެ އެކަމަށް މަގު ނުފެނިފައި ހުއްޓާ، އޭނާ އަތުގައި ހިފައި މި މަސައްކަތް ނިންމަން އެހީވީ، ލަވަކިޔުންތެރިޔާ އިބްރާހިމް ޒައިދު އަލީ (ކުޑަ އިއްބެ) އެވެ.\nކުޑަ އިއްބެގެ އަމިއްލަ ސްޓޫޑިއޯ، ޓޮނިކް ލައިވް ސްޓޫޑިއޯ އިން އިއްޔެ ވަނީ މި އަލްބަމް ރިލީޒްކޮށްފަ އެވެ. ނަމަކީ "މަށިކޮޅު" އެވެ.\nމި އަލްބަމްގައި ހަތް މަދަހައެއް ހިމެނެ އެވެ. ހުރިހާ މަދަހައެއް ކިޔާފައިވަނީ އަބްދުﷲ އެވެ.\nއަބްދުﷲ ރަޝީދު "ދޯ" އަށް އިންޓަވިއު ދެނީ.-- ފޮޓޯ: އަހްމަދު އަވްޝަން އިލްޔާސް / މިހާރު\n"މި މަދަހަ އަލްބަމަކީ ﷲ ސުބުހާނަހޫ ވަތައާލާގެ ވާހަކަ އިންސާނުންގެ ހިތްތަކަށް ފޯރުކޮށްދޭ ވަސީލަތެއް. ހަމަ އެއާ އެކު ދެން ދައްކަނީ ރަސޫލާގެ ވާހަކަ. އަދި ދުނިޔޭގައި އިންސާނުންނަށް މި އުޅެވެމުންދާ ގޮތްތަކުގެ ވާހަކަ،" އަބްދުﷲ ބުންޏެވެ.\nމި އަލްބަމްގެ ހުރިހާ މަދަހައެއް ލިޔުއްވީ މަޝްހޫރު ޅެންވެރިޔާ އާދަމް ނަސީރު އިބްރާހިމެވެ.\n"މަށިކޮޅު" އަލްބަމްގެ ޓްރެއިލާ.\n"މި މަދަހަތަކަށް އަޅުގަނޑު އަމިއްލައަށް ރާގު ހަދައިގެން ވަރަށް ގިނަ ދުވަސް ވެއްޖެ މި މަސައްކަތް ކުރަމުން އަންނަތާ،" އެކަމަކު އަމިއްލައަށް މި މަސައްކަތް ނުކުރެވުނީ ކަމަށް އަބްދުﷲ ބުންޏެވެ.\n"މަށިކޮޅަކީ އަސްލު ހަގީގަތަށް ބަލާއިރު ﷲ ސުބުހާނަހޫ ވަތައާލާ އިންސާނުން ހަލްގުކުރެއްވުމުގެ އަސްލު ދެއްތޯ، އެއީ އިންސާނުންގެ ފެށުމަކީ. މުޅި އިންސާނުންގެ ހަޔާތާ ގުޅެނީ މި އަލްބަމްގެ މަދަހަތައް،" އޭނާ ބުންޏެވެ.\nއަބްދުﷲ ވަނީ މީގެ ކުރިން ވެސް "އުއްމަތް" ނަމުގައި މަދަހަ އަލްބަމެއް ނެރެފަ އެވެ. އަދި މިދިޔަ އަހަރު ކޮވިޑާއެކު އައި ލޮކްޑައުން ތެރޭގައި ވެސް ވަރަށް ގިނަ އާޓިސްޓުންގެ އަޑުން ކިޔާފައިވާ މަދަހައެއް ކަމަށްވާ "ދުއާގެ މިހުރާބުގައި" ނެރުމުގެ މަސައްކަތް ވެސް އޭނާ ކުރި އެވެ.\n— TONiC LiVE STUDiO (@toniclivestudio) April 12, 2021\nމީގެ ކުރިން ބައެއް މަދަހަތަކަށް އަމިއްލަ ޅެން ވެސް ލިޔުނު އަބްދުﷲގެ ކުރީގެ މަޝްހޫރު އެހެން މަދަހަތަކުގެ ތެރޭގައި "ޝަހާދަތުން"، "ދުނިޔެ ރޯޝަންކުރަންވީ"، "ވިސްނާށޭ ދުނިޔެ" އަދި "ދޫނިތައް އުދުހެމުން" ފަދަ މަދަހަތައް ހިމެނެ އެވެ.\nޓޮނިކް ލައިވް ސްޓޫޑިއޯ އިން މިކްސިނިން އަދި މާސްޓަރިންގެ ހުރިހާ މަސައްކަތެއް ކޮށްފައިވާ "މަށިކޮޅު" އަލްބަމްގެ ހުރިހާ މަދަހައެއް ލަވަފޮށިން މިހާރު އަޑުއަހާލެވޭނެ އެވެ.


Gaanoonul ugoobaathah husha'elhi islaahaa dhekolhah 10 memberun\nގާނޫނުލް އުގޫބާތަށް ހުށައެޅި އިސްލާހާ ދެކޮޅަށް 10 މެންބަރަކު ތެދުވެއްޖެ\nގާނޫނުލް އުގޫބާތަށް ހުށައެޅި އިސްލާހާ ދެކޮޅަށް ނެރުނު ބަޔާނުގައި ސޮއިކުރައްވާފައިވާ ބައެއް މެންބަރުން: ދިހަ މެންބަރަކު ގުޅިގެން ވަނީ ބަޔާނެއް ނެރުއްވާފައި -- އަވަސް ފޮޓޯ\nގާނޫނުލް އުގޫބާތުގައި ހިމެނޭ ނަފުރަތުގެ އަމަލު ހިންގުމުގެ ބަޔަށް މާއްދާތަކެއް އިތުރު ކުރަން ރައްޔިތުންގެ މަޖިލީހުގެ ތުޅާދޫ ދާއިރާގެ މެންބަރު ހިސާން ހުސައިން ހުށައެޅުއްވި ބިލަށް ތާއީދު ނުކުރައްވާނެކަން ހާމަކޮށް ރައްޔިތުންގެ މަޖިލީހުގެ 10 މެންބަރަކު ގުޅިގެން ބަޔާނެއް ނެރުއްވައިފި އެވެ.\nމެންބަރުންގެ ބަޔާނުގައި ވިދާޅުވެފައިވަނީ ގާނޫނު އަސާސީގެ 27 ވަނަ މާއްދާއިން ކޮންމެ މީހަކަށް ކަށަވަރުކޮށްދީފައިވާ އިސްލާމްދީނުގެ އަސްލަކާއި ހިލާފުނުވާނެ ގޮތެއްގެ މަތިން ހިޔާލުފާޅު ކުރުމުގެ މިނިވަންކަން ހަނިކުރެވޭ ގޮތަށް ގާނޫނުލް އުގޫބާތު އިސްލާހު ކުރުމަށް ރައްޔިތުންގެ މަޖިލީހަށް ހުށައަޅާފައިވާ ބިލަށް ތާއީދު ނުކުރައްވާ ކަމަށެވެ.\nރައްޔިތުންގެ މެެދުގައި ބައެއް މީހުން އުފައްދަމުންދާ ނަފުރަތުގެ އަމަލުތަކަކީ ހުއްޓުވަން ޖެހޭ އަމަލުތަކެއް ކަމަށް އެ މެންބަރުންވެސް ގަބޫލުކުރައްވާ ކަމަށާ އަދި ނަފްރަތުގެ ސަބަބުން ދިވެހި އެތައް ރައްޔިތުންނަކަަށް ބޮޑެތި އަނިޔާތަކާއި ގެއްލުންތައް ލިބިފައިވާ ކަަމީ ދެބަސްވެވެން ނެތް ހަގީގަތެއް ކަމަށްވެސް ވިދާޅުވެފައިވެއެވެ.\n".. މި މައްސަލައަކީ ހައްލު ހޯދަންޖެހޭ މައްސަލައެކެވެ. އެހެން ނަމަވެސް ދިވެހިރާއްޖޭގެ ގާނޫނުލް އުގޫބާތަށް 124 ވަނަ މާއްދާގެ ގޮތުގައި އިތުރުކުރުމަށް މިހާރު ހުށައަޅާފައިވާ އިސްލާހަކީ މިކަމުގެ ހައްލު ކަމަށް ނުވަތަ މިފަދަ ގާނޫނެއް ފާސްކުރުމުގެ މަގުސަދު ހާސިލުވާނެ ބިލެއް ކަަމަކަށް އަޅުގަނޑުމެން ގަބޫލެއް ނުކުރަމެވެ،"\nމެންބަރުންގެ ބަޔާނުގައި ވިދާޅުވީ މި ބިލް މަޖިލީހަށް ހުށައެޅި އޭގެ ފަހަށް ޖުޑީޝަރީ ކޮމެޓީން ގެނެސްފައިވާ އިސްލާހުތަކަށް ބަލާއިރު މިއީ ނަފްރަތުގެ އަމަލުތައް ހުއްޓުވުމަށް އޮތް ހައްލަކަށްވުމުގެ ބަދަލުގައި މި ބިލުގެ ސަބަބުން ދިވެހިންގެ މެދުގައި އޮތް ދީނީ އެއްބައިވަންތަކަން ގެއްލިގޮސް ރައްޔިތުންގެ މެދުގައި ހަމަނުޖެހުން އިތުރުވުމުގެ ފުރުސަތު އޮތް ކަމަށް ގަބޫލުކުރެއްވޭ ކަމަށެވެ.\nއިސްލާމްދީނުގެ އަސްލުތަކާއި ރައްޔިތުންގެ އަސާސީ ހައްގުތަކާއި ގުޅޭ މިފަދަ ބިލްތަކަކީ ވީހާވެސް ބޮޑަށް ރައްޔިތުންނާއި ދީނީ އިލްމުވެރިން އަދި ކަމާގުޅުންހުރި އެހެނިހެން ބޭފުޅުންގެ މަޝްވަރާ އާއި ލަފަޔާއެކު ޑްރާފްޓްކުރެވި ފާސްކުރަންޖެހޭ ބިލުތަކެއް ކަަމަށްވެސް ބުނެފައިވެއެވެ.\n"އެހެން ނަމަވެސް މިފަދަ މުހިންމު ބިލެއް އެކުލަވާލެވުނުއިރު ރައްޔިތުންގެ މަޖިލީހުގެ ކަމާގުޅުންހުރި ކޮމެޓީން މި ބިލްގެ މަސައްކަތް ކުރެވުނުއިރު ކަމާގުޅުންހުރި ގިނަ ފަރާތްތަކުގެ މަޝްވަރާ އެކަށީގެންވާ މިންވަރަށް ހޯދާފައިނުވާކަން ފާހަގަކުރަމެވެ. އަދި މި ބިލުމުގެ މަސައްކަތް ރައްޔިތުންގެ މަޖިލީހުގެ ކަމާގުޅުންހުރި ކޮމެޓީން ކުރަމުންދިޔައިރު މި ބިލަށް މިނިސްޓްރީ އޮފް އިސްލާމިކް އެފެއާޒް އާއި ހިއުމަންރައިޓްސް ކޮމިޝަން އޮފް ދަ މޯލްޑިވްސް ފަދަ އިދާރާތަކުން ހުށައަޅާފައިވާ ގިަނ އިސްލާހުތަކަށް ރިއާޔަތްނުކޮށް ކޮމެޓީން މި ބިލް ފާސްކޮށްފައިވާ ކަމީ އަޅުގަނޑުމެންގެ ކަންބޮޑުވުމެކެވެ،"\nމެންބަރުންގެ ބަޔާނުގައި ވިދާޅުވީ ނަފްރަތުގެ އަމަލުތައް ހުއްޓުވުއި މި މައްސަލައާމެދު ރައްޔިތުންގެ މެދުގައި އުފެދިފައިވާ ހިޔާލު ތަފާތުވުންތަކަށް އެކަށީގެންވާ ހައްލެއް ހޯދުމަށްޓަކައި މަޝްވަރާގެ އުސޫލުގެ މަތިން ވީހާވެސް ފުޅާ ދާއިރާއެއްގައި މަޝްވަރާކޮށްގެން ގާނޫނުތައް އިސްލާހު ކުރުން މުހިންމު ކަަމަށެވެ.\n"އަޅުގަނޑުމެންނަކީ އިސްލާމްދީނަށް ހުރުމަތްތެރިކޮށް ހިތައި، ދިވެހިރާއްޖޭގެ ޖުމްހޫރިއްޔާގެ ގާނޫނު އަސާސީ އާއި ރައްޔިތުންގެ ހައްގުތައް ދެމެހެއްޓުމާއި ދިވެހި ގައުމަށް އިހުލާސްތެރިވުމަށާއި ރައްޔިތުންގެ މަޖިލީހުގެ މެންބަަރުންގެ ގޮތުގައި އަދާކުރަންޖެހޭ ވާޖިބުތަކާއި މަސްއޫލިއްޔަތުތައް އެންމެ ފުރިހަމަ ގޮތުގައި އަދާކުރުން މަތީ ދެމި ތިބުމަށް މާތްﷲ ގަންދީ ހުވާކޮށްގެން ތިބި ބައެއް ކަަމަށްވީހިނދު މިހާރު ހުށައަޅާފައިވާ ގޮތަށް މި ބިލް ފާސްކުރުމަކީ ދިވެހި ރައްޔިތުންގެ މެދުގައި އޮތް ދީނީ އެއްބައިވަންތަކަން ގެއްލި ދިވެހި ގައުމު އިތުުރު ހަމަނުޖެހުންތަކެއްގެ ތެރެއަށް ދިއުމުގެ ފުުރުސަތު އޮތް ކަމެއް ކަމަށް އަޅުގަނޑުމެންނަށް ގަބޫލުކުރެވޭތީ މިހާރު ހުށައަޅާފައިވާ ގޮތަށް މި ބިލް ފާސްކުރުމަށް އަޅުގަނޑުމެން ތާއިދު ނުކުރާނެ ވާހަކަ ދަންނަވަމެވެ،"\nމި ބަޔާން ނެރެފައިވަނީ ދަނގެތީ ދާއިރާގެ މެންބަރު މުހައްމަދު ނާޒިމް އާއި ތިމަރަފުށީ ދާއިރާގެ މެންބަރު އަބްދުﷲ ރިޔާޒް އާއި ކެންދޫ ދާއިރާގެ މެންބަރު އަލީ ހުސައިން އާއި ވިލިމާލެ ދާއިރާގެ މެންބަރު އަހުމަދު އުޝާމް އާއި ތުލުސްދޫ ދާއިރާގެ މެންބަރު އިބްރާހިމް ނަސީމް އާއި ނިލަންދޫ ދާއިރާގެ މެންބަރު އަބްދުލް މުހުސިން ހަމީދު އާއި އިސްދޫ ދާއިރާގެ މެންބަރު އަލީ ހަމީދު އާއި ނޮޅިވަރަމް ދާއިރާގެ މެންބަރު މުހައްމަދު ނަޝީދު އާއި ކުޑަހުވަދޫ ދާއިރާގެ މެންބަރު އަހުމަދު އާމިރު ސޮއިކުރައްވައެވެ.\n"އެހެންނޫނީ އިސްލާމްދީނުގެ ދިފާއުގައި މަސައްކަތްކުރާ މީހުންގެ އަތް ފައި ބަނދެވިގެން ދާނެ" ސަނީފް ވިދާޅުވިއެވެ.\nގާނޫނުލް އުގޫބާތުގައި ހިމެނޭ ނަފުރަތުގެ އަމަލު ހިންގުމުގެ ބަޔަށް އިތުރު މާއްދާތަކެއް އިތުރު ކުރުމަށް ހުށައެޅި ބިލަކީ ދީނާ ހިލާފު ވާހަކަތަކަށް ފުރުސަތު ދީ އެފަދަ ވާހަކަތައް ފަތުރާ، ދައްކަމުންދާ މީހުންނަށް ހިތްވަރު ދިނުމުގެ ގޮތުން ކުރާ ކަމެއް ކަމަށް ބުނެ އެތައް ބަޔަކު ދަނީ އެ ބިލާ ދެކޮޅަށް ވާހަކަ ދައްކަމުންނެވެ. ބިލާ ދެކޮޅަށް ޖަމިއްޔާތަކާއި ސިޔާސީ ޕާޓީތަކުންވެސް ވަނީ ތެދުވެފައެވެ. އޭގެ ތެރޭގައި ސަރުކާރު ކޯލިޝަންގައި އޮތް އަދާލަތު ޕާޓީ އާއި ޖުމްހޫރީ ޕާޓީވެސް ހިމެނެއެވެ. އަދި 101 އިލްމުވެރިއަކު ވަނީ ބިލާމެދު ކަންބޮޑުވުން ފާޅުކުރައްވާ ރައީސް ސޯލިހަށް ޕެޓިޝަނެއްވެސް ހުށައަޅުއްވާފައެވެ. 100 ވުރެ ގިނަ ކައުންސިލުންވެސް ބިލާ ދެކޮޅަށް ބަޔާން ނެރެފައިވެއެވެ.\nރައްޔިތުންގެ މަޖިލިސް އަހުމަދު ނާޒިމް އަބްދުﷲ ރިޔާޒް + އަލީ ހުސައިން ސައުދު ހުސައިން އަހުމަދު އުޝާމް


Zahran gang nahthaa levunas adhives biru eba oi: Lanka\nސްރީލަންކާގެ ފައްޅިތަކަކާއި ހޮޓާތަކަކަށް މިއަހަރުގެ އޭޕްރީލް މަހު ދިން ހަމަލާތަކުގައި އެންމެ އިސްކޮށްހުރި ޒަހަރާން ހާޝިމް އާއި އޭނާ ނިސްބަތްވާ ގޭންގް ނައްތާލެވުނު ނަމަވެސް ޓެރަރިސްޓް ހަމަލާއެއްގެ ބިރު އެއްކޮށް ފިލައިގެން ނުދާކަމަށް ސްރިލަންކާގެ ޑިފެންސް މިނިސްޓްރީގެ ސްޓޭޓް މިނިސްޓަރު ރުވާން ވިޖޭވަރުދަނަ ވިދާޅުވެއްޖެ އެވެ.\nރުވާން ވިޖޭވަރުދަނަ ނޫސްވެރިންނަށް ވިދާޅުވީ، އޭޕްރީލް މަހުގެ ހަމަލާތަކުގެ ފަހަތުގައި ތިބި ގޫރޫޕު އެއްކޮށް ނައްތާލެވުނު ކަމަށްވިޔަސް، ދީނީ ހަރުކަށި ފިކުރުގެ އެންމެ މީހަކު ދީފާނެ ޓެރިރިސްޓް ހަމަލާއެއް ދީފާނެ ކަމުގެ ފުރުސަތު އޮންނާނެ ކަމަށެވެ\nދޮގު ހަބަރުތައް އިތުރަށް ފެތުރެމުންދާތީ ލަންކާގެ އަސްކަރިއްޔާއިން އަދި ސީއައިޑީން ހާއްސަ ފިޔަވަޅުތަކެއް އަޅަމުންދާ ކަމަށް އޭނާ ވިދާޅުވި އެވެ. އޭނާ ވިދާޅުވީ، ދޮގު ހަބަރު ފެތުރުން ހުއްޓުވުމުގެ މަސައްކަތް ކަމާގުޅޭ އިދާރާތަކާ ގުޅިގެން ކުރަމުންދާއިރު، ދީނީ ހަރުކަށި ފިކުރު ގެންގުޅޭ ކަމަށް ބެލެވޭ މީހުނަށް ފާރަލަމުންދާ ކަމަށެވެ.\nއެޕްރީލް މަހު ލަންކާއަށް ދީފައިވާ ހަމަލާތަކުގައި 258 މީހުން ވަނީ މަރުވެފަ އެވެ. އެ ހަމަލާތަކާާއި ގުޅިގެން މިހާތަނަށް 100 އަށްވުރެ ގިނަ މީހުން ހައްޔަރު ކޮށްފަ އެވެ. މިކަމުގެ ޖާސޫސީ މައުލޫމާތު ލިބުމުން ފިޔަވަޅު ނަޅާ ދޫކޮށްލި މައްސަލައިގައި ލަންކާގެ ސަލާމަތީ ބާރުތަކުގެ އިސް އޮފިސަރުންތަކެއް ވަނީ މަގާމުން ވަކިކޮށްފަ އެވެ.


ސަމާ·6ޖަނަވަރީ 2021\n“އުހުނ! ނިކަން ބަލައިލަބަލަ! މި މަންޖެގެ ނިޔަފަތިތައް ހާދަ ދިގޭ! ކުރިއަކުން އަހަންނަކަށް މި ކަމެއް ފާހަގައެއް ނުކުރެވޭ.” ތޫނު ވަކިތަކެއްހެން ހުރި ދިގު ނިޔަފަތިތައް ފެނިފައި، ނަޒީފުގެ ދެ ލޯ ބޮޑުވިއެވެ.\n“ބައެއް ކުދިން ވިހާއިރު ނުލާހިކު ދިގުކޮށް ނިޔަފަތި ހުރެޔޭ.” ރަޝްފާ މަސައްކަތްކުރީ އާދައިގެ ކަމަކަށް އެކަން ހެދޭތޯއެވެ.\n“އަހަންނަށް ވެސް ތި ކަން އެނގެޔޭ. އެކަމަކު މި މަންޖެގެ ނިޔަފަތި މި ހުންނަނީ ވެސް މާ އެހެން ފާޑަކަށް.” ޝަހާދަތް އިނގިލީގެ ނިޔަފަތީގައި އިނގިލި ޖައްސާލަމުން ނަޒީފު ބުންޏެވެ. “ހާދަތޫނޭ!” ރަޝްފާގެ މޫނަށް ނަޒީފު ބަލައިލިއެވެ. “ނިކަން ބަލައިލަބަލަ!”\nދަރިފުޅުގެ އަތް ރަޝްފާއަށް ދައްކައިލަމުން ނިޔަފަތީގެ ކޮޅުގައި ނަޒީފު ޝަހާދަތް އިނގިލި ކާއްތާލިއެވެ. އެ ވަގުތު ނަޒީފުގެ އިނގިލިން ތޫނު ދިލައެއް ނަގައިގަތެވެ. އޭނާ އަވަސްއަވަހަށް އިނގިއްޔަށް ބަލައިލިއެވެ. އޭރު އޭނާގެ އިނގިލިން ލޭއަންނަނީއެވެ. ހައިރާންކަމުގެ ތެރޭގައި ނަޒީފަށް އިނދެވުނީ އިނގިއްޔަށް ބަލާށެވެ. އިރުކޮޅަކުން އެ އިނގިލިން ލޭތިއްކެއް ވެއްޓިއްޖެއެވެ. އޭނާގެ އުނގުގައި އަތްފައި ހަލުވައިލަހަލުވައިލަ އޮތް ކުޑަ ދަރިފުޅުގެ މަތީ ތުންފަތް މައްޗަށެވެ. ނަޒީފު އަވަހަށް އަނެއް އަތުން ލޭތިކި ފުހެލެވޭތޯ އުޅުނެވެ. އެހެންނަމަވެސް އޭނާއަކަށް އެ ކަމެއް ނުވިއެވެ. އެއަށްވުރެ ކުރީން އެ މަންޖެ ދޫނެރެ، އެ ލޭތިކި ފުހެ ބޮއިލައިފިއެވެ.\n“ކިހިނެއް މި ވީ؟ އިނގިލި ވެސް ކަނޑައިގެން ހިނގައްޖެ. މި ކުއްޖާގެ އަނގަޔަށް ލޭ ވެސް ހިނގައްޖެ. އަހަންނަށް ހީވަނީ ނިޔަފަތީގައި ޖެހިފައިހެން ކަނޑައިގެން މި ދިޔައީ. ވަރަށް ބޮޑަށް އެބަ ދިލަ ވެސް ނަގާ.” ރަޝްފާގެ ގާތުގައި އެ މަންޖެ ބޭއްވުމަށްފަހު އަނެއް އަތުން އިނގިލީގައި ނަޒީފު ހިފަހައްޓާލިއެވެ.\nރަޝްފާ އޮތީ ކަންބޮޑުވެ ހާސްވެފައެވެ. މި ހައި އަވަހަށް ކަންތައްތައް ދިމާވާން ފެށީއެވެ. އަދި މި އުޅެނީ ވިހޭތާ ދެތިންގަޑިއިރު ނުވެގެންނެވެ.\n“އަވަހަށް މި މަންޖެގެ ނިޔަފަތި ކަނޑާ!” ނިޔަފަތި ކަނޑަން ދަތި ގެނެސް ރަޝްފާގާތުގައި ބޭއްވުމަށްފަހު، ނަޒީފު ގޮސް ވަނީ ގިފިއްޔަށެވެ. ވަޅުން ފެންދާންޏެއް ނެގުމަށްފަހު، އިނގިލިން އައިސްފައި ހުރި ލޭތައް ދޮވެލިއެވެ. އެއިރުވެސް އިނގިލިން ދިލަނަގައެވެ. އަނެއްކާ ވެސް ލޭ އަންނަން ފަށައިފިއެވެ. ފެންދާނީ ތެރެއަށް ނަޒީފު އަތް ގަންބާލިއެވެ. ނަޒީފު އިނީ ބަލާށެވެ. ފެންދާނި ތެރެއަށް ލޭތައް ފޭދެމުންދެއެވެ. ކަނޑައިގެންގޮސްފައި ހުރިތަން ކުޑައެއް ނޫނެވެ.\nކުޑައިރުކޮޅަކު އެހެން އިނުމަށްފަހު ތެދުވެގެން ގޮސް، އިނގިލީގައި ފޮތިގަނޑެއް އޮޅައިލިއެވެ. އަދި ރަނގަޅަށް އައްސާލުމަށްފަހު ގޮސް ކޮޓަރިއަށް ވަދެއްޖެއެވެ.\n“ހާދަ ބޮޑަކަށް ކަނޑައިގެންގޮސްފައޭ ހުރީ. އަދި ވެސް ވަރަށް ބޮޑަށް އެބަ ދިލަނަގާ. މަ ހިއެއްނުކުރަން އެހައި ތޫނުވާނެކަމަކަށް. މިހާރު ނިޔަފަތިތައް ކެނޑީތަ؟”\n“އަ…… އާނ!” ރަޝްފާގެ އަޑަށް ހުއްޓުންއެރިއެވެ.\nނަޒީފު އައިސް އިނގިލިތަކަށް ބަލައިލިއެވެ. ނިޔަފަތިތައް ހުރީ ވަރަށް ރީތިކޮށް ކަނޑާފައެވެ. އެހެންނަމަވެސް ހަގީގަތުގައި އެންމެ ނިޔަފައްޗެއް ވެސް ރަޝްފާއެއް ނުކަނޑައެވެ. އޭނާ ހަމަ ބަލަން އޮއްވާ މަޑުމަޑުން ނިޔަފަތިތައް އެތެރެއަށް ވަދެ، އާދައިގެ ނިޔަފަތިތަކަކަށް ބަދަލުވީއެވެ.\n“މިހާރު ހަމަ ރީއްޗަށް އަލިވެއްޖެ. އަހަރެން އަންނާނަން އާޝިޔާދައްތަ ގާތަށް ގޮސް ރަޝްފާ ވިހޭ ވާހަކަ ބުނެފައި. ރަޝްފާ ވިހޭގޮތުގެ ވާހަކަ ކިޔައިދީފިއްޔާ އޭނާ ވަރަށް ހައިރާންވާނެ ކަންނޭނގެ. އެ ވާހަކަ މާބޮޑަށް މީސްމީހުން ގާތުގައި ދައްކާނެކަމެއް ނެތް. ބޭސްކޮށްލީމާ އިސާހިތަކު ހަމައަކަށް އެޅިދާނެ.” ދަރިފުޅުގެ ކޮލުގައި ފިރުމާލުމަށްފަހު، ނަޒީފު ނިކުމެގެން ހިނގައްޖެއެވެ.\nނަޒީފު ދިއުމުން ދަރިފުޅުގެ މޫނަށް ރަޝްފާ ބަލައިލިއެވެ. އެ މަންޖެ އޮތީ ދެ ލޯ ދަމާ ވާންކޮށްގެން މައްޗަށް ބަލާށެވެ! ހީވަނީ ކޮންމެވެސް އެއްޗެއް ފެނިގެން ބަލަން އޮތްހެންނެވެ. އިރުކޮޅަކު އެހެން އޮވެފައި، ފެށީ ރޯށެވެ. ވަރަށް ބާރަށެވެ. އެ މަންޖެ ވިހޭފަހުން މި ވީ ދެތިން ހަތަރު ގަޑިއެއްގެ ތެރޭގައި އެއީ ރުއި ފުރަތަމަ ފަހަރެވެ. ރޯން ފެށުމުން ރަޝްފާގެ ގާތަށް އައީ ރުޅިއެވެ. އެހެންނަމަވެސް އޭނާގެ ހިތަށް ރަހުމު ވަދެއްޖެއެވެ. މާ ބާރަށް ރޯތީއެވެ.\nކޮންމެ ގޮތެއް ވިޔަސް، ކޮންމެ ސިފައެއްގެ ކުއްޖަކަސް، އެއީ އޭނާގެ ބަނޑުގައި ނުވަ މަސް ދުވަހު އޮތް ކުއްޖެކެވެ. މަޔަކީ އޭނާއެވެ. ރަޝްފާއަށް ބޭއިޚްތިޔާރުގައި ކަހަލަ ގޮތަކަށް ދަރިފުޅު ނެގިއްޖެއެވެ. އަތްދަނޑިމަތީގައި ބޭއްވުމަށްފަހު، ބުއް ވެސް ޖެއްސުނެވެ. ހަމައެއާއެކު ރުއިން ހުއްޓާލައިފިއެވެ. އެހެންނަމަވެސް ހަމަ އެންމެ ފަހަރަކު ވެސް ދަމައެއް ނުލައެވެ. އަނގަޖަހައިގެން އޮތީއެވެ. އިރުކޮޅަކު އެހެން އޮވެފައި، ނައްޓާލައިފިއެވެ. އޭރު އެ މަންޖެ އޮތީ މުޅިން ހަމަޖެހިފައެވެ. ދަރިފުޅުގެ މޫނަށް ރަޝްފާ ބަލައިލިއެވެ. ދަރިފުޅު އޮތީ، ކުރިއެކޭ އެއްގޮތަށް މައްޗަށް ބަލާށެވެ.\nޖެހިގެން އައި ރެއެވެ. ނަޒީފާއި ރަޝްފާއަށް ތިބީ ނިދިފައެވެ. ދެ މީހުންގެ މެދުގައި ކުޑަ ދަރިފުޅު ވެސް އޮތެވެ. އެ މަންޖެ އޮތީ ދެ ލޯ ބޮޑުކޮށްގެން މައްޗަށް ބަލާށެވެ.\nގަޑިން ދެ ގަޑި ބައިވިއަޑު އިވުނީ ހަމަ ދެންމެއަކުއެވެ. އެއާއެކު އެ މަންޖެގެ ލޯބިލޯބި ސިފައަށް ބަދަލު އަންނާން ފަށައިފިއެވެ. ހުތުރު ސިފައަކަށެވެ. މަޑުމަޑުން ކުލަ ބަދަލުވަމުން ގޮސް، ހަށިގަނޑު ކަޅު އެންދެރި ކުލައަށް ބަދަލު ވެއްޖެއެވެ. މުޅި ގައިން ބޮޑެތި ފޮޅުތަކެއް ނަގައިފިއެވެ. މޫނުމަތީގެ ތަންތަންކޮޅުން ފާރުގަނޑުގަނޑު ހެދި، ނިތްމަތިން ބައެއް ފަޅައިގެން ހިނގައްޖެއެވެ. ބޮލުގައި އޮތް ކަޅުކުލަ ގަދަ ފަން އިސްތަށިގަނޑުގެ ކުލަ ފަނޑުވެ، ކޮޅަށްޖެހެން ފަށައިފިއެވެ. އަތްފައިގެ ނިޔަފަތިތައް ދިގުވެ، ވަކިތަކެއްހެން ވެއްޖެއެވެ. ނޭފަތް ކުރުވެ، މަތީ ދަތްޕިލައިން ދިގު ދެ ދަތް ފަޅައިފިއެވެ. ދެ ލޯ ރަތްވެއްޖެއެވެ. ރަޝްފާއާއި ނަޒީފާ ދެ މީހުންގެ ދެމެދުގައި، މިހާރު އެ އޮތީ އިންސީންގެ ތެރޭގައި ހިމެނޭ ކުއްޖެއް ނޫނެވެ. ނުބައި ސިފައެއްގައި އޮތް ބިރުވެރި މަޚުލޫޤެކެވެ.\nނަޒީފު އޮތީ އުޑުތިލަމަތިން ހަރަން ބަނދެލައިގެން ކަހަލަ ގޮތަކަށެވެ. އިރުކޮޅަކުން ފެނުނީ އޭނާގެ އެއް އަތް، މަޑުމަޑުން ނާޖީއާ ދިމާއަށް ދާންފެށިތަނެވެ. އެއީ ކުރީ ދުވަހު ކަނޑައިގެންދިޔަ އަތެވެ. އެ އިނގިލީގައި މިހާރު ވެސް އޮތީ، ފޮތިގަނޑެއް އައްސާފައެވެ. ނަޒީފުގެ އަތް ގޮސް ހުއްޓުނީ ނާޖީގެ މޫނާއި ހަމައިންނެވެ. ފޮތިގަނޑު އައްސާފައި ހުރި އިނގިލި ދިމާވަނީ ނާޖީގެ އަނގަޔާއެވެ.\nފޮތިގަނޑު މޮހިއްޖެއެވެ. އަމިއްލައަށެވެ. ކަނޑައިގެން ގޮސްފައިވާ ތަން އަދިވެސް ހުރީ ރޯކޮށެވެ. ލޭކުލަ ވެސް ކުޑަކޮށް ހުއްޓެވެ. ނާޖީގެ ހުތުރު، ކުރަކި އަތް ނަޒީފުގެ އަތާ ދިމާއަށް މައްޗަށް އަރަން ފަށައިފިއެވެ. ވަކިތަކެއް ކަހަލަ ތޫނު ނިޔަފަތިތަކުން ނިޔަފައްޗެއް ނަޒީފުގެ އިނގިލީގެ ކަނޑައިގެން ގޮސްފައިވާ ތަނުގައި ޖައްސާލުމާއެކު ލޭ އަތުވެއްޖެއެވެ. ނަޒީފަކަށް އެއިން ކަމެއް ހަމަ ކުޑަކޮށް ވެސް އިހްސާސެއް ނުކުރެވެއެވެ. އޭނާގެ އަތުގައި ކޮންމެވެސް މީހަކު ހިފަހައްޓާލައިގެން ހުރިކަހަލައެވެ.


ޖެންޑާ މިނިސްޓަރު އައިޝަތު މުޙައްމަދުދީދީ އަށް މަޖިލީހުން ރުހުން ދީފި – Dhen.mv\nޖެންޑާ މިނިސްޓަރު އައިޝަތު މުޙައްމަދުދީދީ އަށް މަޖިލީހުން ރުހުން ދީފި\nMarch 16, 2020 - 2:15 pm\nމިނިސްޓަރ އޮފް ޖެންޑާ، ފެމިލީ އެންޑް ސޯޝަލް ސާވިސަސްގެ މަޤާމަށް ޢައްޔަން ކުރައްވާފައިވާ ޢާއިޝަތު މުޙައްމަދުދީދީއަށް ރައްޔިތުންގެ މަޖިލީހުން ރުހުން ދެއްވައިފިއެވެ.\nޖެންޑަރ މިނިސްޓަރުގެ މަޤާމަށް ފެބްރުއަރީ މަހުގެ9ވަނަ ދުވަހު އައްޔަން ކުރައްވާފައިވާ ޢާއިޝަތު މުޙައްމަދުދީދީއަށް ރުހުން ދިނުމަށް ރައްޔިތުންގެ މަޖިލީހުގެ ސަރުކާރުގެ މަސްއޫލިއްޔަތު އަދާކުރާ މިންވަރުބަލާ ކޮމިޓީން ނިންމާފައިވަނީ މާރޗް މަހުގެ4ވަނަ ދުވަހުއެވެ. އެކަމަނާއަށް ރުހުން ދެއްވުމަށް މިއަދު މަޖިލީހުގައި ނެގި ވޯޓްގައި ރުހުން އޮތްކަމަށް 68 މެމްބަރުންވަނީ ވޯޓް ދެއްވާފައެވެ.\nއެކަމަނާ ވަނީ 2005 އިން 2008 އަށް މިނިސްޓަރ އޮފް ޖެންޑަރ އެންޑް ފެމިލީގެ މަޤާމު ފުރުއްވާފައެވެ. އަދި އިޖްތިމާޢީ ދާއިރާއިން ގިނަ އަހަރު ތަކެއްވަންދެން ގިނަގުނަ ޚިދުމަތްތަކެއް ކުރައްވާފައިވެއެވެ. މީގެ ތެރޭގައި ތަޢުލީމާއި، ކުޑަކުދިންނާއި އަންހެނުންގެ ޙައްޤުތައް ހިމާޔަތްކުރުމަށް ހިލޭ ސާބަހަށް ވަކާލާތުކުރެއްވުމާއި، ޖެންޑަރ އީކުއަލިޓީ ކައުންސިލްގެ ޗެއަރޕަރސަންކަމާއި، އ.ދ. ގެ ޓާސްކް ފޯސް އޮން ޖެންޑަރގެ މެންބަރުކަމާއި، އ.ދ. ގެ ޓާސްކް ފޯސް އޮން ޔޫތު އެންޑް އެޑޮލެސެންޓްސްގެ މެންބަރުކަމާއި، ޗިލްޑްރަންސް ހޯމް ގަވަރނިންގ ބޯޑުގެ ޗެއަރޕަރސަންކަމާއި، ކައުންސިލް ފޮރ ދި ރައިޓްސް އޮފް ޗިލްޑްރަންގެ ޗެއަރޕަރސަންކަމާއި، ސޮސައިޓީ ފޮރ ހެލްތު އެޑިއުކޭޝަންގެ މެންބަރުކަން ހިމެނެއެވެ.\nޢާއިޝަތު މުޙައްމަދުދީދީ ވަނީ އިނގިރޭސިވިލާތުން މާސްޓަރ އޮފް އަރޓްސް ޙާޞިލުކުރައްވާފައެވެ. އަދި މީގެ ކުރިން އެކަމަނާ ވަނީ ލުބުނާނުން ބެޗްލަރ އޮފް އަރޓްސް އާއި ޑިޕްލޮމާއިން ޓީޗިންގެ ވެސް ޙާޞިލުކުރައްވާފައެވެ.\nޖެންޑަރ މިނިސްޓަރުކަމަށް އައިޝަތު މުޙައްމަދު ދީދީ ޢައްޔަންކުރައްވާފައިމިވަނީ ކުރިން އެ މަޤާމުގައި ހުންނެވި ޝިދާތާ ޝަރީފް އެމަޤާމުން އިސްތިއުފާދެއްވުމާއި ގުޅިގެންނެވެ.\nމާލެއިން ފޮނަދުއަށް ދަތުުރުކުރި ބޯޓަކުން4މީހުން ކޮވިޑް-19އަށް ފައްސިވެއްޖެ\nސަމާލުވޭ! ކުރިއަށް އޮތް ފަސްދުވަހު މުޅި ރާއްޖެއަށް ވިއްސާރަ ކުރާނެ\nކޮވިޑަށް ފަރުވާ ހޯދަމުންދިޔަ އިތުރު މީހަކު ރާއްޖެއިން ނިޔާވެއްޖެ، މިއަދުގެ ތިންވަނަ މަރު\nކަނބާއައިސާރަނިހިނގުމުގައި ދެން ދުއްވޭނީ ދުއްވޭނީ އެއްކޮޅަށް\nދެން ރެސިޕީ | ޗިކަން ނަގެޓްސް


އާދަމް ޝަރީފްގެ ރައްދު ނަޝީދަށް: ލަކުނޑި ކާޅަކަށް ދޮންކޭލެއް ނުކެވޭނެ! – Dhen.mv\nއާދަމް ޝަރީފްގެ ރައްދު ނަޝީދަށް: ލަކުނޑި ކާޅަކަށް ދޮންކޭލެއް ނުކެވޭނެ!\nJune 27, 2020 - 2:10 pm\nވައުދުތައް އެންމެ ރަނގަޅަށް ފުއްދޭނީ އެކަން ކުރަން އެނގޭ ބަޔަކަށް ކަމަށް މަޑުއްވަރީ ދާއިރާގެ މެމްބަރު އަދި ޕީއެންސީގެ ނައިބް ރައީސް އާދަމް ޝަރީފް އުމަރު ވިދާޅުވެއްޖެއެވެ.\nއާދަމް ޝަރީފް މިހެން ވިދާޅުވީ ހުރިހާ ސިޔާސީ ޕާޓީއެއް ރޫޅިފައިވާ ކަމަށާއި އަދިވެސް ކަންކަން ކުރެވޭނީ ހަމައެކަނި އެމްޑީޕީ އަށް ކަމަށް އެޕާޓީގެ ރައީސް، ރައީސް މުހައްމަދު ނަޝީދު ވިދާޅުވުމާ ގުޅިގެން އެކަމަށް ރައްދު ދެއްވަމުންނެވެ.\nއެގޮތުން އާދަމް ޝަރީފް ކުރެއްވި ޓްވީޓެއްގައި ވިދާޅުވެފައި ވަނީ، ރާއްޖޭގެ ގިނަ ބަޔަކު އެދޭ ފަދަ ތަރައްގީއެއް މިހާތަނަށް ގެނެސްދިނީ ޕީޕީއެމްއިން ކަމަށާއި ވައުދުތައް އެންމެ ރަނގަޅަށް ފުއްދޭނީ އެކަން ކުރަން އެނގޭ ބަޔަކަށް ކަމަށެވެ. އަދި 2023ގައި ރާއްޖޭގައި ވެރިކަން ކުރާނީ ރައީސް އަބްދުﷲ ޔާމީން ކަމަށްވެސް އޭނާ ވިދާޅުވިއެވެ.\n"ލަކުޑި ކާޅަކަށް ދޮންކޭލެއް ނުކެވޭނެ." އާދަމް ޝަރީފް ވިދާޅުވިއެވެ.\nއިއްޔެ އެމްޑީޕީ އަށް ވަނީ 15 އަހަރު ފުރުމުގެ މުނާސަބަތުގައި ނަޝީދު ކުރެއްވި ޓްވީޓެއްގައި ވިދާޅުވީ އަދިވެސް ކަންކަން ކުރެވޭނީ އެމްޑީޕީ އަށް ކަމަށެވެ. ނަޝީދު ވިދާޅުވީ އެމްޑީޕީގެ 15 އަހަރުގެ ހަޔާތުގައި ދެ ފަހަރަށް ރާއްޖޭގެ ވެރިކަން ކުރެވިފައިވާ ކަމަށާއި ހުރިހާ ސިޔާސީ ވާދަވެރިން ރޫޅިފައިވާ ކަމަށެވެ.


ވައިރަހުގެ6ވައްތަރެއް ރާއްޖޭގައި، ބައެއް ވައްތަރުގެ ނުރައްކާ ބޮޑު ވައިރަހުގެ6ވައްތަރެއް ރާއްޖޭގައި، ބައެއް ވައްތަރުގެ ނުރައްކާ ބޮޑު\nވައިރަހުގެ6ވައްތަރެއް ރާއްޖޭގައި، ބައެއް ވައްތަރުގެ ނުރައްކާ ބޮޑު\nމާލޭގެ މަގެއްގައި ކޯވިޑްގެ ސާމްޕަލް ނަގަނީ. ފޮޓޯ: އަލީ ނަސީރު\nދުނިޔޭގައި ހަލުވިކަމާއެކު ފެތުރެމުންދާ ކޯވިޑް-19ގެ ވައިރަހުގެ6ވޭރިއެންޓެއް ނުވަތަ ވައިރަހުގެ6ވައްތަރެއް މިވަގުތު ރާއްޖޭގައި ފެތުރެމުންދާކަން ހެލްތު އެމަޖެންސީ އޮޕަރޭޝަން ސެންޓަރ (އެޗްއީއޯސީ)އިން ހާމަކުރައްވައިފިއެވެ. އެސެންޓަރުން ވިދާޅުވީ ކޯވިޑް ވައިރަހުގެ ވައްތަރުތަކުގެތެރެއިން ދުނިޔޭގައި މިވަގުތު އެންމެ ބާރަށް ފެތުރެމުންދާ2ވައްތަރު ކަމަށްވާ އިންޑިއާ ވޭރިއަންޓާއި ޔޫކޭ ވޭރިއެންޓުވެސް ރާއްޖެއިން ފެނުނު6ވައްތަރުގެ ތެރޭގައި ހިމެނޭކަމަށާ، އަދި އެންމެބޮޑަށް ރާއްޖޭގައި ފެތުރިގެން ދިޔައީވެސް މި ދެވައްތަރުުކަމަށެވެ.\nކޯވިޑް-19ގެ ވައިރަސް ރާއްޖޭގައި ފެތުރެމުންދާ ގޮތާއި ފެންނަމުންދާ ވައިރަހުގެ ތަފާތު ވައްތަރުތައް ދެނެގަތުމަށް ރާއްޖެއިންވަނީ ދުނިޔޭގެ ސިއްޙަތު ޖަމިއްޔާއާ ގުޅިގެން ސީކުއެންސް ސާމްޕްލިންގއަށް3ބެޗެއް ފޮނުވާފައެވެ. ހެލްތު އެމަޖެންސީ އޮޕަރޭޝަން ސެންޓަރ (އެޗްއީއޯސީ)ގެ ނޫސްވެރިންގެ ބައްދަލުވުމުގައި ވާހަކަފުޅުދައްކަވަމުން އެސެންޓަރުގެ ތަރުޖަމާނު ޑރ.ފާޠިމަތު ނަޒްލާ ރަފީޤް ވިދާޅުވީ ރާއްޖެއިން ފޮނުވި ސާމްޕަލްތަކުން ހެދި ޓެސްޓުތަކުގެ ނަތީޖާ މިހާރު ލިބިފައިވާއިވާކަމަށެވެ. އެގޮތުން މިވަގުތު ދުނިޔޭގައި އެންމެ ހަލުވިކަމާއެކު ފެތުރެމުން އަންނަ ކޯވިޑް-19ގެ2ވައްތަރުކަމަށްވާ އިނގިރޭސި ވިލާތުގެ ވޭރިއަންޓާއި އިންޑިއާގެ ވޭރިއަންޓު ރާއްޖެއިން ފޮނުވި ސާމްޕަލްތަކުން ފެނިފައިވާކަމަށް ޑރ.ނަޒްލާ ވިދާޅުވިއެވެ. އަދި މީގެ އިތުރުން އިތުރު4ވައްތަރެއް ފެނިފައިވާކަމަށްވެސް ޑރ.ނަޒްލާ ވިދާޅުވިއެވެ.\n"އަޅުގަނޑުމެން ފޮނުވި ސަމްޕަލްތަކުގެ ނަތީޖާ ލިބިފައިވަނީ، އޭގެ ތެރެއިން މިވަގުތު ދުނިޔޭގައި ފެތުރެމުންދާ ވައިރަހުގެ2ވޭރިއެންޓްވެސް މިވަނީ ރާއްޖެއިން ފެނިފައި. އަޅުގަނޑުމެން މިހާރު މަސައްކަތްކުރަމުން މިދަނީ އިތުރަސް ފޮނުވާ ސާމްޕަލްތައް ފޮނުވުމުގައި ކޮންމެ ބެޗެއްގައި ފޮނުވޭ ސާމްޕަލްތަކުގެ ޢަދަދު އިތުރުކުރަން." ޑރ.ނަޒްލާ ރަފީޤު ވިދާޅުވިއެވެ.\nއެންމެ ގިނަ ޢަދަދަކަށް ފެނިފައިވާ އެއް ވޭރިއެންޓަކީ ސާމްޕަލްތަކުގެ %27 އާއެކު އިންޑިއާއިން ޢާއްމުވެފައިވާ ޑެލްޓަރ ވޭރިއެންޓެވެ. ދިވެހިންނާއި ބޭރު މީހުންގެ ފަރާތުންވެސް މިވޭރިއެންޓް ރާއްޖެއިން ފެނިފައިވާކަމަށް ޑރ.ނަޒްލާ ވިދާޅުވިއެވެ. ސާމްޕަލްގެ %20 އާއެކު ޔޫކޭގެ އަލްފާ ވޭރިއެންޓްވެސް ރާއްޖެއިންވަނީ ފެނިފައެވެ. މީގެކުރިން ރާއްޖެއިން ޢާއްމުކޮށް ފެނިފައިވާ ޖީ ވޭރިއެންޓް މިފަހަރުގެ ސާމްޕަލްގެ ތެރެއިން %13 ވަނީ ފެނިފައެވެ. މީގެއިތުރުންވެސް ރާއްޖެއިން އިތުރު ވޭރިއެންޓްތައްވަނީ ފެނިފައެވެ. އެހެންކަމުން ރާއްޖެއަށް ދަތުރުކުރުމުގައާއި ރާއްޖެއިން ބޭރަށް ދަތުރުކުރުމުގައިވެސް ސަމާލުވުމަށް ޑރ.ނަޒްލާވަނީ އިލްތިމާސްކުރައްވާފައެވެ.\nބަލީގެ އާވޭރިއެންޓް ޢާއްމުވުމަކީ ބަލި ކޮންޓްރޯލްކުރުމަށް ހުރަސްއަޅާކަމެކެވެ. އަދި ވައިރަހުގެ ނުރައްކާ ބޮޑުވެ ދިފާޢީ ނިޒާމަށާއި ހަށިގަނޑަށް ޙަމަލާދޭ ގޮތް ބަދަލުވެ ފަރުވާއަށް އެތައް ދަތިތަކެއް ކުރިމަތިވެއެވެ. މީގެއިތުރުން ވައިރަހާ ދެކޮޅަށް ވެކްސިން ބޭނުންކުރަމުން އަންނަ މިދަނޑިވަޅުގައި ވެކްސިން ވައިރަހަށް ނުގުޑުމުގެ ފުރުސަތު މީގެ ސަބަބުން ބޮޑުކޮށްލައެވެ.\nބިދޭސީ ޓީޗަރުން ސްކޫލަށް ނިކުމެވޭނީ5ދުވަހު ކަރަންޓީންވުމަށްފަހު: އެޑިއުކޭޝަން\nދިވެހި ފަންނާނުންގެ މިއުޒިކީ ޢީދު - ފަންނާނުންނަށް ދިރުން ގެނުވި ޢީދެއް\nއެފްއެސްއެމްއިން ތެޔޮ އުފުލުމުގެ މަސައްކަތަށް އިތުރު ތެޔޮ ބާޖުތަކެއް\nކޯވިޑަށް ޕޮޒިޓިވްވި މީހުންގެ އަދަދު 77000އިން މައްޗަށް\nއިތުރު 523 މީހުން ކޯވިޑުން ދިފާޢުވުމަށް ވެކްސިން ފުރިހަމަކޮށްފި\nނިއުޒިލެންޑް އޮލިމްޕިކްސްގެ ކުއާޓަރ ފައިނަލުން ޖާގަ ހޯދައިފި\nއޮސްޓްރޭލިއާ ބަލިކޮށް މިޞްރުން ކުއާޓަރ ފައިނަލުން ޖާގަ ހޯދައިފި\nއޮލިމްޕިކްސް ބާކްސެޓްގައި އެމެރިކާއިން ފުރަތަމަ ފަހަރަށް މޮޅެއް ހޯދައިފި


1 ton ge fen foaru koh dheny Bill thakun uni koggen\n1 ޓަނުގެ ފެން ފޯރުކޮށްދެނީ ބިލް ތަކުން އުނިކޮށްގެން\nއެމްޑަބްލިއުއެސްސީގެ މެނޭޖިން ޑިރެކްޓަރު އިބްރާހިމް ޝާހު/ ފޮޓޯ: ހަތާވީސް\nދުނިޔޭގައި ހަލުވިކަމާއެކު ފެތުރެމުން އަންނަ ކޮވިޑް19 ރާއްޖެއިން ވެސް ފެނިފައިވާތީ، ރައްޔިތުންނަށް އެހީތެރިކަން ފޯރުކޮށްދިނުމަށް ޓަކައި، އެއް ޓަނުގެ ފެން ހިލޭ ދިނުމަށް އެމްޑައިބްލިއުއެސްސީ އިން ނިންމާފައިވައިރު، އެ ފެން ފޯރުކޮށްދެނީ ބިލް ތަކުން އުނިކޮށްގެން ކަމަށް އެ ކުންފުނީގެ މެނޭޖިން ޑިރެކްޓަރު އިބްރާހިމް ޝާހު މިއަދު ވިދާޅުވެއްޖެއެވެ.\nޝާހު މިހެން ވިދާޅުވެފައިވަނީ މިއަދު އެ ކުފުނިން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ނެވެ. ޝާހް ވިދާޅުވި މިއާއެކު ފެން ކުންފުނީގެ 44،000 އަށް ވުރެ ގިނަ ކަސްޓަމަރުންނަށް އެއް ޓަނު ފެން ހިލޭ ލިބޭނެ ކަމަށާއި، އެއް ޓަނުގެ ފެން ދިނުމަށް އެ ކުންފުނިން ތިން މިލިއަން ރުފިޔާ ހަރަދު ކުރާނެ ކަމަށެވެ.\nޝާހް ވިދާޅުވީ އެއް ޓަނުގެ ފެން ފޯރުކޮށްދެނީ ހަމައެކަނި އެ ކުންފުނީގެ ކަސްޓަމަރުންނަށް ކަމަށެވެ.\nއެމްޑަބްލިއުއެސްސީއިން ބުނީ އެ ކުންފުނިން އެގޮތަށް ނިންމާފައިވަނީ، ކޮވިޑް19 އިން ރައްކާތެރިވުމުގެ ގޮތުން ފަރުދީ ގޮތުން އަޅަންޖެހޭ އެންމެ މުހިއްމު އެއް ފިޔަވަޅަކީ، ސައިބޯނި ލައިގެން ގިނަ ގިނައިން އަތް ދޮވުން ކަމަށް ވެފައި، ކަމާ ބެހޭ ރަސްމީ ފަރާތްތަކުންނާއި ސިއްހީ މާހިރުން އެކަން ކުރުމަށް އިރުޝާދު ދެއްވާފައިވާއިރު، އެކަމުގައި އެ ކުންފުނީގެ ކަސްޓަމަރުންނަށް ލުއި ގޮތެއް ހޯދައި ދިނުމުގެ ގޮތުން ކަމަށެވެ.\nއެމްޑަބްލިއުއެސްސީ އިން ވަނީ އަތް ދޮވުމަށާއި އަދި އެހެނިހެން ކަންކަމަށް ފެން ބޭނުން ކުރުމުގައި ޒިންމާދާރު ކަމާއެކު ވީހާވެސް އިސްރާފު ކުޑަވާނެހެން ހުރިހާ ފަރާތްތަކުންވެސް އަމަލުތައް ބެހެއްޓުމަށް އިލްތިމާސްކޮށްފައެވެ.\nކޮވިޑް19 އަށް މިހާތަނަށް ރާއްޖެއިން 11 މީހަކުވަނީ ޕޮޒިޓިވް ވެފައިވެއެވެ. އޭގެތެރެއިން ކުރެއްދޫ ރިސޯޓުން5މީހަކު ޕޮޒިޓިވް ވެފައިވާއިރު، ސޭންޑީޒް ބަތަލާ ރިސޯޓން2މީހަކު، ކުރަމަތި ރިސޯޓުން2މީހެއްގެ އިތުރުން އަނަންތަރާ ރިސޯޓުން2މީހަކުވަނީ ޕޮޒިޓިވް ވެފައެވެ. މިހުރިހާ އެންމެނަކީވެސް ބިދޭސީންނެވެ. ސަރުކާރުން މިހާރު ވަނީ ރާއްޖޭގައި 30 ދުވަހަށް ސިއްހީ ކުއްލި ނުރައްކަލުގެ ހާލަތު އިއުލާންކޮށްފައެވެ.


SunOnline: EPL: Fahathun araa Liverpool molhuvi iru Arsenal ge2goal ge lead tholhiah\nފަހަތުން އަރައި ލިވަޕޫލް މޮޅުވި އިރު އާސެނަލްގެ ދެ ގޯލުގެ ލީޑު ތޮޅިއަށް\nޢަބްދުﷲ އައިމަން 28 Oct 2019, 10:48\nލިވަޕޫލްއާއި ޓޮޓެންހަމް ބައްދަލު ކުރި މެޗުގައި ގޯލު ޖެހުމަށްފަހު ލިވަޕޫލް ކުޅުންތެރިން އުފާ ފާޅު ކުރަނީ --- ފޮޓޯ// އޭޕީ\nއިނގިރޭސި ޕްރިމިއާ ލީގުގައި ރޭ ފަހަތުން އަރައި ޓޮޓެންހަމް ބަލިކޮށް ލިވަޕޫލް އެއްވަނައިގައި ހަމަޖެހިލި އިރު އާސެނަލްގެ ދެ ގޯލުގެ ލީޑު ބޭކާރުވެ ފަހުވަގުތު ކްރިސްޓަލް ޕެލްސްއާ އެއްވަރުވެއްޖެ އެވެ.\nލިވަޕޫލްގެ އެންފީލްޑް ސްޓޭޑިއަމުގައި ރޭ ޓޮޓެންހަމާ ދެކޮޅަށް ކުޅުނު ވާދަވެރި މެޗުން އެ ޓީމު މޮޅުވީ 1-2 ގެ ނަތީޖާ އަކުންނެވެ. އެ މެޗުން ލިބުނު މޮޅާ އެކު ލިވަޕޫލުން ވަނީ އެއްވަނައިގައި ހަ ޕޮއިންޓުގެ ލީޑެއް ނަގައިފަ އެވެ. އެ ޓީމު މިހާތަނަށް ލީގުގައި ކުޅުނު އެއްވެސް މެޗަކުން ބަލިވެފައި ނުވާ އިރު 10 މެޗު ކުޅެގެން 28 ވަނީ ހޯދައިފަ އެވެ. އެންމެ ގާތުން ވާދަކުރާ މެންޗެސްޓާ ސިޓީއަށް 20 މެޗު ކުޅެގެން ލިބެނީ 22 ޕޮއިންޓެވެ.\nރޭގެ މެޗަށް ލިވަޕޫލުން ނުކުތީ އެ ޓީމުގެ ވަރުގަދަ ތިން ފޯވާޑުން ޓީމުގައި ހިމަނައިގެންނެވެ. އަނިޔާގެ ސަބަބުން ކުރީ މެޗުގައި ނުކުޅުނު މުހައްމަދު ސަލާހު އާއި ސާޑިއޯ މާނޭގެ އިތުރުން ރޮބާޓޯ ފިރްމީނިއޯގެ ނުރައްކާތެރި ޓްރިއޯއާ އެކު އެ ޓީމުން މެޗު ފެށި ނަމަވެސް މެޗުގެ 47 ވަނަ ސިކުންތުކައި ޓޮޓެންހަމުގެ ހެރީ ކޭން ވަނީ ގޯލެއް ޖަހައި ލީޑު ނަގައިދީފަ އެވެ. އެ ގޯލާ އެކު ހެރީ ކޭން ވަނީ ޓޮޓެންހަމަށް 174 ގޯލު ހަމަކޮށް އެ ޓީމަށް ތިން ވަނަ އަށް އެންމެ ގިނަ ގޯލު ޖަހައިދިން މާޓިން ޗިވާސްގެ ރެކޯޑާ ހަމަކޮށްފަ އެވެ.\nލިވަޕޫލާއި ޓޮޓެންހަމް ބައްދަލު ކުރި މެޗުގެ ތެރެއިން: އެ މެޗ 1-2 ގެ ނަތީޖާ އަކުން ކާމިޔާބު ކުރީ ލިވަޕޫލް --- ފޮޓޯ// އޭޕީ\nއެއާ އެކު ލިވަޕޫލުން މެޗު އުނދަގޫ ހާލަތެއްގައި ފެށި ނަމަވެސް ފުރަތަމަ ހާފު ނިމުމުގެ ކުރިން އެ ޓީމުން ވަނީ މެޗު ކޮންޓްރޯ ކޮށް ޓޮޓެންހަމްގެ ގޯލަށް ނުރައްކާތެރި ގިނަ ހަމަލާތަކެއް އުފައްދައިފަ އެވެ. ނަމަވެސް އެ ހާފު ނިމެންދެން ޓޮޓެންހަމުން ވަނޫ ލިވަޕޫލަށް ގޯލެއް ޖެހިޔަ ނުދީ ހިފަހައްޓައިފަ އެވެ.\nލިވަޕޫލަށް އެ މެޗުގައި ގޯލު ހުޅުވައިދިނީ ދެވަނަ ހާފު ފެށިގެން 52 ވަނަ މިނަޓުގައި އެ ޓީމުގެ ކެޕްޓަން ޖޯޑަން ހެންޑަސަން އެވެ. އެއަށްފަހު ލިވަޕޫލް މޮޅުކޮށްދިން ލަނޑު މެޗުގެ 75 ވަނަ މިނިޓްގައި ޕެނަލްޓީ އަކުން ކާމިޔާބުކުރީ ސަލާހު އެވެ. މިއީ އޭރިއާތެރެއިން ލިވަޕޫލްގެ ސަޑިއޯ މާނޭ އަށް ޓޮޓެންހަމްގެ ސާޖް އޯރިއޭ ކުރި ފައުލަކަށް ރެފްރީ ދިން ޕެނަލްޓީ އެކެވެ.\nފަހަތުން އަރައި ހަނިގޮތަކަށް ލިވަޕޫލް ރޭގެ މެޗުން މޮޅުވި ނަމަވެސް ވާދަވެރި އާސެނަލަސް ދިމާވީ ދިމާ އިދިކޮޅަށެވެ. އާސެނަލް އަމިއްލަ ދަނޑުގައި ކުޅުނު މެޗުން ވަނީ ކްރިސްޓަލް ޕެލަސްއާ 2-2 އިން އެއްވަރުވެފަ އެވެ.\nއާސެނަލުން އެ މެޗު ފެށީ ވަރުގަދަޔަށެވެ. މެޗުގެ ފުރަތަމަ 10 މިނިޓް ތެރޭ ސޮކްރަޓިސް ޕަޕަސްތޮޕަލަސް އާއި ޑޭވިޑް ލުއިޒްގެ ގޯލުތަކުން އާސެނަލް ވަނީ ލީޑު ފުޅާކޮށްފަ އެވެ. ނަމަވެސް އެއަށްފަހު ވެސް އާސެނަލް ކުޅުނީ ޕްރެޝަރުގަ އެވެ. ނަތީޖާއެއްގެ ގޮތުން ކްރިސްޓަލް ޕެލަސް އިން ވަނީ ފަހަތުން އަރައި ދެ ގޯލު ޖަހައިފަ އެވެ. ލަނޑު ޖެހީ ލިބުނު ޕެނަލްޓީ އަކުން ލޫކަ މިލިވޯޔެވިޗާއި ޖޯޑަން އަޔޫ އެވެ.\nމި ނަތީޖާ އާ އެކު އާސެނަލް ތާވަލުގެ ފަސް ވަނައިގައި އޮތީ ކުޅުނު 10 މެޗުން ލިބުނު 16 ޕޮއިންޓާ އެކު އެވެ.\nމީގެ އިތުރުން ޕްރިމިއާ ލީގުގައި ފަހަކަށް އައިސް ދަށް ކުޅުމެއް ދެއްކުމުގެ ސަބަބުން ބޮޑެތި ފާޑުކިޔުންތަކެއް އަމާޒުވެފައި އޮތް މެންޗެސްޓާ ޔުނައިޓެޑުން ވަނީ ނޯވިޗް ސިޓީ އަތުން މޮޅުވެފަ އެވެ.\nއެ މެޗުން ޔުނައިޓެޑް ނޯވިޗް އަތުން މޮޅުވީ 1-3 ގެ ނަތީޖާ އަކުންނެވެ. ގޯލުތައް ޖެހީ އެންތޮނީ މާޝިއަލް އާއި މާކަސް ރަޝްފޯޑުގެ އިތުރުން ސްކޮޓް މެކްޓޮމިނޭ އެވެ. އެ މެޗުގައި ރަޝްފޯޑް އަދި މާޝިއަލް ދެ ކުޅުންތެރިން ވެސް ވަނީ ޕެނަލްޓީއެއް މިސް ކޮށްލައިފަ އެވެ.\nމި މޮޅާ އެކު ޔުނައިޓެޑް ވަނީ 10 މެޗުން 13 ޕޮއިންޓް ހަމަކޮށް ލީގުގެ ހަތް ވަނަ އަށް ޖެހިލައިފަ އެވެ.


Fuluhunnaai Jalu officers gaanoonaa hilaafah hingaa kankan belumah NIC hingun laazimu: Minister Imran - One Online\nފުލުހުންނާއި ޖަލު އޮފިސަރުން ގާނޫނާ ހިލާފަށް ހިންގާ ކަންކަން ބެލުމަށް އެންއައިސީ ހިންގުން ލާޒިމު: އިމްރާން\nފުލުހުންނާއި ޖަލު އޮފިސަރުން ގާނޫނާ ހިލާފަށް ހިންގާ ކަންކަން ބެލުމަށް ނެޝަނަލް އިންޓަގްރިޓީ ކޮމިޝަން (އެންއައިސީ) ހިނގުން ލާޒިމު ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެއެވެ.\nމިނިސްޓަރު މިއަދު ކުރެއްވި ޓުވީޓެއްގައި ވިދާޅުވީ ފުލުހުން ވެސް އަދި ޖަލުތަކުގައި ވެސް ނާއިންސާފުން ކަންކަން ނުހިނގާނެހެން ސިޔާސަތުތައް އެކުލަވާލުމަކީ ހޯމް މިނިސްޓްރީން ކުރާ ކަމެއް ކަމަށެވެ. އަދި ވަކިވަކި އޮފިސަރުންގެ މައްސަލަތަކުގައި ފިޔަވަޅު އެޅުމަކީ ގާނޫނީ ގޮތުން އެންއައިސީއަށް ލާޒިމުކޮށްފައިވާ ކަމެއް ކަމަށް މިނިސްޓަރު ވިދާޅުވިއެވެ.\nމިކަމާ ގުޅިގެން ހޯމް މިނިސްޓްރީން ވަނީ މި ސަރުކާރު އައި ފަހުން ޖަލުތަކުގަައި ސިިރިއަސް ބޮޑެތި މައްސަލަތައް ކުރިމަތިވެ ހޯމް މިނިސްޓްރީ އާއި ހިއުމަން ރައިޓްސް ކޮމިޝަނުން އެ މައްސަލަތަކުގައި ފިޔަވަޅު އަޅަން މަސައްކަތްކޮށްފައިވީ ނަމަވެސް އެންއައިސީގެ ހަބަރެއް ނުވާ ކަމަށް ބުނެފައެވެ.\nމީގެ އިތުރުން ފުލުހުންގެ އެކި މައްސަލަތައް ފެންމަތިވެ އެކަމާ އާންމުންގެ ފާޑުކިޔުން ކުރިމަތިވެފައިވާ ކަމަށް ހޯމް މިނިސްޓްރީން ބުނެއެވެ. އަދި މިކަމާ މިނިސްޓަރު އިމްރާން އަދި ކޮމިޝަނާ އޮފް ޕޮލިސް މުހައްމަދު ހަމީދު ކަންބޮޑުވުން ފާޅުކޮށްފައިވާ އިރުވެސް އެންއައިސީގެ އަޑެއް ނީވޭ ކަމަށް އެ މިނިސްޓްރީން ބުނެއެވެ.\nފުލުހުންނާއި ކަރެކްޝަނަލް ސާވިސްގެ އޮފިސަރުންގެ އިތުރުން ކަސްޓަމްސް އަދި އިމިގްރޭޝަން އޮފިސަރުން ގާނޫނާ ހިލާފަށް ކުރާ ކަންކަން ބަލައި ތަހުގީގުކޮށް، އެ މައްސަލަތައް ޕީޖީއަށް ފޮނުވުމުގެ ބާރު ގާނޫނުން އެންއައިސީއަށް ދީފައިވެއެވެ. މިނިސްޓަރު އިމްރާނުގެ ޓުވީޓަކީ އެންއައިސީއަށް ގާނޫނުން މި ބާރު ދީފައިވީނަމަވެސް، އެ ކޮމިޝަނުގެ އެއްވެސް ހަރަކާތެއް ނުފެންނާތީ އެކަމަށް އަމާޒު ކުރައްވައި ކޮށްފައިވާ ޓުވީޓެކެވެ.\nގުޅޭ ޓެގު ޕޮލިސް މޯލްޑިވްސް ކަރެކްޝަނަލް ސާވިސް މޯލްޑިވްސް ކަސްޓަމްސް ސާވިސް މިނިސްޓްރީ އޮފް ހޯމްއެފެއާޒް ނެޝަނަލް އިންޓަގްރިޓީ ކޮމިޝަން


Kurehumugai Raees huri kameh neynge, maafah edhen: Hailam\nކުރެހުމުގައި ރައީސް ހުރިކަމެއް ނޭނގޭ، މާފަށް އެދެން: ހައިލަމް\nކުރިމިނަލް ކޯޓުގެ އިސް ގާޒީ ހައިލަމް: މާފަށް އެދި ވަނީ ބަޔާނެއް ނެރުއްވާފަ - އަހުމަދު ޝުރާއު | އަވަސް\nނަސްރުގެ ދުވަހުގެ ތަހުނިޔާ ފޮނުއްވި މެސެޖްގައިވާ ކެރުހުމުގައި ރައީސް އިބްރާހިމް މުހައްމަދު ސޯލިހު ހިމެނޭކަން ނޭނގޭ ކަމަށާއި އެކަމާ ގުޅިގެން އެމަނިކުފާނާއި ރައްޔިތުންގެ ކިބައިން މާފަށް އެދޭ ކަމަށް ކުރިމިނަލް ކޯޓުގެ އިސް ގާޒީ އަހުމަދު ހައިލަމް މިރޭ ވިދާޅުވެއްޖެ އެވެ.\nއިއްޔެ ފާހަގަކުރި ނަސްރުގެ ދުވަހާ ގުޅިގެން ކުރިމިނަލް ކޯޓުގެ އިޖުތިމާއީ ކަންކަމުގައި މަޝްވަރާކޮށް ހިޔާލު ބަދަލު ކުރުމަށް ހަދާފައިވާ ވައިބާ ގުރޫޕަށް ހައިލަމް ފޮނުއްވި ތަހުނިޔާގެ މެސެޖް ލީކްކޮށްލާފައިވާއިރު، އެ މެސެޖްގައި ހިމެނޭ ކުރެހުމުން ފެންނަނީ ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ކަރުގައި ޗޭނު ޖަހައި ދަމާފައި ގެންދާ ތަނެވެ. އޭގެ އިތުރަށް ބާޣީ ލުތުފީ އާއި އެހެން ވެސް ބަޣާވާތާ ގުޅޭ މީހުން ކުރެހުމުގައިވެ އެވެ.\nއެ ކުރެހުމާއެކު ހައިލަމް ނަސްރުގެ ދުވަހުގެ ތަހުނިއްޔާ ފޮނުއްވި މަައްސަލަ ހޫނުވެ މިއަދު ޖުޑީޝަލް ސާވިސް ކޮމިޝަން (ޖޭއެސްސީ)ގެ ކުއްލި ބައްދަލުވުމެއް ބާއްވައި އެ މައްސަލަ ބަލަން ވަނީ ނިންމާފަ އެވެ. ޖޭއެސްސީއިން ބުނީ އެއީ ސާބިތުވެއްޖެނަމަ ގާޒީ ހައިލަމްގެ ސުލޫކީ މައްސަލައެއް ކަމަށެވެ.\nއެކަމާ ގުޅިގެން ޒާގީ ހައިލަމް މިރޭ ނެރުއްވި ބަޔާނެއްގައި ވިދާޅުވީ ނަސްރުގެ ދުވަހުގެ ތަހުނިޔާ ކިޔުމަށް އެ ފޮޓޯ ބޭނުން ކުރީ އޭގައި ބާޣީ ލުތުފީ ހުރުމުން ކަމަށެވެ. ބާޣީ ލުތުފީގެ އިތުރަށް ދެން އެ ކުރެހުމުގައި ތިބީ ކޮންބައެއްތޯ ބެލުމަށް މާބޮޑު ސަމާލު ކަމެއް ނުދެއްވާ ކަމަށެވެ.\n"ގުރޫޕަށް އެ ފޮޓޯ ލީއިރު ރައީސް އާއި ރައީސް ނަޝީދަށް ނިސްބަތް ކުރެވޭ ފަދަ ކުރުހުމެއް ހުރި ކަމެއް އަޅުގަނޑަށް އެނގިފައެއް ނުވޭ، އެ ފޮޓޯގައި އެފަދަ ކުރެހުމެއް ހުރެދާނެ ކަމަށް އަޅުގަނޑަށް ވިސްނާލެވިފައެއް ވެސް ނުވޭ، އެކަމަށްޓަކައި ރައީސް އާއި ރައީސް ނަޝީދު އަދި ރައްޔިތުންގެ ކިބައިން މާފަށް އެދެން،" ހައިލަމް ވިދާޅުވި އެވެ.\nގާޒީ ހައިލަމް ވިދާޅުވީ އެ މެސެޖް ފޮނުއްވީ ޕްރައިވެޓް ގުރޫޕަކަށް ކަމަށްވާއިރު އެ މެސެޖަކީ ސޯޝަލް މީޑިއާގައި އާންމުކުރި ޕޯސްޓެއް ކަމަށް ބައެއް ސިޔާސީ ފަރާތްތަކުން ވިދާޅުވެ އެކި ތުހުމަތުތައް ކުރައްވާތީ ހިތާމަ ކުރައްވާ ކަމަށެވެ. އަދި އޭނާ ބައްލަވަމުން ގެންދަވާ މައްސަލައަށް ނުފޫޒު ފޯރުވުމުގެ ގޮތުން ބައެއް މަޖިލިސް މެންބަރުން އޭނާ ރިޝްވަތު ނަގާފައިވާ ކަމަށް ބުނާތީ ވެސް ހައިލަމް ކަންބޮޑުވުން ފާޅު ކުރައްވާފައިވެ އެވެ.\nބަޔާނުގައި ހައިލަމް ވިދާޅުވީ އޭނާއަކީ މަގާމުގެ ހައިސިއްޔަތު ބޭނުންކޮށްގެން އެއްވެސް މީހަކަށް ނާޖައިޒު ފައިދާ ހޯދައިދިން އަދި އެފަދަ ކަމެއްގައި ބައިވެރިވާނެ މީހެއް ވެސް ނޫން ކަމަށެވެ. އެކަމުގެ ޔަގީންކަން ރައްޔިތުންނަށް އަރުވާ ކަމަށެވެ.\nހައިލަމްގެ މި މައްސަލާގައި މިއަދު ރައްޔިތުންގެ މަޖިލިސް ހޫނުވި އެވެ. އެ ބަހުސް ހޫނުވެފައިވަނިކޮށް، ފޭދޫ ދާއިރާގެ މެންބަރު މުހައްމަދު ނިހާދު މަޖިލީހުގައި ވާހަކަ ދައްކަވަމުން ވިދާޅުވީ "ކުރިމިނަލް ކޯޓުގެ ހައިލަމް އެ ވަނީ ދެ މިލިއަން ޑޮލަރު ނަގާފަ، ހުކުމް ނުޖެހުމަށް،" ކަމަށެވެ. ނިހާދު ވިދާޅުވީ އެއީ މިއަދު ފެންނަން އޮތް ހަގީގަތެއް ކަމަށެވެ.\nނިހާދު އެ ވާހަކަތައް ދައްކަވަމުން ގެންދެވި އިދިކޮޅު މެންބަރުން ގެންދެވީ މަޖިލީހުގައި އަޑުގަދަކޮށް މަޖިލީހުގެ ރައީސް މުހައްމަދު ނަޝީދުގެ މޭޒު ކުރިމަތީގައި އެތުރި އެވެ. އިދިކޮޅު މެންބަރެއް ކަމަށްވާ މާވަށު ދާއިރާގެ މެންބަރު މުހައްމަދު ސައީދު ވިދާޅުވީ މިއަދު ގާޒީ ހައިލަމްގެ ވާހަކަ ދައްކަނީ މާދަމާގެ ޝަރީއަތަށް ނުފޫޒު ފޯރުވުމަށް ކަމަށެވެ. އެއަށް ޖަވާބު ދެއްވަމުން ރައީސް ނަޝީދު ވިދާޅުވީ ބައެއްގެ ކަރުގައި ޗޭނު އަޅުވައިގެން ގާޒީއަކު ފޮޓޯއެއް އާންމު ކުރުމަކީ ރާއްޖޭގެ ނިޒާމް ގަބޫލު ކުރާނެ ކަމެއް ނޫން ކަމަށެވެ.\nކްރިމިނަލް ކޯޓް ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އިބްރާހިމް މުހައްމަދު ސޯލިހު ޖޭއެސްސީ ޝަރުއީ ދާއިރާ\nގާޒީ ޗޭނު ޖަހާ މަންޒަރާ އެކީ ނުކުތީމަ ނިޒާމު ޖާގައެއް ނުދޭނެ: ނަޝީދު\nހައިލަމް މައްސަލާގައި މަޖިލިސް ހޫނުވެއްޖެ


Dho?! Spoonful: Samusalegge minvarah vure maa bodu!\nއަލަތު ދަރިފުޅަށް ހަ މަސް ފުރެން ގާތްވަމުން ދިޔައިރު އަފްނާން އަބްދުﷲ އަށް އަބަދުހެން ވިސްނެނީ ދަރިފުޅަށް ކާންދޭން ފެށޭ ގޮތަކުން، ދެވޭ އެއްޗަކުން، ކެއުންމަތިން ބޭބީ މުޅިން ފޫހިވެދާނެތީ އެވެ. އޮއްޓަރު ހުރި އެއްޗެއް އަލަށް ދޭއިރު އެ ކަމުނުގޮސްފި ނަމަ ދެން ހަދާނެ ގޮތަކާ މެދު ވިސްނާ ފިކުރުކުރެވެން ފެށުނު ވަރުން ޑޮކްޓަރުންގެ ދޮރުގައި ވެސް ޓަކި ޖެހި އެވެ. ނުވިތާކަށް ދަރިފުޅު ނިންދަވާފައި ލިބޭ ހުސް ވަގުތުގައި ވެސް ހާސްކަމާއި ކަންބޮޑުވުންތައް ގެންގޮސް އަފޫ ބޭންދީ ލެޕްޓޮޕެއްގެ ކައިރީގަ އެވެ.\nދެން ފެށުނީ އޭނާގެ ރިސާޗެވެ. ހަ މަހުން ފެށިގެން ތުއްތު ކުއްޖަކަށް ކާންދިނުމާބެހޭ ގޮތުން ހޯދުނު ހުރިހާ މައުލޫމާތެއް އެއްކުރި އެވެ. ޑޮކްޓަރުންގެ ފަރާތުން ލިބުނު އިރުޝާދާއި، އިންސްޓަގްރާމުގައި މަޝްހޫރު ބޭރުގެ ޑައިޓިޝަނުން ފޮލޯކޮށްގެން ލިބޭ މައުލޫމާތާ އެކު ދަރިފުޅަށް އެންމެ މީރުވާނެހެން ހީވާ ކަހަލަ ކާއެއްޗެއްސާއި އަލަށް ދޭން ބޭނުންވާ ބާވަތްތައް ދޭނެ އަމިއްލަ ރެސިޕީތަކެއް ޕްލޭންކުރި އެވެ. ދެން ލިބުނީ މުޅިން އެހެން ހިޔާލެކެވެ.\n"އެވަރަށް ރިސާޗްކޮށް މައުލޫމާތު އެއްކުރެވިފަ ހުރީމަ އަފޫ ހިތަށް އެރީ ވަރަށް ބައިވަރު މަންމަމެންގެ ވެސް ހުންނާނެއޭ އަފޫގެ މި ހުންނަ ވަރަށް ކަންބޮޑުވުން. އަމުދުން އަލަށް ކުއްޖަކު ލިބިގެން އުޅޭއިރު ނޫނީ އެކަނި ކުއްޖަކު ބަލާ މަންމައަކަށް އެ ހާސްކަން އެވަރަށް ހުއްޓަސް، އެހީތެރިއަކު ނެތީމަ އަފޫހެން ރިސާޗް ވެސް ނުކުރެވިދާނޭ. އެހެންވީމަ އަފޫއަށް އެނގޭ އެއްޗެއް ހިއްސާކުރާނީ އޭ، އެއިން އެންމެ މަންމައަކަށް އެހީތެރިކަމެއް ލިބުނަސް އެއީ އަފޫ އަށް ވަރަށް ބޮޑު އެއްޗެއް،" މިހާރު ސަތާރަ މަހުގެ ދަރިފުޅަށް ހަ މަހުގައި ފެށި "ފޫޑް ޖާނީ" އިންސްޓާގައި ހިއްސާކުރަން ފެށިގޮތް ޒުވާން މަންމަ ކިޔައިދިނެވެ.\nއިންސްޓަގްރާމްގައި އަފޫ ހިންގާ "ސްޕޫންފުލް" އެމްވީ އަކީ އަލަތު މަންމައަކަށް އުފާވެރި، އަގުހުރި ޕޭޖަކަށް ވާނެ އެވެ. އޭގައި މުޅިން ވެސް އެ އޮތީ ރެސިޕީ އެވެ. އަފޫ އޭނާގެ ދަރިފުޅަށް ކާންދޭން ތައްޔާރުކުރާ ރެސިޕީތަކެވެ. ހުރިހާ ރެސިޕީ ގޮތަށް އަފޫގެ އަމިއްލަ ކެއްކުމެވެ. ދެން ލިޔަނީ އޭގެއިން ލިބޭ ސިއްހީ ފައިދާ އެވެ. ދެން ލިޔަނީ އެ ރެސިޕީއަކަށް ދަރިފުޅު ރިއެކްޓް ކުރި ގޮތެވެ. އިތުރުކޮށްލަނީ ޑައިޓީޝަނުންގެ ލަފަ އެވެ.\nA post shared by Spoonful (@spoonful.mv) on Nov 17, 2019 at 8:58pm PST\n"ފަހަރެއްގައި ވެސް ޑައިޓިޝަނެއްގެ ރޯލެއް ނޫން އަފޫ މި ދައްކަނީ. މިއީ ދަރިފުޅާއެކު އަފޫ ކުރާ ތަޖުރިބާ. އަބަދު ވެސް މީހެއް ކައިރީ ބުނާ އިރު ބުނަނީ ވެސް އަފޫގެ ތަޖުރިބާ އަށް ބޭސްކޮށްފަ. އެކަމަކު ޕޯސްޓެއް ޝެއާކުރަނީ ވަރަށް ދިރާސާކޮށްފައި. ދެން މަންމައަކު އަފޫ އަށް ނޭނގޭ އެއްޗެއް އަހައިފިއްޔާ އަބަދުވެސް ބުނަން ޑޮކްޓަރެއްގެ ލަފާ ހޯދަން،" އަފު ބުންޏެވެ.\nA post shared by Spoonful (@spoonful.mv) on Jul 11, 2020 at 10:21pm PDT\n"ހުރިހާ ރެސިޕީއެއް ވެސް ހަދަނީ ދިރާސާ ކުރުމަށް ފަހު ދަރިފުޅުގެ ޓޭސްޓާ ގުޅުވާފައި އަމިއްލަ ޓްވިސްޓަކާ އެކު،" އަފޫ ބުންޏެވެ.\n"ސްޕޫންފުލް" އަށް އަހަރެއް ވީއިރު އެތައް މަންމައިންނަކަށް އަފޫގެ ފަރާތުން ފަސޭހަތަކެއް ވެއްޖެ އެވެ. ފިކުރު ކުޑަކޮށްދީފި އެވެ. މިއީ އޭނާ ހީކޮށްގެން ހުރި ވަރަށްވުރެ ބޮޑު ތަރުހީބެކެވެ.\n"މިހާރު އަމިއްލަ ކުޑަ ވިޔަފާރިއެއްގެ މަސައްކަތުގައި އުޅޭތީ އެހާ ގިނައިން ޕޯސްޓް ނުކުރެވޭ. އެކަމަކު ހިއްސާކުރުން ހުއްޓައެއް ނުލަން. އަފޫ މަންމައިންނަށް އެންކަރޭޖްކުރަން ބޭނުންވޭ އެކަކު އަނެކެއްގެ ތަޖުރިބާއިން އެހީތެރިކަން ފޯރުކޮށްދޭން. މަޔަކަށް އެންމެ އެހީވެވޭނީ މަޔަކަށް،" 25 އަހަރުގެ މަންމަ ބުންޏެވެ.\nއަފޫ އޭނާގެ ދަރިފުޅާއެކު: އަފޫ ދަނީ އޭނާގެ ދަރިފުޅަށް ހަމަހުގައި ކާންދޭން ފެށި ދަތުރު، އެހެން މަންމައިންނަށް މައުލޫމާތު ލިބޭ ބްލޮގެއްގެ ގޮތުގައި އިންސްޓަގްރާމްގައި ގެނެސްދެމުން.\nއަފޫ ޕޯސްޓުކުރާ ރެސިޕީތަކުގައި ސަމުސަލެއްގެ މިންވަރު ހުއްޓަސް، އެހެން މަންމައިންނަށް އޭނާގެ ފަރާތުން ލިބޭ މައުލޫމާތާއި ހިޔާލުތައް އެއަށްވުރެ މާ ގިނަވެފައި އަގު އެބަހުއްޓެވެ.


Samsung | Mihaaru\n6.6 ބިލިއަން ޑޮލަރުގެ 5ޖީ ޑީލް ސެމްސަންގަށް\nއެމެރިކާގެ ވެރައިޒަން ކޮމިއުނިކޭޝަނުން ވަރުގަދަ ޑީލެއް ސެމްސަންގަށް ލިބިއްޖެ އެވެ. އެއީ ވެރައިޒަނުން ބޭނުންވާ ފެންވަރަށް 5ޖީ ނެޓްވޯކް އަޅައިދިނުމެވެ. މިއީ 5ޖީ ވިޔަފާރީގައި ސެމްސަންގަށް ލިބުނު ވަރަށް ބޮޑު ކާމިޔާބީއެކެވެ.\nSeptember 01, 2020 1\n"ބިންގް" އަކީ މިހާރު "މައިކްރޮސޮފްޓް ބިންގް"\nބިންގް އަކީ މައިކްރޮސޮފްޓްގެ އަމިއްލަ "އިންޓަނެޓް ސާޗް އިންޖީން" އެކެވެ. ބިންގް ބަލަހައްޓައި ހިންގަނީ ވެސް މައިކްރޮސޮފްޓުންނެވެ.\nއުރީދޫން ނޯޓް20ގެ ފޯނުތައް ޕްރީއޯޑަރަށް ހުޅުވާލައިފި\nސެމްސަންގުގެ އެންމެ ފަހުގެ ގެލެކްސީ ނޯޓް 20 ސީރީޒްގެ "ގެލެކްސީ ނޯޓް 20" އާއި "ނޯޓް 20 އަލްޓްރާ 5ޖީ" ފޯނަށް ޕްރީއޯޑާ ކުރުމުގެ ފުރުސަތު އުރީދޫ އިން މިއަދު ހުޅުވާލައިފި އެވެ.\nއެންޑްރޮއިޑް އެޕްތައް ވިންޑޯޒް 10 ގައި\nއެންޑްރޮއިޑް އެޕްލިކޭޝަންތައް ވިންޑޯޒް 10 ގައި ބޭނުންކުރެވޭ ގޮތް ހެދުމަށް މައިކްރޮސޮފްޓާއި ސެމްސަންގް ވަރަށް ގާތުން މަސައްކަތްތަކެއް ކޮށްފި އެވެ. އެންޑްރޮއިޑް ފޯނުތައް –...\nގެލަކްސީ ނޯޓް 20 އަލްޓްރާ: އަޅާކިޔާނީ ކޮން ފޯނަކާ؟\nސެމްސަންގް ގެލަކްސީ ނޯޓް 20 އަލްޓްރާގައި ދެން ހުރި ހުރިހާ ފީޗާތަކެއް މި ވަގުތަށް ބަހައްޓާށެވެ. ޝައުގުވެރިވެގެން މިއުޅެނީ ނޯޓް 20 އަލްޓްރާގެ ފަހަތާއި ކުރިމަތީ ބިއްލޫގަނޑަށެވެ. އެއީ ކޯނިން "ގޮރިއްލާ ގްލާސް ވިކްޓަސް" އެވެ. ސްމާޓްފޯނެއްގައި މި އަށް ވުރެ ވަކިން ގަދަފަދަ ބިއްލޫރިއެއް ބޭނުންކޮށްފައި ހުރިކަން އަހަންނަކަށް ނޭނގެ އެވެ.\nވަންޕްލަސް ފޯނުތައް ދަރަޖަކުރަނީ\nވަންޕްލަސް އިން ބުނަނީ ނުއަގުގައި ފޯނު ވިއްކުން ހުއްޓާލަން ޖެހިއްޖެ ކަމަށެވެ. މި ބުނުމުން ދޭހަވަނީ، ވަންޕްލަސްގެ ފޯނުތައް ކުރިން ވިއްކި އަގުގައި ދެން ވިއްކެން ނެތް ކަމަކެވެ.\nދިރާގުން ނޯޓް 20ގެ ފޯނުތައް ޕްރީއޯޑަރަށް ހުޅުވާލައިފި\nސެމްސަންގުން އެންމެ ފަހުން ބާޒާރަށް ނެރުނު "ގެލެކްސީ ނޯޓް 20" އާއި "ނޯޓް 20 އަލްޓްރާ 5ޖީ" ފޯނަށް ޕްރީއޯޑާ ކުރުމުގެ ފުރުސަތު ދިރާގުން ހުޅުވާލައިފި އެވެ.\nAugust 22, 2020 2\nއެޕަލްގެ ގަޑިތައް ވާދަވެރިންނަށް ވުރެ ކުރީގައި\nސްމާޓް ގަޑި އުފައްދާ ކުންފުނިތައް ތަރުތީބުން އަތުރާލާނަމެވެ. އެޕަލް، ގާމިން، ވާވޭ އަދި ސެމްސަންގެވެ. މިއީ މި އަހަރުގެ ފުރަތަމަ ހަ މަސް ދުވަހަށް ބަލައި، މާކެޓްގައި ގަދަބާރުތައް...\nAugust 13, 2020 4\nސެމްސަންގެ ފަތްޖެހޭ ފޯނު އުރީދޫން ތައާރަފު ކޮށްފި\nސެމްސަންގެ އެންމެ ފަހުގެ ގެލެކްސީ ޒެޑް ފްލިޕް އުރީދޫން ރާއްޖެއަށް ތައާރަފުކޮށްފި އެވެ.\nAugust 06, 2020 1\nސެމްސަންގުގެ ފަތްޖެހޭ ފޯނަކާއި ނޯޓް 20 ދައްކާލައިފި\nސެމްސަންގުން ފުރަތަމަ ހެދި ފަތްޖެހޭ ފޯނަށް އަމާޒުވި އެންމެ ބޮޑު ފާޑުކިޔުމަށް ބަލައި ސްކްރީން ސައިޒު ބޮޑުކޮށް އުފައްދައި ދައްކާލައިފި އެވެ.\nގެލަކްސީ ފޯނުތަކާ އެކު ޗާޖަރު ނުދޭން ވިސްނަނީ\nގެލަކްސީ ސްމާޓްފޯނުތަކާ އެކު ޗާޖަރު ސަޕްލައިނުކުރަން ސެމްސަންގުން އެބަ ވިސްނަ އެވެ. ބުނެވޭ ގޮތުގައި، މިއަންނަ އަހަރުގެ ކުރީކޮޅު ނެރެން ތާވަލްކޮށްފައިވާ، ގެލަކްސީ އެސް21ގެ ފޮށީގައި ޗާޖަރެއް ނޯންނާނެ އެވެ.\nގޮރިއްލާ ގްލާސްއަށް ނަންބަރުގެ ބަދަލުގައި ނަމެއް\n"ގޮރިއްލާ ގްލާސް" އުފައްދާ ކުންފުނި، "ކޯނިންގް" އިން "ގޮރިއްލާ ގްލާސް ވިކްޓަސް" އުފައްދައި، ތައާރަފުކޮށްފި އެވެ. ސްމާޓްފޯން އުފައްދާ ކުންފުނިތަކުން ނެރެން ހުރި ފޯނުތަކުގެ...\nގެލެކްސީ ޒީ ފްލިޕް 5ޖީ އަންނަ މަހުގެ7ގައި\nގެލެކްސީ ފްލިޕް ޒީގެ އަގަކީ 1،499.99 ޑޮލަރު (23,099.85ރ.)\nސެމްސަންގް އިވެންޓް އަންނަ މަހު5ގައި\nސެމްސަންގް ގެލެކްސީ ނޯޓް 20 އޮންނާނެ ގޮތް މިހާރު ވާނީ ތަސައްވުރުކޮށްލެވިފަ އެވެ. އޭގެ ފޮޓޯތަކެއް މިދިޔަ ހަފުތާގެ ތެރޭގައި ލީކްވެ، މީޑިއާތަކުގައި ވަރަށް ބޮޑަށް ދައުރުވެފައިވެ އެވެ.\nފޯނު ޑިސްއިންފެކްޓްކޮށްދޭ ވަޔަލެސް ޗާޖަރެއް\nމިއީ ތިޔަ ގެންގުޅޭ ސްމާޓްފޯނުތައް ޑިސްއިންފެކްޓްކޮށްދޭ ވަޔަލެސް ޗާޖަރެކެވެ. ސަމާސާ ވާހަކައެއް ނޫނެވެ. މި ޑިވައިސް އުފައްދާފައި ވަނީ ސެމްސަންގުންނެވެ. އެކަމަކު، މިއީ ހަމައެކަނި ސެމްސަންގް ފޯނުތައް ޑިސްއިންފެކްޓްކޮށްދޭ އާލާތެއް ނޫނެވެ. ބަލާބެލުމަށް ފޮއްޓެއް ސިފަކުރެވޭ މި ޗާޖަރުގެ ތެރެ އަށް ލީ ކޮންމެ އެއްޗެއް ޑިސްއިންފެކްޓްކޮށްދެ...\nނޯޓް 20 އަލްޓްރާ: އަދި ދައްކާލެވެން އޮތީ ފޮޓޯއެއް\nމިއީ ސެމްސަންގް ގެލަކްސީ ނޯޓް 20 އޮންނާނެ ގޮތެވެ. މިއީ ގެލަކްސީ ނޯޓް 20 އަލްޓްރާ ސިފަކުރެވޭ ގޮތެވެ. މަޝްހޫރު ފޯނުތަކުގެ ޑިޒައިނާ ބެހޭ ގޮތުން، ފޯނުތައް އުފައްދާ ކުންފުނިތަކުން އެއްޗެއް ބުނުމުގެ ކުރިން، ސަޕޯޓަރުން އޮންނަނީ އެ މީހުންގެ ސިކުނޑީގައި ފޯނުތައް ކުރަހައި ނިންމައިފަ އެވެ.\nއެންޑްރޮއިޑް ގެންގުޅޭ މީހުން މި ފޮޓޯ އަށް ސަމާލުވާތި!\nގޫގުލްގެ އޯއެސް އެންޑްރޮއިޑް ސަޕޯޓްކުރާ ފޯނުގެ ވޯލްޕޭޕަރެއްގެ ގޮތުގައި ބޭނުންކުރެވޭ ފޮޓޯއަކުން ވެސް ފޯނަށް މައްސަލަ ޖެހިދާނެކަން ހާމަވެއްޖެ އެވެ.\nއައިފޯން އޯލެޑް އޯޑަރުތަކުގެ 80 ޕަސެންޓް ސެމްސަންގަށް\nއެޕަލް އިން މި އަހަރު ނެރޭ އައިފޯނުތަކަށް ބޭނުންވާ އޯލެޑް ޕެނަލްތަކުގެ ބޮޑު ބައި ސެމްސަންގުން ކަށަވަރުކޮށްފި އެވެ. ސެމްމޮބައިލް އިން ބުނި ގޮތުގައި، އައިފޯނުތަކަށް ބޭނުންވާ އަދަދުގެ 80 ޕަސެންޓް ސެމްސަންގުން ސައިޕްލައިކޮށްދޭނެ އެވެ.\nވަންޕްލަސް ދާއިރާ ފުޅާކުރަން ވިސްނަނީ\nވަންޕްލަސް އިން ބުނަނީ ނުއަގުގައި ސްމާޓްފޯން ވިއްކުމަކީ އަބަދު ކުރެވެން އޮތް ކަމެއް ނޫން ކަމަށެވެ. ވަންޕްލަސް އިން މިހެން ބުނީ، ސްމާޓްފޯން މާކެޓްގައި ވާދަވެރިންނަށް ވުރެ ހެޔޮ އަގުގައި، ބާރުގަދަ ފޯނުތައް ވިއްކާ ކުންފުންޏެއް ގޮތުގައި ނަންވެ، ކަންވެފައި ވާތީ އެވެ. ވަންޕްލަސް އެހާ އަވަހަށް މަޝްހޫރުވެ، މަގުބޫލުްވެފައި ވަނީ ވެސް މި...\nއައިފޯން 11: އެންމެ ގިނައިން ވިކުނު ސްމާޓްފޯން\nމި އަހަރު ސްމާޓްފޯން ކުންފުނިތަކަށް ރަނގަޅު ނަތީޖާއެއް ނެރެވިދާނެ ކަމާ މެދު ސުވާލު އުފެދުނެވެ. ކޮރޯނާވައިރަހާ ހެދި ގައުމުތައް ތަޅުލެވިފައި އޮތުމުން، އާ ފޯނެއް ގަންނާނެ މީހަކު ނުވެދާނެ ކަމަށް ވެސް ހީވި އެވެ. އެކަމަކު ކަން ހިނގަމުން އަންނަނީ ލަފާކުރެވުނު ގޮތަކަށް ނޫނެވެ.\nނޯޓް 20 ގައި ސްޕޭސް ޒޫމް ޓެކްނޮލޮޖީއެއް ނުހުންނާނެ\nސްމާޓްފޯނުތަކުގައި ކެމެރާ ޓެކްނޮލޮޖީގެ ވާދަވެރިކަން ވަރަށް ބޮޑެވެ. ކެމެރާ އިން މަންޒަރުތައް ބޮޑުކުރެވޭ މިންވަރު 100 ގުނަ ފަހައަޅައި ވަނީ ގޮސްފަ އެވެ. އެކަމަކު، އެ ބުނާ ވަރުގެ ސާފުކަމެއް ލޮލަކަށް ނުފެނެ އެވެ. ނަގާފައި ހުންނަ މަންޒަރުތައް އެ އަށް ވުރެ ދަށް ފޯނުތަކަށް ވުރެ ވެސް، ބައެއް ހާލަތްތަކުގައި، ނުސާފެވެ.


aanmu majulhah vadaigannva beyfulhaku kandelhun mirey\nރާއްޖެ ގަޑިން މިރޭ 7:00 ގައި ވޯޓުލުން ފަށާއިރު މިއިންތިހާބުގައި ރާއްޖޭގެ ޚާރިޖީވަޒީރު ޝަހިދު ވާދަކުރައްވައެވެ.\nޝާހިދާ ވާދަކުރައްވަނީ އަފްޢާނިސްތާނުގެ ކުރީގެ ފޮރިން މިނިސްޓަރ ޑރ. ޒަލްމާއި ރަސޫލްއެވެ. އިންތިހާބު ކާމިޔާބު ކުރަން ކެމްޕޭން ކުރެއްވުމަށްޓަކައި ނިއުޔޯކުގައި ޝާހިދު ހުންނަވާތާ މިހާރު މަހަކަށް ގިނަ ދުވަސް ވެއްޖެ އެވެ.


Aharaku dhe faharu Night Market beyhvey gothah ninmaifi\nރޭ ހުޅުވި މިއަހަރުގެ ނައިޓް މާކެޓްގެ މޭޒަކުން ބަޔަކުން އެއްޗެހި ތަކެއްބަލަނީ: މޯސުމް ގޯސްވުމުގެ ސަބަބުން މިރޭ ނައިޓް މާކެޓް ނުބޭއްވޭ--ފޮޓޯ: ސީއެންއެމް\nމާލޭ ސިޓީގައި އަހަރަކު ދެ ފަހަރު ނައިޓް މާކެޓް ބޭއްވޭގޮތަށް ނިންމައިފި\nމާލޭ ސިޓީގައި އަހަރަކު ދެ ފަހަރު ނައިޓް މާކެޓް ބޭއްވޭގޮތަށް މާލޭ ސިޓީ ކައުންސިލުން ނިންމައިފި އެވެ.\nސިޓީ ކައުންސިލުގެ މިއަދު އޮތް ކުއްލި ބައްދަލުވުމުގައި އެގޮތަށް ކަނޑައެޅިއިރު މިމަހުގެ 19 ވަނަ ދުވަހު ވެސް ސިޓީ ކައުންސިލުން ވަނީ މާލޭގައި ނައިޓް މާކެޓު ބޭއްވޭނެ ވަކި ދުވަސްތަކެއް ވެސް ކަނޑައަޅާފައެވެ. ނަމަވެސް މިމަހު 25 ވަނަ ދުވަހު ބޭއްވި އެކައުންސިލުގެ ބައްދަލުވުމުގައި ވަނީ މިމަހުގެ 19 ގައި ފާސް ކުރި ފާސްކުރުން ބާތިލުކޮށްފައެވެ.\nމާލޭ ސިޓީ ކައުންސިލުގެ މެމްބަރު އަހުމަދު ޒަމީރު ސީއެންއެމްއަށް ވިދާޅުވީ، އެ ނިންމުން ބާތިލުކުރުމަށް ފަހު، ސިޓީ ކައުންސިލުގެ މިއަދު އޮތް ބައްދަލުވުމުގައި މަޝްވަރާކުރުމަށް ފަހު މާލޭގައި ނައިޓްމާކެޓް ބާއްވަން ހުއްދަ ދޭނެ ދުވަސްތަކެއް ކަނޑައަޅާފައެވެ.\nކައުންސިލުގެ މިއަދުގެ ބައްދަލުވުމުގައި ނިންމާފައިވަނީ މާލޭގައި ނައިޓް މާކެޓް ބާއްވަން ހުއްދަ ދޭނީ ކޮންމެ އަހަރެއްގެ ރޯދަ މަހުގެ ކުރިން ޝައުބާ މަހު ތެރޭގަ އާއި ކޮންމެ އަހަރެއްގެ ސްކޫލް ބޮޑު ޗުއްޓީ ތެރޭގައި ކަމަށެވެ.\nނައިޓް މާކެޓް ވިޔަފާރި ސިޓީ ކައުންސިލް


Anhen kudhinge haqquthah rakkaatheri kurumakeeekudhinge musthaqbal kashavaru kohdhinun: First Lady - AO News\n"އިންޓަރނޭޝަނަލް ޑޭ އޮފް ދަ ގަރލް ޗައިލްޑް 2020" ފާހަގަކުރުމުގެ ގޮތުން އާރކް އާއި ޔުނިސެފް ގުޅިގެން ނެރޭ ޚާއްޞަ ފޮތް އިފްތިތާޙުކުރުމަށް އޮންލައިންކޮށް ބޭއްވި ހަރަކާތުގައި ފަސްޓް ލޭޑީ - ފޮޓޯ: ރައީސް އޮފީސް\nއަންހެން ކުދިންގެ ޙައްޤުތައް ރައްކާތެރިކުރުމަށް މިއަދު އަޅާ ކޮންމެ ފިޔަވަޅަކީ، އެ ކުދީންގެ މާދަމާގެ މުސްތަޤުބަލު ރައްކާތެރިކުރުމަށް އެޅޭ މުހިންމު ފިޔަވަޅެއްކަމުގައި ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދު ވިދާޅުވެއްޖެއެވެ.\nއެ ކަމަނާ އެހެން ވިދާޅުވީ، ބައިނަލްއަޤްވާމީ ފެންވަރުގައި މިއަދު ފާހަގަކުރަމުންދާ “އިންޓަރނޭޝަނަލް ޑޭ އޮފް ދަ ގަރލް ޗައިލްޑް 2020” ފާހަގަކުރުމުގެ ގޮތުން އެޑްވޮކޭޓިންގ ދަ ރައިޓްސް އޮފް ޗިލްޑްރަން (އާރކް) އާއި ޔުނައިޓެޑް ނޭޝަންސް ޗިލްޑްރަންސް ފަންޑް (ޔުނިސެފް) ގުޅިގެން ނެރޭ ޚާއްޞަ ފޮތެއް އިފްތިތާޙުކުރުމަށް އޮންލައިންކޮށް ބޭއްވި ހަރަކާތުގައި ވާހަކަފުޅު ދައްކަވަމުންނެވެ.\nމިއަދު ހަވީރު ބޭއްވި އެ ހަރަކާތުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާގެ އަނބިކަނބަލުން ވިދާޅުވީ އަންހެނުންނާމެދު ކުރެވޭ ހުރިހާ ބާވަތެއްގެ ނޭދެވޭ ތަފާތުކުރުންތައް ނައްތައިލުމާބެހޭ އ.ދ.ގެ މުޢާހަދާކަމުގައިވާ ސީޑޯއަކީ އަންހެނުންނާއި އަންހެން ކުދިންނަށް އޮތް ރައްކާތެރިކަމުގެ އިތުރުން ހަމަހަމަ ފުރުޞަތުތައް ފަހިކޮށްދިނުމަށް ބާރުއަޅާ ވަސީލަތެއްކަމުގައެވެ. ހަމަ އެއާއެކު، މި މުޢާހަދާއިން ބާރުއަޅަނީ އަންހެނުންނާއި އަންހެން ކުދިންނަށް ހަމަހަމަ ފުރުޞަތާއި ވަސީލަތްތައް ފޯރުކޮށްދިނުންކަން ފާހަގަކުރައްވާ އެ ކަމަނާ ވިދާޅުވީ، އެ މުޢާހަދާގެ ޒަރިއްޔާއިން ކުޑަކުދިން ބާރުވެރިކުރުމަކީ ކުޑަކުދިންގެ ޙައްޤުތައް ރައްކާތެރިކޮށްދޭ ބައިނަލްއަޤްވާމީ މުޢާހަދާކަމުގައިވާ “ކޮންވެންޝަން އޮން ދަ ރައިޓްސް އޮފް ދަ ޗައިލްޑް (ސީ.އާރް.ސީ)” އަށް އަހުލުވެރިކުރުން ފަދަ މުހިންމު ކަމެއް ކަމުގައެވެ.\nއިތުރަށް ވާހަކަފުޅު ދައްކަވަމުން ރައީސުލްޖުމްހޫރިއްޔާގެ އަނބިކަނބަލުން ވިދާޅުވީ، ސީޑޯ މުޢާހަދާގެ މައްޗަށް އަންހެން ކުދިންނާއި ފިރިހެން ކުދިން އަހުލުވެރިކުރުވުމަކީ އެ ކުދިންގެ އަސާސީ ޙައްޤުތައް ކަށަވަރުކުރުމަށް އެކި އުމުރުގެ ހުރިހާ ކުދިންނަށް ދެވޭ ހިތްވަރެއްކަމުގައެވެ. އަދި ކޮންމެ އަންހެން އަދި ފިރިހެން ކުއްޖަކަށް އެ ކުއްޖެއްގެ ޙައްޤު މަޤާމު ޢާއިލާއާއި މުޖުތަމަޢުގައި ހޯދުމަށް ދެވޭ ވަސީލަތެއްކަމަށާއި، ހަމަހަމަކަމާއި، އަންހެނުންގެ ޙައްޤުތަކާ ގުޅޭގޮތުން ހޭލުންތެރި ބާރުވެރި އަންހެން ދަރިން ތަރުބިއްޔަތު ކުރުމަކީ އަނިޔާއާއި ތަފާތުކުރުމުން ލިބޭ ގެންލުންތަކުން އެ ކުދިން ސަލާމަތްކުރުމަށް އެޅޭ މުހިންމު ފިޔަވަޅެއްކަން އެ ކަމަނާ ފާހަގަކުރެއްވެވިއެވެ.\nރައީސުލްޖުމްހޫރިއްޔާގެ އަނބިކަނބަލުންގެ ވާހަކަފުޅު ނިންމަވައިލައްވަމުން އެ ކަމަނާ ވަނީ މިއަދު އިފްތިތާޙުކުރި” ދަ ކޮންވެންޝަން އޮން ދި އެލިމިނޭޝަން އޮން އޯލް ފޯމްސް އޮފް ޑިސްކްރިމިނޭޝަން އަގެއިންސްޓް ވިމެން” ފޮތަކީ ޢާއިލާތައް ބާރުވެރިކުރުމަށާއި ކުޑަކުދިން ބާރުވެރިވެރިކުރުމަށް އެހީތެރިވެދޭނެ މުހިންމު އަދި ބޭނުންތެރި ވަސީލަތެއްކަމުގައި ވިދާޅުވެފައެވެ. އަދި މިފަދަ ފޮތެއް ނެރުމުގައި އާރކްއާއި ޔުނިސެފް، އަދި މިކަމުގައި ޝާމިލުވާ އެންމެހާ ފަރާތްތަކަށް އެކަމަނާ ޝުކުރުއަދާކުރެއްވިއެވެ.\nރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދުއަންހެނުންއަންހެންކުދިންފަސްޓް ލޭޑީ ފަޒްނާ އަޙްމަދު


masahkai kuraanee Lockdown akah nugos bali control kurun - Raees Solih\nމަސައްކަތް ކުރާނީ ލޮކްޑައުންއަށް ނުގޮސް ބަލި ...\nޤައުމަށް ހެޔޮއެދޭބަޔަކު މިހާލަތުގައި މަގުތަކަށް އެއްވެ ...\nމަސައްކަތް ކުރާނީ ލޮކްޑައުންއަށް ނުގޮސް ބަލި ކޮންޓްރޯލް ކުރަން: ރައީސް\nސަރުކާރުން މަސައްކަތް ކުރަނީ އިތުރު ލޮކްޑައުނަކަށް ނުގޮސް ކޮވިޑް-19 ކޮންޓްރޯލް ކުރެވޭތޯކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nރޭ މާލޭގައި ހިގި އަލިފާނުގެ ހާދިސާ ހިނގި ސަރަހައްދަށް ވަޑައިގެން މީޑިއާތަކާ ވާހަކަފުޅު ދައްކަވަމުން ރައީސް ސޯލިހު ވިދާޅުވީ ކޮވިޑް-19އާ ގުޅިގެން ރާއްޖެ އަނެއްކާ ވެސް ލޮކްޑައުންއަކަށް ގޮސްފިނަމަ އެކަމުގެ ގެއްލުންތަކެއް ލިބިގެން ހިނގައިދާނެ ކަމަށާއި، އެހެންކަމުން މަސައްކަތް ކުރައްވަމުން ގެނަދަވަނީ ލޮކްޑައުންއަކަށް ނުގޮސް ބަލި ކޮންޓްރޯލް ކުރެއްވޭތޯ ކަމަށެވެ.\nނަމަވެސް ރައްޔިތުން ގައިޑްލައިންތަކަށް ތަބާ ނުވާ ނަމަ ލޮކްޑައުނަކަށް ދިއުން ނޫން ގޮތެއް ނޯންނާނެ ކަމަށް ރައީސް ސޯލިހު ވިދާޅުވިއެވެ.\nރައީސް ވިދާޅުވީ ހުރިހާ ރައްޔިތުންގެ ހައްގުގައި ކުރައްވަން ޖެހޭ ކޮންމެ ކަމެއް ކުރައްވާނެ ކަމަށެވެ.\nއެޗްޕީއޭގެ ގަވާއިދާ އެއްގޮތަށް ހުރިހާ ފަރާތްތަކުންވެސް އަމަލުކުރަމުން ގެންދިޔުމަށާއި އެގައިޑްލައިންތަކާއި ޚިލާފަށް އަމަލުކުރާ ފަރާތްތަކާމެދު ފުލުހުން ފިޔަވަޅު އަޅަމުން ގެންދާނެކަމަށް ރައީސް ވިދާޅުވިއެވެ.\nރައީސް ސޯލިހު ވަނީ އިދިކޮޅު ޕީޕީއެމް-ޕީއެންސީން މިއަދު މާލެއާއި ރާއްޖޭގެ ރަށްތަކުގައި ބޭއްވި މުޒާހަރާއަށް ފާޑުވިދާޅުވެފައެވެ. އެގޮތުން ރައީސް ވިދާޅުވީ އިސް ފަރާތްތަކެއް އިސްވެ ތިބެ މާލޭގައި އެޗްޕީއޭގެ އެންގުމާ ހިލާފަށް މުޒާހަރާ ކުރުމުން ހިތާމަ ކުރައްވާ ކަމަށެވެ.\nޤައުމަށް ހެޔޮއެދޭބަޔަކު މިހާލަތުގައި މަގުތަކަށް އެއްވެ މުޒާހަރާ ނުކުރާނެ – ރައީސް\nހުޅުދޫއާއި މީދުން މިއަދު ނެގި އެއްވެސް ސާމްޕަލެއް ކޮވިޑް 19 އަށް ޕޮޒިޓިވް ވެފައިނުވާކަމަށް ހުޅުމީދޫ ސިއްހީމަރުކަޒުން މައުލޫމާތު ...\nvomadmin May 28, 2021\nފެނާއި ނަރުދަމާގެ ބިލު ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، މިއަދު ތަޞްދީޤު ކުރައްވައިފިއެވެ. ސަރުކާރުގެ ފަރާތުން ގެމަނަފުށި ދާއިރާގެ ...\n04 ޑިސެމްބަރ 2020 ވަނަ ދުވަހު މީދޫގެ މިސްކިތްތަކުގައި އިމާމުވެ ހުކުރު ކުރެއްވުމަށް ހަމަޖެހިފައިވާ ބޭފުޅުން ...\nvomadmin December 3, 2020


Dhuniye ah faidhaa vaa fadha masakkaiythakeh Shahid kohdheynekan yageen: MDP - vNews.mv\nދުނިޔެއަށް ފައިދާ ވާފަދަ މަސައްކަތްތަކެއް ޝާހިދު ކޮށްދޭނެކަން ޔަގީން: އެމްޑީޕީ\nޠާހިރާ އަޒްހާރު 08 June 2021, 10:49\nއދ. ގެ 76 ވަނަ އާންމު މަޖިލީހުގެ ރައީސްކަމުގެ މަޤާމުގައި ހުންނަވައިގެން ފޮރިން މިނިސްޓަރ އަބްދުﷲ ޝާހިދު ދިވެހިރާއްޖެއާ ގުޅުންހުރި ކަންކަމުގައާއި މުޅި ދުނިއެއަށް ފައިދާވަނިވި ގިނަގުނަ މަސައްކަތްތަކެއް ކޮށްދެއްވާނެކަމުގެ ޔަޤީންކަން އެބައޮތް ކަމަށް މޯލްޑިވިއަން ޑިމޮކްރެޓިކް ޕާޓީ (އެމްޑީޕީ) އިން ބުނެފިއެވެ.\nއެމްޑީޕީން މިފަދައިން ބުނީ އދ. ގެ 76 ވަނަ އާންމު މަޖިލީހުގެ ރައީސްކަމުގެ މަޤާމު ބޮޑުތަފާތަކުން ދިވެހިރާއްޖެ ކާމިޔާބުކޮށް، ފޮރިން މިނިސްޓަރ ޢަބްދުﷲ ޝާހިދު އެ މަޤާމަށް ހޮވިވަޑައިގެންފައިވާތީ، މިނިސްޓަރަށް މަރުހަބާ ކިޔައި އެ ޕާޓީން ނެރުނު ބަޔާނެއްގައެވެ.\nމިނިސްޓަރ ޝާހިދަށް ލިބިވަޑައިގެންނެވި މި ކާމިޔާބީއަކީ، ދިވެހި ސަރުކާރަށާއި، އެމްޑީޕީއަށް އަދި މުޅި ރާއްޖެއަށް ލިބިގެންދިއަ ބޮޑު ޝަރަފަކާއި ޢިއްޒަތެއް ކަމަށް އެ ޕާޓީން ވަނީ ބުނެފައެވެ.\nއަދި މިއީ ދުނިޔޭގެ މިހާ އިސް މަޤާމެއް ފުރުމަށް ރާއްޖޭގެ ރައްޔިތަކު އިންތިޚާބުކުރެވުނު ފުރަތަމަ ފަހަރުކަން ވެސް އެމްޑީޕީން ފާހަގަކުރިއެވެ.\nއެމްޑީޕީން ބުނީ މިނިސްޓަރ ޝާހިދަކީ ޚާރިޖީ ދާއިރާގައާއި ސިޔާސީ ދާއިރާގައި ގިނަ އަހަރުތަކެއް ވަންދެން މަސައްކަތްކުރައްވާފައިވާ ތަޖްރިބާކާރެއް ކަމަށެވެ.\nއެމަނިކުފާނު މި ފަހަރު ހޮވިވަޑައިގެންފައިވާ އދ. ގެ 76 ވަނަ އާންމު މަޖިލީހުގެ ރައީސްކަމުގެ ހައިސިއްޔަތުން ދިވެހިރާއްޖެއާ ގުޅުންހުރި ކަންކަމުގައާއި މުޅި ދުނިއެއަށް ފައިދާވަނިވި ގިނަގުނަ މަސައްކަތްތަކެއް ކޮށްދެއްވާނެކަމުގެ ޔަޤީންކަން އެބައޮތް ކަމަށް އެމްޑީޕީން ވަނީ ބުނެފައެވެ.\nއަދި މިނިސްތަރ ޝާހިދުގެ މަސައްކަތްތަކަކީ ކާމިޔާބު މަސައްކަތްތަކަކަށް ވުމަށް އެ ޕާޓީން އެދޭ ކަމަށް އެމްޑީޕީން ވަނީ ބުނެފައެވެ.\nނިޔު ޔޯކް ގައި ހުންނަ އދ. ގެ މައި މަރުކަޒުގައި ބޭއްވި ވޯޓުލުމުގައި، އދގެ މެމްބަރު 193 ގައުމުގެ ތެރެއިން 191 ގައުމު ވޯޓުގައި ބައިވެރިވިއިރު، 143 ގައުމުންވަނީ އަބްދުﷲ ޝާހިދުއަށް ވޯޓު ދެއްވާފައެވެ.\nއާންމު މަޖިލީހުގެ ރައީސްކަމަށް އަބްދުﷲ ޝާހިދުއާ ވާދަކުރެއްވި އަފްޣާނިސްތާނުގެ ކުރީގެ ޚާރިޖީ ވަޒީރު ޑރ. ރަސޫލްއަށް ލިބިވަޑައިގެންނެވީ 48 ވޯޓެވެ. ރިޔާސަތު ކާމިޔާބު ކުރެއްވުމަށް ބޭނުންވަނީ 96 ވޯޓެވެ.\nއެމަނިކުފާނުގެ ދައުރު ފެށޭނީ އަންނަ ސެޕްޓެމްބަރު މަހުގެ 14 ގައެވެ.\nރާއްޖޭގެ ޚާރިޖީ ވަޒީރު އަބްދުﷲ ޝާހިދު ރާއްޖެ އެމްޑީޕީ ސިޔާސީ